
GOD. XXVII. 


ZAGREB, VELJAČA-OŽUJAK 1944. 


BROJ 6-7 


GRGO PEJNOViC: 


VELIKI HRVAT I PRAVI EUROPEJAC 

Dr, Milan Šufflav ide svakako u red najjačih hrvat¬ 
skih umnika, po svojem rodoljublju među najizgrađenije 
i na j čelični je Hrvate, a po širini svoje naobrazbe i bo¬ 
gate erudicije, te po svojoj kulturnoj i filozofskoj opre- 
djeljenosti među inteligente zapadno-evropskoga kruga. 
Potomak je stare hrvatske plemenitaške obitelji Šufflay 
de Othrussevecz, koje spominje Bojničić u svojoj knjizi 
o hrvatskome plemstvu, I danas je Otruševec selo kraj 
Samobora, gdje već 1675. godine trojica braće Šufflay 
dobiše plemstvo. Tamo i danas žive hrvatski seljaci, 
koji se zovu Šuflaj, a bave se ratarstvom i pčelarstvom 
kao nekada i njihovi davni pređi, koji su u svojem ple¬ 
mićkom grbu imali tri košnice. Protivnici su Šufflayu 
predbacivali da i nije po rođenju čisti Hrvat, a on ih 
upozori na dva i pol stoljeća staro plemstvo, koje je 
nosila porodica Šufflay, Rođen je 9. listopada 1879. go¬ 
dine u Lepoglavi. Gimnaziju i sveučilište svršava u Zagrebu. Vazda je bio najbolji 
đak i sve je razrede svršio sa odličnim uspjehom. 1901. godine je doktorirao na 
Hrvatskom Sveučilištu u Zagrebu sa dizertacijom »Hrvatska i zadnja pregnuća Iz- 
točnog Imperija pod žezlom triju Komnena (1075,—^1180.), Kao najbolji đak na za¬ 
grebačkom sveučilištu, što je uočio njegov profesor Tade Smičiklas, i kao oprobani 
naučni radnik, bio je predložen, da bude promovirah na čast doktora filozofije »sub 
auspiciis Regis«, a osim toga i kao najbolji đak sveučilišta trebao je dobiti i kraljev¬ 
ski prsten, ali ipak sve je to Šufflaya mimoišlo, jer se je već tada u njemu vidjelo 
čeličnog i bezkompromisnog Hrvata i rodoljuba, što je predstavljalo opasnost za 
bečki dvor i za austrougarsku monarhiju. Tom prilikom je napisao pismo svojoj 
sestri Zlati, kojeg donosimo u cielosti: .vVrlo - me žalosti, što se Ti tako žalostiš 

zbog moga neuspjeba. Ja sam se bio nadao, da ćeš Ti to muževnije podnieti, a ne 
predati se boli, kao da je jedina na svietu primaš. Svaka čestica, koju vidiš, svaki 
atom nevidljivi drhtao je prije Tebe već u boli, a Tvoje suze gube se u moru onih, 
koje su prolivene u biču i preziru vremena, uslied nepravde tlačitelja, zabauvanja 
oholica prekršaja zakona, bezobzirnosti dužnosti i udarca nogom, što ih strpljiva 
zasluga od nevriednika prima. 

Ja sam, koji kroz stoljeća sam pratio saučešćem duboku muklu bol velikih ma¬ 
sa, koji sam vidio neizrecivo, ali oštro iz taknuto, jasno zdvojenje slabih, orijašku 
borbu i sjajni završetak jakih individua; koji sam naučio, da je bol to jedini, ipak 
nevidljivi nadzemni orijaš, koji nadom svoga mlata utire vijugavi put, da šarena 
uskomešana rulja vođena skrajnjim egoizmom napred rine se, ja, velim, ne bojim 
se boli, već je veselo pozdravljam. Stid bi me bilo svakoga, koji komu ona, tek 
što ga takne, istisne vapaj bolni, — posljednji svog pozdrava, uzdarjem. 

Mama, a čini mi se i Angjela, dobro podnašaju svoju žalost, U Zagrebu, mogu 
zbilja reći, sve simpatije uživam i to je meni zbilja dosta. Ja ću se dati promovirati 
tek u maju. Sada mi se ne će tim iz svoje kolotečine, U nadi, 4^ ćeš se skoro umiriti 
Pozdravlja te Milan,« 

Iza svršenih nauka u Zagrebu, Šufflav nastavlja radom na poviestnoj znanosti. 
Od 1902.—1903. god, radi na Institutu za austrijsku historiju u Beču, Od 1904.— 
1908, god, radi u Narodnom muzeju u Budimpešti, a od 1908.—1918. god, zauzim- 
Ije katedru pomoćnih poviestnih znanosti na Hrvatskom sveučilištu u Zagrebu, Na¬ 
kon gubitka katedre, što je uslieđilo odmah stvaranjem Jugoslavije, nastavlja Šufflay 
neumornim radom na nauci i publicistici. Za vrieme svjetskog rata, premda su sve- 
učilištni profesori bili ostavljeni na svojem naučnom radu, ipak je Milan Šufflay 
morao ići u vojsku, jer je poznati madžarski ministar rata Haza vlastoručno napisao 
»Dr Milan Šufflay sveučilištni profesor mora u vojsku«, i 18, travnja 1915. god .na¬ 
lazi se isti u vojarni. Međutim 1916, godine, imenovan je guvernerom Srbije nauče- 
njak svjetskoga glasa Dr, Thallocsy, koji je s Jirečekom i Šufflayem uređivao 
»Acta et diplomata Albaniae« (I. i 11, knjiga ođ 1913.—1917,), Na putu Zagreb— 
Beograd postavi Thallocsy Šufflayu pitanje »Znate, zašto ste morali u vojsku?« 
Zašto?, zapita Šufflay, »Zato jer ste Škrlca (bana) i Tiszu i hrvatsko-srbsku koali¬ 
ciju i madžarsku vladu poslali v rit,« Kad je 1918, stvorena zajednica sa Srbima 
pratila je Šufflaya sudbina prognanika. Već 3, prosinca 1920, je uhapšen i obtužen 
radi stvaranja revolucionarnih ćelija i što hoće uzkrsnuti Tomislavovo kraljevstvo. 
Već 5. kolovoza 1921. putuje u Mitrovicu, da izdrži kaznu od 2 i pol godine zatvora. 
Nakon izdržane kazne nastavlja, duševno ne slomljen, već ojačan, svojim odpoče- 
tim radom. Bio je duša pravaštva i kada se u Hrvatskoj nije smjelo spomenuti hr¬ 
vatsko ime, Šufflay misli, piše i budi u dušama milijuna ideju Tomislavova Kraljev¬ 
stva. Pozivan je na bečko i budimpeštansko sveučilište, da zauzme katedru, ali htio 
je do kraja dieliti sudbinu sa svojim narodom, odgovorivši im »Zašto da je meni do¬ 
bro, kad moj narod strada,« Ubijen je 18, veljače 1931. godine po namjerama naj¬ 
viših srbijanskih krugova, onih istih, koji su na smrt osudili i Stjepana Radića, Bo¬ 
jali su se onih koji su kadri zatalasati narodne mase i ujedinjenu i uloptanu je po¬ 
vesti u borbu. To su kadri samo veliki duhovi i čelični karakteri, pa je takove tre¬ 
balo onemogućiti i iz narodnih redova ukloniti. U svojem tridesetgodišnjem naučnom 
radu (od 1901,—1931,) radio je neumorno na poviesti hrvatskoga naroda »special- 
no onaj najvažniji sredovječni izsječak iztočne Jadranske obale 11, i 12, stoljeća, u 
kojem se sirkobljuju Iztok i Zapad na teritoriju bivše Crvene Hrvatske, To ga do- 

vodi do iziraživanja Allianije i njezine značajne obale i još značajnijega njezind 
etničkoga sastava i razsezanja u »predindoeuropskom substratu balkanske krvi« (D. 
Žanko: »Milan Šufflay«, Život za Hrvatsku br, 2, str, 22, 1944, god.), 

Šufflay je vrlo dubok i intuitivan duh, Razpolagao je s ogromnim znanjem. 
Prodirao je u tajne i najviših zbivanja. Intenzivno je pratio naučna i kulturna gi¬ 
banja u svietu, a to mu je omogućilo poznavanje slavenskih, romanskih i german¬ 
skih jezika, kao latinskog i grčkog, albanskog i madžarskog jezika. Za¬ 
to mu je bio blizak daleki Iztok Indije i Kine, čiju je dušu analizirao i dobro po¬ 
znavao, »U bielcu gleda Iztok surova barbara. Za iztočnjaka materialna civilizacija, 
kojom se mi toliko ponosimo, nije uobće civilizacija. Ona nije ništa pridoniela etič¬ 
koj vriednosti čovječanstva. Pravda i sreća vriede više od poznavanja prirodnih sila. 
Za iztočnjaka nema bogatstva i moći osim onih duše, nema druge veličine osim 
svetosti, druge veze za čovječanstvo osim ljubavi. Za zapadnjaka socialnu jedinicu 
sačinjava individuum, njegovim nastojanjem pokreće egoizam, Iztočnjaku je so- 
cialna jedinica njegov dom, životni princip mu je samozataja, požrtvovnost za dobro 
obćine. Za osobne ciljeve bori se zapadnjak; za neosobne iztočnjak, za ciljeve rase, 
ciljeve vasiljene, čijim dielom se osjeća i u koji će utonuti. Jedan nastoji djelovati, 
drugi biti, jedan teži za znanošću i vlašću, drugi za mudrošću i unutarnjim mirom. 
Ni sama smrt nije iztočnjaku ništa strašno. U danima poplave i gladi, nema rase na 
svietu, čiji bi članovi većma stoički umirali od Hindua i Kitajaca, (Šufflay: Civiliza¬ 
cija Zapada i Iztoka — Britansko carstvo), Isto tako svi problemi evropskoga Zapada 
Šufflayu su blizi i jasni. Kao rođeni filozof ponire do biti i osnova evropskih kultur¬ 
nih i političkih gibanja i odkriva ideje vodilje u razvitku evropskih naroda na uzpi- 
njanju i oblikovanju zapadnoevropskoga duha, koji je danas ugrožen jer »Biela je 
rasa rob intelekta. Intelekt dresiran je na materiju i prodire u njene tajne, Pod- 
jarmljuje materiju. Gradi iz nje strojeve i dinamit. Nezavisno od Iztoka, mahni¬ 
tom brzinom, podigao je bielac tehniku do čudesnih visina, U službi mašina, gotovo 
je napustio jedinu pravu industriju obrađivanja polja. Oholo gleda on na Iztok, na 
zemlje gdje postoji starinska tehnika. Ne vidi ondje nego preslicu i starinski plug, 
koje valja nadomjestiti strojem. Da tamo postoji sklad između ljudske kulture i 
ljudske nature, da tamo nema jaza između religije i znanosti to njega nije briga. Za¬ 
pad nikada nije spoznao, da je uzprkos svojoj materialnoj kulturi, jer bez ljubavi 
k bližnjemu i gluh za oproštenje, još više tisuća godina iza nauke Kristove« (Šufflay 
Hrvatska u svietlu svjetske historije i politike, str, 6.), 

Sa zanimanjem i osobitim razumievanjem je pratio gibanje svih nacionalnih 
pokreta kod evropskih i izvanevropskih naroda. Analizirao je događaje davne pro¬ 
šlosti i uočavao sile pokretnice pohranjene u podsviesti pojedinih naroda, bistro 
uočavao poteze sadašnjice i stvarao sinteze, gdje je jezgrovitim i blistavim stilom 
uviek rekao više nego drugi u dugim razglabanjima. Tako iztiče i upozorava na na¬ 
cionalnu borbu irskoga naroda za svoju slobodu, koji je preko svojih vođa i revolu- 
cionaraca Griffita, O'Collinsa i De Valere., koji su stajali na čelu savršene oslobo¬ 
dilačke organizacije Sinn Fein (Mi sami) prisiljavao Englezku na popuštanje, 0 od¬ 
nosu Irske i Englezke piše Šufflay: »Irska je geografski i vojnički danas, u doba 
aeroplana i kemičkog i plinskog rata, izgubila važnost za Englezku. Englezka može 
sasvim jednako biti bombardovana iz Pariza kao i iz Dublina. Ali iako Irska za En¬ 
glezku ne može više nikada biti fizička prietnja, duševno je ona stalna prietnja i ta 
prietnja imade svoj korjen u psihološkoj razlici ovih dvaju naroda« {Šufflay: 
Stranke i vodeći muževi Irske, Knj, Hrvatska u svjetlu svjetske historije i politike), 


Svojstvo svik velikih dtihova i dubokih mislilaca jest, da su uviek suvremeni, 
jer su snagom svojeg uma lučili nebitno i časovito, a tragali i iznalazili žive dubinske 
zakone pojedinih epoha, uočavali nanovo unašane vrjednote i zasade i razjašnja¬ 
vali sadašnjicu i nazirali jasne obrise budućnosti. Takav duh je i Milana Šufflaya. 
Kad govori o Britanskom carstvu, onda u tome sklopu gleda dva svieta, posve razli¬ 
čita, zato je sudar neminovan. »Britanski otoci i Indija dva su temeljna stupa impe- 
rialne zgrade. Ali svaki od njih, ujedno predstavlja osovinu zasebnoga svieta. En- 
glezka dinamički je čvor Zapadne, Indija istočne civilizacije. I ta dva svijeta gle¬ 
daju se preko ponora.« U istom eseju podcrtava Šufflay misli Amerikanca John Ba- 
kelessa, koje je ovaj iznio u knjizi »The origine of the Next War«, Neuyork 1926., 
a danas ih je važno iztaknuti: »Potegne li se crta iz Londona niz Temzu, preko Ka¬ 
nala, mimo Biskajskog zatona, preko Gibraltarskog tijesna u Sredozemlje prolazeći 
Maltom, pa između rubova Sueza uzduž Crvenoga mora u Adenski zaliv i dalje 
kroz indijski ocean do Bombaya i Kalkute i produlji li se ta crta za nekoliko sto¬ 
tina milja kroz Bengalski zaliv i Malačko tijesno do Singaporea, dobiva se točan 
obris hrptenice britanskog carstva. Presiječe li se ta crta na bilo kojoj točci istočno 
od Indije, uskoleban je imperijalni Britanac. Bude li ona presječena na bilo kojoj 
točci zapadno od Indije i ostane li presječena, najveće carstvo svih vjekova pogiba 
kao krepka žaba, kojoj je pregrižena srž hrptenice« (Šufflay: Hrvatska u svjetlu 
svjetske historije i politikej, 

I na Rusiju je Šufflay bacio pogled, koju Zapad nije nikad mogao u podpuno- 
sti shvatiti niti uočiti dubinske zakone ruske duše, koja je oblikovana na silnim 
prostranstvima na vratima Evrope i Azije i u svojoj zakukuljenosti predstavlja za 
Evropljanina pravu sfingu. U svojem eseju »Eurazijski dvoživac u anglosaskom 
zrcalu« piše Šufflay: »U Rusiji zadugo je Zapad gledao sfingu. Mudraci Zapada 
tamo su odkrili čudesne mozaike poganskog mita, svetačkih legendi i savremenog 
znanja. Vidjeli su ondje divljaka i dijete kako sa Solomunovim prstenom Zaboravi 
na ruci sniva utopije, u ritmu trepaka mamurluku vodke. Početkom 18, vijeka pro¬ 
rekao je veliki njemački filozof Leibnitz, da će iz Rusije doći azijski udarac, koji 
će slomiti tekovine Zapada. Odonda, poput more, tištao je strah pred Rusijom taj 
Zapad. Taj strah postigao je svoj vrhunac nakon boljševičkog prevrata, Plastički ga 
je opisao dr. Ossendowski u svojoj knjizi »Sjena tmurnog Istoka«, »Ja jasno vidim, 
veli taj poljski lovac na čudesne stvari, ja jasno vidim pogibao koja prijeti kršćan¬ 
skoj civilizaciji od Istoka, ne od pravog Istoka, koji ustraje u svojim mističnim sa¬ 
njama i aureoli veličanstva. Ja vidim pretnju Istoka u čijoj predstraži stupa rusko 
množtvo mongolskih mješanaca, praćeno rojevima malodušnih Azijata, koji gore od 
mržnje, demoralizovani su od sovjetskih diplomata krvavim zlatom, skinutim s umo¬ 
renih, otrgnutim sa svetih slika u krstova. Ta strašna sjena, što dolazi s Istoka, ja¬ 
vila se već više puta u povijesti čovječanstva. Vazda je bila tmurna kao jesenska 
noć, kao duša samoubojice.« 

II. 

Šufflay je dao niz dragocjenih naučnih djela na hrvatskom kao i na tuđim jezi¬ 
cima. Po struci bijaše povjestničar, pb rođenju filozof i vizionar, nenadmašiv erudit 
i poliglot. Hrvati su imali poznatih i vrstnih povjestničara, koji šu odkrivali velika 
zbivanja iz naše davni je i bliže poviesti, ali ipak je Šufflay jedinstvena pojava. On 
je povjestničar filozof, koji je silnom snagom svoga uma iznalazio žive sile pokret- 
nice i oblikovateljice narodne duše i narodnih zbivanja i tražio putove po kojima 

jedino se mora upravljati naš politički život, ako ne ćemo da budemo kao narod 
duhovno i bioložki uništeni. Po svojem političkom uvjerenju bijaše uvjereni starče- 
vićanac, a pod modernim neprijateljskim pritiskom na životno pravo hrvatskoga 
naroda, postaje Šufflay pravi duhovni nosilac i mozak modernog hrvatskog naciona¬ 
lizma, Već u svojem obranbenom govoru pred sudom o zaštiti države, tiskan u Hr¬ 
vatskom pravu 2, srpnja 1925,, strana 5,, govori Šufflay: »Hrvati imaju svoje držav¬ 
no pravo i »kat exochen« imadu pravo na samoodređenje, 9, listopada 1918, stvo¬ 
rena je Nezavisna Hrvatska Država, a danas se ne nalazi u nikakvoj tradicionalnoj 
državnoj tvorevini. Tu ne postoji inseparabilite et indivisibilitć (nedjeljivost, nerazlu- 
čivost). Ako me se obtužuje da želim postojeću državu Hrvata odijeliti od neposto¬ 
jeće kraljevine Srba, Hrvata i Slovenaca, to je onda i pravnička i logička zabluda. 
Tko pozna poviest taj zna, da jugoslavenska ideja nema dinamike i ne znači ništa 
prema moćnoj hrvatskoj ideji, U jugoslavenske nacionalne ideje je tanka kožica 
izpod koje ključa hrvatski nacionalni vulkan. Treba samo malo podražaja, da dođe 
đo provale. Kao filozofu, kao slobodoumnom Hrvatu meni je lično svejedno sjedio 
ja u malim uzama sudbenoga stola ili koje druge kaznionice ili pak da, izašav na 
slobodu dodjem u veliku tamnicu u kojoj, hvala Bogu, tek privremeno, čami hrvat¬ 
ski narod,« 

Nitko valjda nije prije Šufflaya toliko naglasio moć tradicije, religije, historizma i 
duševne oblikovanosti jednog naroda. Svaki narod nosi u svojoj duši zacrtane putove 
kojima će biti gonjen snagom svoje volje prema svojoj budućnosti. Hrvatski narod 
je kroz svu svoju poviest težio k oblikovanju svoje suverenosti i državnosti. Prvi od 
svih slavenskih naroda oblikovao svoju državu. Izgubio ju je pod udarom sila, koje 
se ukrštavaju na ovom vrlo osjetljivom zemljopisnom prostoru, ali u dušama mili¬ 
juna tinjala je i na momente plamtjela ideja o svojoj slobodi i državi, Svjedoci, da 
je tako, jesu milijuni naših grobova, koje su izkopale otrovne sile zatornice zavoje¬ 
vačkih susjeda i onemogućile prirodni razvitak hrvatstva. Naši krvavi sabori, naši 
heroji i junaci, zatočenici, izseljenici i patnici vječno su snivali o oslobođenoj Hrvat¬ 
skoj. U duši naroda je bilo svježe pamćenje o svojoj državi i o pravu za svoju dr¬ 
žavu, To je Šufflayu najjača snaga, koja će dati obilježje svim pokretima narodne 
budućnosti. »Danas, kad na geografskoj mapi Eurbpe ne postoji ni najmanja Hr¬ 
vatska, u dušama milijuna ipak svježe živi moćna svijest o Velikoj Hrvatskoj. Tu 
moćnu sviest pruža tisućljetno neprekinuto narodno pamćenje i hrvatsko državno 
pravo (Crvena Hrvatska, Pantheon, 1929,). Da je Šufflay imao pravo navodi on i upo¬ 
zorava na ideje vodilje, koje pokreću mase naših susjeda. Zato u svojem divnom 
Eseju »Radić, Bethlen i Mussolini«, upozorava ili bolje reći opominje on Radića, koji 
je u jednom svojem članku napao pravaše odnosno frankovce, Radića kojeg Šufflav 
ubraja, poradi njegovog etičkog i humanog seljačkog pokreta, među najveće duhove 
Evrope, ali mu u istom mjestu poručuje »I tko danas hoće, da mu njegov narod bu¬ 
de svjež i snažan, taj ne smije da razara narodno pamćenje, jer time uništava nje¬ 
govo jastvo. Time samo time može ga učiniti plijenom egoističnih susjeda. Nema 
te ideje budućnosti koja bi u narodnim redovima mogla imati snagu prošlosti. Kon¬ 
tinuitet mora se održati, jer inače dolazi kaos, a ne spas. Radio je tako i sam Radić, 
kad je svoje seljačke reforme, svoju seljačku republiku stavio na hrvatsku nacional¬ 
nu državnu bazu, kad je prigrlio ideju Starčevićanstva, Ta ideja pravaštva ulop- 
tala je hrvatsko seljačtvo u neslomivu falangu. Na njoj tek mogu se razviti buduće 
reforme od svjetskoga zamašaja.« I dok »Na vrhu starorimskog imperijalizma i 
sredovječnog papizma sjedi Mussolini, Sa historijskom Svetom krunom operira 

Bethlen i u toj apstraktnoj fikciji, jer je simbol narodnog pamćenja, nalazi on pr¬ 
vorazrednu živu silu. I Pašić je eksponent historije srpske nacije; u krilatici »Duša- 
novo carstvo« leži njegova strašna moć«. Zato,, odgovara Šufflay »Proti Stjepanovoj 
kruni, proti srpskom carskom dijademu, proti rimskom imperijalizmu ideja Tomisla- 
vove države ne smije biti mrtva.« (Hrvatska u svjetlu svjetske historije i politike, 
esej Radić, Bethlen i Mussolini). Već evo hrvatska današnjica Šufflayu daje pod- 
puno pravo. Zar egoizam naših susjeda nije očitovan u njihovim mislima i djelima. 
Imperijalizam Italije i šovinizam Srbije potražio je sve moguće putove da razori 
fizičku i duševnu snagu hrvatstva u korist svojih vjekovnih težnja, uništenju hrvat¬ 
skoga naroda i zaposjednuće naše liepe zemlje i mora. Ali hvala Bogu Šufflay je 
imao pravo i na drugoj strani. Hrvatski narod zalaže danas sve svoje materialne i 
moralne snage za svoju slobodu, za svoju narodnu državu, koja je jedina garancija 
obstanka i napredka. Stotine tisuća hrvatskih junaka već tri godine prolieva svoju 
krv i brani svoju zemlju od unutarnjih i vanjskih neprijatelja, i pred tom činjeni¬ 
com padaju svi promičbeni neprijateljski podvizi. Volja naroda neda se za,ustaviti 
niti suspregnuti, jer hrvatstvo nosi u sebi zakon života i jednu silnu snagu, a to je 
prirodno i božansko pravo na svojoj zemlji slobodno živjeti, razvijati se i oblikovati 
se kulturno, gospodarski, politički i vojnički prema svojim duševnim krepostima i 
vriednostima. Zato su oni, koji su mislili ubijajući i mislioce, i vođe naroda, da će 
ubiti dušu, misao, volju i životnu snagu naroda, pokazali totalno nepoznavanje bio¬ 
logijskih i psihologijskih zakona, jer »ne sanjaju samo pojedini mozgovi, već sanjaju 
čitave nacije. A san nacije postaje mitosom ili realnošću.« San hrvatske nacije bilo 
je ostvarenje svoje državnosti i taj san postao je danas zbilja. Iako su Srbi po- 
segli da ubiju mislioca, historiozofa i na učenjaka Šufflaya, koji hrvatskom narodu 
i zapadnoevropskoj kulturi je nenadoknadiv, ipak hrvatstvo slieđi zakone svoje na¬ 
rodne duše, oblikuje svoje izraze, stvara pokrete i izbacuje vođu i bije gigantski boj 
u predstraži Evrope, za svoje vlastito narodno bivstvo, Milan Šufflay je živ vječno 
u dušama svojega naroda, jer misao za koju je živio i poginuo, jer ideja o Tomisla- 
vovoj državi danas je razbuktali plamen i nikada se više ne će ugasnuti. 

Dr. TON SMERDEL: 


DVIE BALADE 


VERGILIJEVA VIZIJA 

Kad se Vergil u sunčano podne 
od svojih rastao njiva, 
ostade mu sanja živa 
u duši i miris grude. 

Kroz sjaj sunca mukala je krava, 
a šturci svi zamakli, 
psi s lanca utekli 
i Vergila na konju pretekli. 

U košnicama hrujanje prestalo, 
veselje rada kod svih je nestalo. 
Cvjetovi zbog žalosti oborili glave. 
Maku u žitu od plača crvene se oči, 
jer konjanik nesta na cesti do Mantove. 
Još ručicama zelenim breza 
i grančice skromne sladkog sljeza 
putniku iz daljine sjetno mašu. 

Na okuki pred gradom Vergil stane. 

Oči sklopi. U tuzi prognanika 
u duši nadahnuće divno plane. 

Tad se viđenje začne Bukolika, 
a onda vidje u slapu mašte 
daktile iz budućih Georgika, 

Eneju i druge junake tašte, 
pa Palinura, Didonu i smieh kobi. 

Sve ovo Vergil od nje na dar dobi, 
još suze i kruh s tuđeg stola, 
i posta pjesnik-prorok kroz oganj bola. 


CICERON NA BIEGU 

Dva vjerna ilirska roba na biegu 
Cicerona kroz noć bez zviezđa nose. 
Njegova duša i oči mir prose. 

Kroz slutnju na svom razđrtom stiegu 
smieh i jecaj vidi tužne smrti, 
kamen boli ne može da uprti. 

Dlanom prekrije lice. Suze slane pije. 

Pita dušu, zar utjehe baš nije 
u časti i slavi ovoga svieta, 
zar sve traje, ko ljepota cvieta? 

Robovi niemi preko sniega žure. 

Kroz šumu borovu duhovi jure. 

Ciceron drhče, s njima se bori, 
pa im u mrak kroz suze vrele zbori: 

— Katillino i vi drugi, sve je taština, 
priznajem sada, kada sablastna praznina 
u srdcu je mome, pa jedini iz visina i 
Jupiter tajne ponora dubokih znade. '— 

Kad robovi čuju plač kroz suze, 
korak im stane, snagu im to uze, 
a Ciceron tad pomoli glavu. 

Obasjana blieđom mjesečinom 
na rubu tamnog u vjetru borika 
zasjala je aureolom pravednika. 

(Iz ciklusa: »Antikne balade«) 


A. R. E U B R O V : 


PRAVAŠTVO I HRVATSKA KNJIŽEVNOST 

U hrvatskoj političkoj poviesti nijedaa pokret nije bio toliko sneižan, određen 
i cjelovit kao pokret, kojemu je stajao na čelu Ante Starčević s Eugenom Kvater- 
nikon^, a koji je pokret kasnije dobio ime pravaški pokret. Pravaško djelovanje pre¬ 
mašuje običnu stranačku borbu, jer je iiz političkih misli Ante Starčevića s vreme¬ 
nom proizašao program čitavoga hrvatskoga naroda u svim njegovim izživljavanjima 
i stremljenjima. Ostali politički i kultumi programi samo su dielom pomagati ko¬ 
načni cilj hrvatskih nastojanja, a pravaški pokret odmah je na početku iztakao kao 
svoj osnovni cilj — hrvatsku državnost, U tom je ogromno značenje pravaštva i kod 
ocjene toga pokreta treba imati na umu ovu činjenicu, a sve druge pojave, sporedne 
i nevažne, možda i smiešne, ostaju popratnim događajima uz bitna nastojanja po¬ 
kreta, Koliko je pravaštvo bilo sveobuhvatno, vidi se iz njegovih stožernih značajka. 
To je bio pokret p r o č i š ć a v a n j a p r o š 1 o s t i, samoobrane i građe 
n j a budućnost i. 

Sve tri oznake imale su ogromno značenje u našoj nedavnoj prošlosti. Hrvatska 
poviest zbog davno izgubljene državnosti bijaše u prošlom stoljeću zamračena u gla¬ 
vama ljudi, koji su stajali na čelu veoma koristnih pokreta za hrvatski narod, a 
slično je bilo kod neznatnijih kultumih i političkih strujanja. Dosta je reći, da za 
vrieme hrvatskoga preporoda nekim vođama nije bilo jasno, što pripada kulturnoj i 
krvnoj zajednici hrvatskoga naroda, a neki predvodnici bijahu u neprilici s pravim 
imenom vlastitoga naroda. Pokrajinski osjećaji i različna imena, upotrebljavana od 
pisaca iz različitih krajeva tiekom naše poviesti, toliko su zamutUi gledanja naših 
prvaka, da je bilo žalostno gledati upravo smiešnu borbu oko toga. kakvim će ime¬ 
nom' biti prozvan narod, koji za sobom imađaše nekoliko stoljeća bogate kulturne 
prošlosti. Neodređenost u imenu i obsegu hrvatske krvne zajednite urodila je tež- 
kim posljedicama u pogledu očuvanja baštine hrvatskoga naroda. Stranci izvan na¬ 
rodnih granica i uljezi počeli su razvlačiti naša kulturna i politička dobra u tolikoj 
mjeri, da je postojala opasnost potpunog osiromašenja. U takvim prilikama tcžko 
je bilo misliti na sretniju budućnost hrvatskoga naroda. Bez jasne prošlosti, određe¬ 
ne sadašnjosti nije se moglo pomišljati na izgradnju narodne zajeđmce u kulturnom 
i političkom pogledu. Pravaški pokret je jednim zamahom rješavao sva tri pitanja. 
Odredio je granice hrvatskoga naroda s obzirom na njegova kulturna dobra, povu¬ 
kao državne granice i žestokim nastupom obračunao s kojekakvim pokrajinskim po¬ 
sebnostima. U isti mah oborili su se pravaši na kradljivce hrvatskih dobara, Kad je 
to učinjeno, bilo je lako odrediti narodne ciljeve za budućnost. Predvodnici prava¬ 
škog pokreta tražili su za hrvatski narod vlastitu državu, jer je jedmo u svojoj 
državi moguće čuvati svoja dobra i razviti narodne sposobnosti, U prošlosti ne bi 
dolazilo do tako zbrkanih traženja, da je hrvatski narod imao svoju državu. 

Pokret s takvim programom nije mogao ostati bez utjecaja na hrvatsku književ¬ 
nost, jer se upravo u književnosti najbolje očitovala hrvatška kulturna osebujnost i 
sposobnost. U okviru književnosti rješavali su se svi narodni problemi, pa je nastu¬ 
pom pravaškog pokreta trebalo osviestiti i osvojiti u prvom redu kulturne radnike 
— posebno književnike. Tako je doista i bdo, Ante Starčević iznio je svoj politički 
program početkom šestdesetih godina prošloga stoljeća, a već petdeset godina vo- 

dio je jezikoslovne borbe s različitim domaćim i stranim piscima, koji su htjeli hrvat¬ 
skom jeziku i književnosti oduzeti hrvatsko značenje. Miešali su ga s tuđim jezi¬ 
kom, oduzimali mu značajke, po kojima je postao hrvatskim jezikom, a najčešće su 
mu suzivali prostornost. Stoga je Starčevi ć već 1851 namjeravao napisati »Hrvatsku 
rečoslovicu«. Još prije toga oštro je napao bečki jezični dogovor, u kom je prevla¬ 
dao duh Vuka Karadžića. U isto vrieme vodio je borbu s hrvatskim piscima, koji su 
pali pod upliv Vukov, a to je u ono vrieme bila većina »ilirskih« pisaca, Starčević 
piše; »Pod imenom ilirskim radili su Hn/ati, kako i vazda, više za druge, nego li za 
se, zamučali su mnogo, što zamučati ne bi bili imali. To su Hrvati radili u ime lju¬ 
bavi i sloge bratinske, a kad je na to došlo, da svak za svojom žlicom gleda, budite 
uvjereni, da se ni Hrvati ni s kim ne će kladati« (Narodne Novine 27, IX, 1852,), 
Kako se vidi, Starčevićeva borba za samobitnost hrvatskoga naroda odpočela 
je na jezičnom području. Odatle je razumljivo, da je pravaški pokret do dana današ¬ 
njega svraćao posebnu pažnju na jezična, odnosno književna pitanja, Starčeviću je 
bilo glavno osigurati hrvatskom narodu vlastiti jezik, a političkim odgojem postići 
će, da pisci pišu u hrvatskom duhu. Politički rad odveo je Starčevića od pravopisnih 
pitanja, a sjeme od njega bačeno nije uginulo. On se od vremena do vremena osvr¬ 
tao na našu književnost, pa tako i u »Pismima Madjarolacah«. 

Starčević je bio za ikorienski pravopis. Taj pravopis branili su poslije Starčevića 
mnogi naši jezikoslovci uzprkos protivnim nametnutim zakonima. Borba oko pravo¬ 
pisnih pravila bila je oštra, a kad je godine 1892, uzakonjen zvučni pravopis, upotre¬ 
bljavan i kasnije u nekim izdanjima Akademije i Matice Hrvatske, a politički listovi 
stranke prava upotrebljavaju ga sve do prvoga svjetskoga rata (Hrvat — Gospić, Hr¬ 
vatska, glavno glasilo stranke prava i neki drugi). Korienski pravopis prihvatili su i 
braća Radići, a uzpostavom Nezavisne Države Hrvatske upotreba toga pravopisa 
uzakonjena je za čitav hrvatski tisak. Borba za pravopis bila je samo jedan dio pra¬ 
vaškog nastojanja u čišćenju jezika, jer je ovaj pokret vodio brigu i o rječničkom 
blagu. Na tom području su hrvatski jezikoslovci podliegali stranim utjecajima, pa iz¬ 
građivali jezik ne obazirući se na hrvatsku književnu prošlost i jezično bogatstvo u 
različitim narječjima. Pisci pravaškoga uvjerenja o tom su uviek vodili brigu, pa je 
talko Tresić iPavičić opravdano tvrdio: »Da imađemo više pisaca, kao što su gore 
spomenuti (Ilija Ujević i drugih,., o. m.) i još nekoji, kao na primjer don Luka Jelić, 
don Nikola Štmić, ne bismo doživjeli tu sramotu, da nam različiti Maretići i Iveko- 
vići pišu gramatike i rječnike hrvatskoga jezika samo na temelju dvaju srbskih pi¬ 
saca Vuka i Daničića, Takovu sramotu nije doživio nijedan narod, nit bi se drugdje 
trpilo, da se šutke prieđe preko ciele stare dalmatinske književnosti, da i ne govo¬ 
rimo o Kačiću, PavlinoViću, Dotiču i sijaset drugih dobrih pisaca« (Poleti oko Blo¬ 
kova, str, 76). Borba za čistoću i cjelovito st hrvatskoga jezika potrajala je do zadnjih 
godina, kad su naši jezikoslovci došli do uvjerenja, da hrvatski jezik treba Iz¬ 
građivati na temelju čitave naše književnosti i svih naših narječja. 

Politički pokret Ante Starčevića vršio je utjecaj ne samo na pravopis i jezik 
nego i na književnost. Krivo bi bilo misliti, da hrvatska književnost prije Ante Star¬ 
čevića nije bila po duhu hrvatska. Svjedočanstva za njenu pripadnost hrvatskom na¬ 
rodu brojna su. Uostalom to nije potrebno izticati, jer je svaka književnost Izražaj 
naroda, koji je stvara, ali je istina s druge strane, da je u toj književnosti postojalo 
množtvo nejasnoća u narodnim pitanjima, S pojavom pravaštva sva ta pitanja pono¬ 
vno izkrsavaju i pravaški pokret po svojim književnim predstavnicima proćišćujc 
nejasnoće, brani hrvatsku književnu individualnost i stvara čvrstu osnovicu za 

književnost, koja će biti hrvatska po jeziku, sadržaju i duhu. Koliko je pravaštvo 
proželo naš književni život, vidi se iz poviesti hrvatske književnosti u drugoj polo¬ 
vini prošloga vieka, Starčević je dao pravac i njegov se duh osjeća u redovima pi¬ 
saca već u petdesetim godinama, a kad je kasnije stvoren čvrst politički program 
stranke prava, počinju se pisti stranački opredjeljivati, tako da osamdesetih godina 
imamo izrazito pravaške pisce nasuprot piscima, koji su pripadali drugim politič¬ 
kim skupinama. Đalski, Kranjčević, Kovačić, Kumičić, Harambašić upravo su glav¬ 
ni stupovi hrvatske književnosti krajem devetnaestoga stoljeća, a uz njih djeluje 
množtvo manjih pisaca i kritičara. Pravaški pokret toliko je zatalasao naš kulturni 
život, da je nastala ogorčena borba među pravaškim i nepravaškim piscima, Šenoa 
je pred svoju smrt doživio oporbu mlađih pravaških pisaca u tolikoj mjeri, da su pra¬ 
vaški pisci započeli stvaranjem realizma, a realističko razdoblje bijaše najplodnije u 
čitavoj hrvatskoj književnosti. Nije ovdje mjesto, da se izpituje vriednost književnog 
djela pravaških pisaca, ali se može reći, da je pravaški pokret stvorio zdrave pre¬ 
duvjete za razvoj književnosti u hrvatskom duhu. Koliko je bio jak duh Starčevićeve 
političke ideologije najbolje se vidi iz sveukupnog djela Ante Kovačića, koji je na 
svakom mjestu svojih djela iznosio misli svoga političkog učitelja. Dosta je preli¬ 
stati njegove feljtone »Iz Bombaja«, »Smrt Babe Čengićkinje« kao travestiju pozna¬ 
tog epa Ivana Mažuranića, ili pak roman »Fiškal«, u kom je podvrgao oštroj kritici 
ilirizam i književnost preporodnog razdoblja. Na jednom mjestu toga romana kaže: 
»Ilirci su luđjaci u formi, muhe bez glave u sadržaju«. Isti je slučaj s pjesničkim rap- 
sodom pravaštva Augustom Harambašićem. Šenoin odnos prema pravaškim piscima 
nadasve je značajan, šenoa se nije slagao s nekim djelima Ante Starčevića (Pasmina 
slavoserbska po Hrvatskoj). Inače je Šenoa bio čestit rodoljub i zaslužan hrvatski pi¬ 
sac, ali zbog nekih njegovih djela i misli napadoše ga pravaši. Tako su ga oštrije 
okrznuli prilikom izlazka njegova »Vladimira«, Kritičar Desiderius (Janko Ibler) po¬ 
kudi Šenoinu pripoviedku »U akvariju«. Posljedkom napadaja pravaških književnih 
krugova može se smatrati činjenica, da Šenoa u romanu »Kletva« nije izticao jugo- 
silavenstvo, kako je to bilo posebno iztakknuto u studiji Franje Račfcoga o politič 
kom pokretu na jugu, koja je studija služila Šenoi kao poviestna podloga. 

U pogledu odnosa prema pravaštvu značajno je držanje Ksavera Šandora Đal- 
skoga. Đalski je u početku pripadao pravaškom pokretu. Kad su starčevićanci po¬ 
čeli žestoko napadati neke pojave u hrvatskom političkom životu, Đalski se oda- 
lečuje od pravaštva, pogotovo kad su ovi izražavali svoje simpatije zbog uspjeha Tu¬ 
raka na Balkanu, Iz toga razdoblja potječe roman Đalskoga »U noći«. Tu je obra¬ 
đen naš politički život u vrieme, kad je pravaški pokret osvojio šire slojeve na¬ 
roda. Tu je prikazana stekliška omladina, kao sviet plitkih politikanata, kojima 
vrieme prolazi u beznačajnim razpravama, a kad su izgubili godine natikovanja, mo¬ 
raju tražiti milost od svojih protivnika. Dobro je prikazana pravaška bezobzimost u 
odnosu prema političkim protivnicima. Čitajući roman dobiva se dojam, kao da je 
pravaška omladina predstavijala gomilu vikača prema učenim i izgrađenim obzora- 
šima. Pri tom je svakako vrieđno spomenuti, koliko je pravaška ideologija zaoku¬ 
pila duhove, da je Đalski bio ponukan o tom predmetu napisati roman, kao doku- 
menat burnih dana, kad su različite ideologije podielile duhove u strogo lučene tabore, 

Pravaštvo je imalo odjeka kod pisaca, koji nisu imali toliko značenje i kod knji¬ 
ževnika, koji nisu pripapadi hrvatskom narodu. Srbin Zmaj Jovan Jovanović morao 
je voditi računa o pravaškim političkim ciljevima, pa u pjesmi »Nema Srba« hoće 
ferugati Starčevićevu negaciju Srba. Srbski pisac Ćipiko u drami »Volja naroda« 

također iznosi starčevićanske uspjehe u Dalmaciji, u čemu je vidio Oipasnost po srb- 
stvo, jer su Hrvati preuzimali sve obćine i upravu u zemlji na temelju »hrvatskog 
državnog prava«, Josip Eugen Tomić napisao je roman o ponosnom plemiću hrvat¬ 
ske krvi, a islamske vjere — Huseinbegu Gradaščeviću posve u starčevićanskom du¬ 
hu, što je značilo preokret u gledanju na islam i njegove pripadnike u našim kraje¬ 
vima, Vjenceslav Novak u »Poidgorki« spominje nekoig seoskog novinskog dopisnika 
Daibovića, koji se razbacivao pravaškim rječnikom. Iako taj dopisnik nije kaTakteran, 
značajno je, kako je pravaštvo prodrlo duboko u hrvatsko Podgorje, Jovan Hrani- 
lović izpjevao je i slavosrbsku pjesmu »Evandjelje«, ali je ipak znao zapjevati i 
ovako: 

Državno nam daje pravo 

Tekar sanja vruće glave, 

Štono vriedi ko i bajka 

Poviestničke naše slave. 

(Od svih strana) 

gdje opravdava ideologiju pravaštva. Sam Đalski, inače dalek od islamskog svieta, 
napisao je novelu »Susjed Dobromir Bosiljković«, u kojoj pripovieda o bosanskim 
begovima i krvnim vezama s bosanskim velikašima. Njegova novela »Beg sa Sutle« 
nastala je također pod utjecajem starčevićanstva a u njoj pripovieda o Ivanu Koriću 
Cazinskom, koji vuče svoje podretlo od bosanskih begova, 

U razdoblju realizma utjecaj pravaštva na književnost bijaše tolik, da su neki 
pisci stvarali izključivo pod utjecajem pravaštva, a književnici protivnog političkog 
uvjerenja nisu se mogli oteti, da u svojim djelima ne progovara o pravaštvu makar u 
negativnom smislu, Pravaštvo je nadalje prodrlo u kazalište, novinstvo i publicistiku. 
Glumica Ivka Kraljeva napisala je dreunu, koja je kod kritike slabo prošla. Kako je 
pripadala krugu pravaških pisaca, ovi je uzeše u obranu, i to baš Ante Kovačić. U 
publicističkim krugovima pravaši su otvorili novo poglavlje, jer su svojim nastupom 
uztalasali ondašnju javnost, pa se novinstvo i časopisi podieliše u dva tabora — 
pravaško i nepravaško. Važnije je dakako pratiti pravaški utjecaj na liepu knjigu. 
Većina književnika osamdesetih godina odgojena je u pravaškom duhu, a bilo je pače 
pisaca, kojima se svidio pravaški književni radikalizam, a nisu primali političku 
stranu pravaštva. Od kolikog je značaja bilo pravaštvo za književnost u tom vreme¬ 
nu, vidi se iz priznanja Milana Marjanovića, koji kaže, da je pravaštvo vodilo borbu 
u glavnom s obzoraštvom, »a kako je ovo propagiralo tradicije ilirizma i idealizma 
u knjizi, to je pravaška opozicija pomogla književnosti, da urodi zdravom reakci¬ 
jom protiv šablonskom tradicionalizmu« (Iza Šenoe, str, 19), 

Za borbe Starih i Mladih jenjao je pravaški utjecaj na knjigu, jer je pravaštvo 
uobće nešto izgubilo na svojoj snazi na političkom području. Ipak su pravaški pisci 
i kritičari, izuzev neke iznimke, stajćili u opoziciji prema idejama bečke i pražke 
skupine mlađih, a naročito protiv naprednjaka zbog njihova političkog stajališta. To 
su učinili iz istih razloga, zbog kojih su se borili protiv obzoraša u osamdesetim go¬ 
dinama. U naprednjačkim kulturnim pogledima vidjeli su pravaši povratak u ilirsko 
doba, ako ne i nešto više, Tresićev »N ovi V i e k« predvodio je borbu pravaškog 
diela književnika protiv modernista, a kad je prestao izlaziti Novi Viek (1899.), osje¬ 
tila se potreba drugoga časopisa, pa je pokrenuta pravaška »Hrvatska Smo¬ 
tra« (1906,—1910.), oko koje se okupljaju pravaški pisci i ovaj časopis s drugim 
pravaškim novinama vrši blagotvoran utjecaj na ideoložka strujanja u hrvatskoj knji¬ 
ževnosti, Na čelu tih pisaca stoje Milan Ogrizović, Antim Gustav Matoš, Kerubin 
Šegvić i Zyr Kapula (Zvonimir Vukelić), 

Pred početak prvoga svjetskog rata nastalo je u hrvatskoj književnosti oprć" 
djeljivanje pisaca prema političkim pogledima na život hrvatskoga naroda. Većini 
književnika dodijao je bezsadržajni ton Moderne i htjeli su više života. Osim toga 
pisci stajahu na domaku svjetskoga požara, kad se nisu moigli oteti oštrim idejnim 
obračunavanjima. Među njima iztiču se književnici, koji su zaokupljeni pitanjima 
čovječanstva, a ne samo problemima pojedinog naroda. Stanovita groznica obuzima 
druge i ovi nagovieštaju početak futurizma i ekspresionizma. Pojavljuje se dosta 
bučnim nastupom skupina pisaca, koja nije imala jačeg književnog značenja, a to su 
oni, koji su hrvatstvo utopili u Jugoslaven stvu, što su krili pod različitim revolucionar- 
■ nim imenima (Čerina, Ivo Anđrić, Janko Polić-Kamov), Izgledalo je, da će hrvatska 
književnost ostati bez vlastite sadržine, bez hrvatskog značaja. Pravaški pisci i pra¬ 
vaška omladina trgnuše se pred tom opasnošću i zajaziše opasne bujice. To bijahu 
pisci, koji su se kupili oko »Mlade Hrvatske« (1908,—1912,), a to su F r a n Ga 1 o- 
vić. Mile Budak, Ljubo Wiesner i donekle Augustin Ujević, 

Prvi svjetski rat razbio je neke od spomenutih skupina. Ostade samo nekoliko 
pisaca, kojih se glas čuo. Od tih su neki pošli u kozmopolitizam. Kao najjača sku¬ 
pina ostadoše pravaši, koji su se nasuprot kozmičkim lutanjima i kosovskim' zanese- 
njima nekih pisaca, povukli u sebe i ograničili se u pisanju na uži hrvatski kraj. To 
su pisci, koji su nikli iz dodira s Matošem i Hrvatskom Smotrom, odgojili se kod 
mladohrvata oko Mlade Hrvatske, a nazivali su ih Gričanima po almanahu, koji su 
izdali pod imenom Grič, Radije ih nazivamo hrvatskim religionalcima (Wiesner. 
Milković, Vrbanić, Hauzler), Ti pisci su se okupljali u kajkavskom amhientu, ali 
književni život u drugim krajevima nije postojao, pa su ti pisci zastupali sve naše 
pokrajine, zastupali su svehrvatstvo na manjem hrvatskom zemljištnom prostoru. 
Ako i nisu svi ti pisci pripadali pravaškom pokretu, svojom ideologijom i držanjem 

bili su najbliže političkom smjeru pravaš a. 

Rat i poratne prilike poremetiše jedinstvo pojedinih skupina. Blagi i nenamet¬ 
ljivi pokreti u književnosti izčeznuli su pred divljim prodiranjem ekspresionizma, koji je 
bio bez granica i narodne pripadnosti. Izbačeno je mišljenje, da se čitava hrvatska 
prošlost briše kao nevaljala osnova za građenje novoga svieta. Ta misao bijaše plod 
poratne groznice, pa je trebalo nešto vremena, da se duhovi smire i drugačije snuju. 
Pravaštvo se nije moglo nametnuti javnosti i piscima zbog grube stvarnosti, u koju 
je bačen hrvatski narod. Ipak se neki pisci predratnog vremena otrežnjuju, a neki se 
i odriču prijašnjih svojih uvjerenja. Značajan je u tom pogledu put Milutina Cihlara 
i'^lehajeva, koji poslije modernističkog romana »Bieg« svršava svoje književno djelo 
»S Rakovicom« i poznatim djelom »Vuci«. Od predratne skupine pravaških pisaca 
oko Mlade Hrvatske ostade na životu najjači predstavnik — Mile Budak, Ovaj pisac 
s godinom 1930., izdavanjem zbirke novela »Pod gorom«, otvara novo poglavlje u 
poviesti hrvatske književnosti — stvara moderni realizam, koji je značio jačanje pra¬ 
vaškog duha u književnosti. Povratak zemilji, hrvatskoj grudi i njenim predajama, 
jeljaku i njegovim vjerovanjima, dali su biljeg novom književnom pravcu. To su ujed¬ 
no najčvršći temelji nove književnosti. Modemi realizam je regionalistički obojen i 
veoma sličan pokretu ratnih regionalista. Veže ih istovjetnost književnih osebina, tek 
je moderni realizam mnogo dinamičniji i određeniji, što je razumljivo, imajući u vidu 
izkustvo, koje su imali pisci stvaratelji modernog realizma. U tridesetim godinama 
nabujala je religionalna poezija, razcvjetala se tako' zvana lirika grude, nacionalisti¬ 
čki elementi ulaze u sve književne vrste neprimjetno, ponovno izlazi Hrvatska Smo¬ 
tra, pa je bilo očito, da se radi u uzkrsu pravaških političkih misli i u književnostii 

Tako je stvarno i bilo, jer je većina tih pisaca ostajala veoma blizu starČevićanstvU. 
Njihovo političko uvjerenje, osim nekoliko iznimaka, nije bilo vidno i izrazito, ali je 
za to književni uspjeh bio jači i uvjerljiviji. 

Pravaštvo je na svom početku snažno djelovalo na hrvatsku književnost i knji¬ 
ževno stvaranje, kasnije se nije toliko osjećao utjecaj starčevićanskih ideja, a u 
najnovije vrieme opet je zahvatilo književno stvaranje. Utjecaja je uviek bilo. Književ¬ 
nost se razvija s političkim promjenama, pa će i u ovom pogledu doći do izmjena, ali 
je sigurno, da hrvatska književnost ne će nikada ostati bez starčevićanskih pogleda 
i ideja. Pravaštvo je zastupalo ideje, koje su značile bit hrvatskih težnja, pa se naša 
književnost ne će moći oteti utjecajima pravaških ideja, osim da hrvatska književ¬ 
nost izgubi biljege pripadnosti hrvatskom stvaralačkom geniju. To je nemoguće. 

Letimičan prerez kroz hrvatsku književnost zadnjih sedamdeset godina u svietlu 
utjecaja pravaškog pokreta na nju odkriva nam do sada neuočenu prodornost Star- 
čevićeva duha na području našeg književnog stvaranja. Marnim izpitivanjima i izno¬ 
šenjem sitnih uvjerljivih podataka došlo bi se do mišljenja, da je pravaštvo imalo 
gotovo presudno značenje u stvaranju novije hrvatske književnosti, Ne treba biti 
stranački zagriženjak ili sliep pristaša stanovitih političkih pogleda, da se taj zak¬ 
ljučak povuče iz poviesti naše književnosti. Javnost nije do sada bila o tom upućena 
i nije mogla doći do činjenica, koje bi je uvjerile o tomu. U poviestima naše novije 
književnosti izticali su poviestničari kojekakve nebitne pojave i strane ljude kao 
odlučne činbenike u pogledu utjecaja na naš umjetnički i književni život, a o poja¬ 
vama, koje su doista davale pravac u razvoju naše literature, govorilo se površno, 
s omalovažavanjem ili ništa. Tako se moglo dogoditi, da je javnost stekla uvjerenje, 
kako je Masarik i njegova misao imali odlučniji utjecaj na neka književna razdoblja, 
nego Starčević i pravaštvo. Hrvatske književne poviestnike očekuje dužnost i zada¬ 
ća, da izprave pogrješke prošlosti. Tada će poviest novije hrvatske književnosti do¬ 
biti drugčije značenje i imati jači upliv na hrvatski narod i njegovo shvatanje hrvat¬ 
ske književne prošlosti. 

ERNEST TOMASEVIĆ: 


SMOKVE — (BOL NA BRACU) 





NIKOLA ŠOP: 


OGLEDALO MRTVE GOSPOĐE 


Te noći prenulo me vrlo kasno kucanje na vratima. Bilo je o ponoći, kasnijoj 
nego ona obična ponoć, nad kojom gore poznate zviezde. Dok sam zbunjen prila¬ 
zio vratima, začujem poznat glas njezinog dvoranina: 

— Mlada gospođa je umrla. 

Odmah je otišao i ne čekajući, da mu otvorim vrata. Jedva sam se vratio i klo¬ 
nuo u naslonjaču, uzbuđen tom viešću, koja je za mene značila: Dođite, da polju¬ 
bite moju mrtvu ruku. 

Dakle, ona je ipak ostvarila svoju davnu odluku, da ću je poljubiti samo 
mrtvu. Nisam ipak pomišljao, da će njezin život tako brzo ugasiti. Nikad se ne ću 
dovoljno nakajati sto sam, to sada uviđam, tako olako shvatao tu mlađu ženu, kađ 
je o svakom sutonu uzdisala za prozorom: 

— More me vječni razstanci u duši. Guši me jesenje spremanje. Ah, sav mi je 
život jedan bolan odlazak ptica. 

Ja bih se tada nasmiešio i pokušao da pomilujem njezinu ruku, koja se je klo¬ 
nulo bliedila na samom okviru prozora. Moj osmieh je bio iskren izraz dubokog 
razumievanja i sućuti. Trznuvši se na dodir moje ruke, povukla bi se sa prozora u 
sumrak sobe, iz koje bih začuo uzbuđen šapat: 

— Vi me ne razumijete. Mene nitko ne razumije. Ah, sav je život jedna žalost- 
na, bieđna selitba. 

Znao sam, da će tada zašutjeti i da će između mene pođ prozorom i nje uto¬ 
nute u sobni mrak, plići bezkrajna daljina. Zato sam samo naslućivao prigušene 
rieči na prozoru i lovio ih napregnutim prisluškivanjem. Tada je govorila ne meni, 
nego mjesecu iznad mračnih daljina i svojoj samoći: 

— Sa svih strana čujem samo turobno odlaženje. Dan i noć venem od razsta- 

naka. Još koji dan i umriet ću od pustoši. ^ 

Tako sam je često slušao, stojeći dugo pođ njezinim tamnim prozorom. Nikad 
mi se nije ukazala, iako je slutila da sam u blizini i da je želim vidjeti. Poslije sva¬ 
kog povratka mlada gospođa mi je bila sve zagonetnija. 

Sjećam se, kad mi je jedne večeri olovno kišovite, jedne hladne jesenje večeri, 
poslala pisamce puno toplih doziva, da odmah dođem. 

— Vi biste jedini, tako mi je pisala, mogli olakšati moju tegobnu osamu. 

Odmah sam se spremio i otišao nesretnoj osamijenici. Na ulazu me dočekao 

dvoranin i pridržavajući mi uslužno šešir i ogrtač, uvede me u sobu. 

■— Izvolite sjesti. Mlada gospođa će odmah doći. 

Utonuo sam u naslonjač, nestrpljivo sam očekivao tu čudnu ženu, koju zaista 
nisam nikad ni vidio, jer se pojavljivala samo u kasnim večerima iz sobnog mraka. 
Pušeći neku tmurnu cigaru, koju mi je dvoranin ponudio, sjećao sam se, kako je 
ona prije nekoliko godina došla u ovaj ru ševni dvorac, a sutradan za njom stigli 
mnogi kovčezi, iz kojih je nešto kristalno odjekivalo, kad su ih unosili. Uskoro, 
kada je visoka ograda oko njezinog dvora obrasla bršljanom u dvorištu, do tada 
mrtvom i zapuštenom, ođjeknuše veseli glasovi i zvonjava. Kao da se netko bez¬ 
brižno i nestašno zabavlja zvonkim šarenilom bezbrojnih igračaka. To se ponavlja¬ 
lo svakog dana, a samo tmurno i kiša gasili bi te neobjašnjive zvukove. Nitko nije 

hiogao saznati sia se događa u dvorištu, jer je dvoranin budno obilazio oko kuće, 
braneći svaki pristup. Bio je tada neobično potišten i blied. 

Osjećao sam prema tome siedom čuvaru neko duboko poštovanje, još i prije 
nego što sam saznao pravu istinu iz rieći mlade gospođe, koju sam još uviek čekao, 
sam u tamnoj sobi. 

Kiša je, kako rekoh, padala one davne, jesenje večeri, a meni je već postalo 
dugočasno i čudilo me što se gospođa ne pojavljuje, iako me je u pismu onako 
srdačno zvala, da odmah dođem. Vrieđao me taj čudni postupak: zvati nekog žurno, 
onda ga pustiti da čeka, pa sam odlučio, da bez ikakva pozdrava iziđem neprimje- 
čen iz te mračne kuće. Ali me sprieči nečujni dolazak dvoranina, koji mi pruži po¬ 
velik list papira i reče pažljivo: 

— Mlada gospođa vas moli, da joj od govorite. — I odmah iziđe. 

Začuđen tim neočekivanim postupkom, stadoh zbunjeno čitati: 

— Neznani gospođine, molim vas da mi oprostite, što se ne mogu pred vama 
pojaviti. Znam. Vi ste jedini dostojni da me vidite, jer sam samo u vašim očima 
ugledala sjaj neprolaznog djetinjstva. Nastojte da me razumijete. 1 još jednom >— 
oprostite mi. 

I ne shvaćajući tajnu tih rieči, odgovorim odmah. 

— Tajanstvena, mlada gospođo. Vaš zagonetni život mori me bezsanicom još 
od prvog dana vašeg dolazka. Tko ste i odakle ste? Odajte se barem jednom rieči. 

— Vaša me radoznalost zbunjuje, odgovori mi ona neočekivano brzo. Ali zna¬ 
jući koliko je blago bezbrižan san, kazat ću vam dvie tri rieči o sebi. Nesretna 
sam žena, iako živim u sjaju bogatstva. Muža sam napustila, jer je preobičan i kao 
svaki čovjek, putuje niz dane, u starost, a ja se (ah, razumite me!) vraćam natrag 
uz dane, u mladost, da proživim divne časove, koje sam propustila. A sada dosta. 
Pustite me u miru. 

Grčevito sam uzeo olovku i bez oklievanja napisao: 

— Preklinjem vas, recite mi kad ću vas vidjeti. 

Dvoranin se odmah vratio s odgovorom: 

Kad vas budem zovnula da poljubite moju mrtvu ruku, vidjet ćete me u 
ogledalu. 


NIKOLA MATIJEVIC: 


STARČEVIĆEV FELJTONISTIČKI RAD 
U »NARODNIM NOVINAMA« 


Za cjelokupno razsuđivanje i poznavanje Starčevi- 
ćeve ličnosti od velike su važnosti, uz politička nazira- 
nja, i njegova mišljenja o mnogim pitanjima našeg kul¬ 
turnog života. 

U nizu lih pitanja, koje je Starčevićevo vrieme po¬ 
stavljalo našim javnim radnicima, pa i u književnim i 
jezičnim pitanjima, ostao je Starčević uviek isti, doslje¬ 
dan do skrajnih granica i u najsitnijoj stvari. 

Starčevićevu nepopustljivost, oporost ćudi, njegovu 
satiričnu boju i oštrinu rieči dokazuje i njegov feljtoni¬ 
stički rad u Narodnim Novinama 1851.—1852. godine. 

IzStupom preporoditelja proti Ljudevita Gaja, radi 
njegova političkog djelovanja, bio je Gaj iztisnut i iz 
prosvjetnog djelovanja, pa nastoji privući, dapače i orga¬ 
nizirati mlađe radnike na ustuk Matice ilirske. 

Kako je tada među protivnicima »Matičara« i mladi 
Starčević, kao pristaša Gaja, daje se on na stalnu suradnju u »Narodnim Novinama« 
iznoseći svoje misli o našim književnim pojavama, s namjerom, da se ponovno po¬ 
digne zanimanje za našu domaću knjigu. 

Ovo hvalevriedno nastojanje mladog Starčevića nije polučilo pravu svrhu s raz¬ 
loga, što je Starčević, uočivši političke momente u tima naoko čisto kulturnim pita¬ 
njima, prešao međe književne kritike, te je njegovo pisanje zadobilo podpimo zna¬ 
čenje polemike. Da su čisti narodni probitci Starčevića feljtonistu i književnog kri¬ 
tičara skrenuli na običnu polemiku, razlogom su nastojanja Vuka Štefanovića Kara- 
džića š njegovim velikosrbskim presizanjima. Kako su ta presizanja Vukova imala 
odziva i među Hrvatima pokazuje Bečki književni dogovor^ ili sporazum od 28. ožuj¬ 
ka 1850., kojega je u cielosti prihvatila tadašnja »Matica ilirska« i »Družtvo za po- 
viestnicu jugoslavensku«. 

Pod takovim okolnostima, a na ustuk tadanjih »vukovaca« i »Matičara«, počeo je 
Starčević pisati svoje feljtone, čiji je predmet zanimiv, ne samo kao gradivo i ogled 
naše jezične borbe, već i kao ogledalo našeg shvatanja i popraćivanja tadanjih po¬ 
java našeg kulturnog života. 

Prvim, svojim feljtonom »Gusle serbische Nationallieder von Ludwig A. FrankP«, 
koji je izišao s naznakom S (sigma), osvrće se Starčević na ovu zbirku »srbskih« na¬ 
rodnih pjesama iztičući, da Franklov prievod nema niti izdaleka one pjesmarske lje¬ 
pote, koja se nalazi u hrvatskim narodnim pjesmama. 

* Kukuljević, Demeter, Ivan Mažuranić. Vinko Pacel, Vuk Karadžić, Gjuro Daničić, Stje¬ 
pan Pejaković te Franjo Mildošić — uglavili su u Beču sporazum glede jezika i pravopisa u 
siiedećem: 1. Da će od postojećih narječja Izabrati južno narječje za književni jezik, za koje 
će Vuk napisati pravila; 2. da i Srbi pišu »h« gdje mu je po etimologiji mjesto, dok »h« kod 
imenica na kraju gen. plur. ne treba pisati; 3. da se izpred vokalnog »r« ne meće ni — a ni e. 

^ Narodne Novine g. 1851. br. 224. str. 645. 

Feljtonom »Kolo«. Članci za literaturu, umietnost i narodni život, urednik An- 
dria Torkvato Brlić, knjiga izazvao je Starčević čitavu polemiku s Andrijom 

Torkvatom Brlićem. Iznoseći kratku poviest izdavanja i uređivanja »Kola« hvali 
Starčević novog urednika Brlića, te za njega kaže, da je izvrstniji urednik od Vraza, 
iako je ljetima mladić, ali je izkustvom i znanošću starac. 

Prelazeći na samu ocjenu »Kola« naglasuje Starčević: »Prie svega treba znati, 
da je kod nas potencirano vrieme pređožujsko, neka nitko pisca ne sudi po onome, što 
je izdao, nego neka zna, da naše knjige izlaze onako, kako ih dopuste drugi,' a ne 
kako ih napisu naši pisci«. 

Ove je misli iztaknuo Starčević iznoseći ujedno i manjkavosti sadržaja »Kola« 
osvrnuvši se posebice na Brlićevu razpravu »Životopis Krešimira Velikoga«, Važnije 
ie pitanje jezika, preko kojega Starčević ne može nikako prieći. Prigovor je Starče- 
vićev u tom pitanju više nego oštar, tim više, što se Starčević poslužio nekim narod¬ 
nim poredbama i riečima, koje su svojom oštrinom utucale i ponizivale protivnike. Na¬ 
vest ćemo samo jedan dio tog jezičnog prigovora: »I tako moramo izkreno izpoviediti 
da još nismo ni jedan sastavak u našem jeziku ovako bljutav, ovako tverd i neugla- 
djen štili. Tu je izpušćen svaki samoglasac pred »r« u riečima . .. govor je tako ne¬ 
otesan, da čoviek mora kod svake izreke odahnuti, i paziti, da si jezik nepregrize, ali 
neprelomi. Ja neznam, bi Ii glas arabskog gaina, magjarskog 6, ii tako nakazao milo- 
glasje talianskog jezika, kako ova blejanja, štekćanja i hercanja nagerdjuju liepotu 
jezika našega«. 

Radi povađanja za Vukom i fonetikom naglasuje Starčević, da piscu nije po¬ 
trebno gledati, kako koji govedar govori, već se mora truditi, da ga svaki govedar ra- 
zumie i da ne vrieđa uho slušatelja. Za pisce koji se izgovaranja drže, kaže Starče¬ 
vić, da na piesku temelj imaju. 

Pri koncu ovoga prikaza obraća se Starčević na uređivatelja s riečima: »neka ali 
ovu stazu sasvim ostavi, ali neka po njoj sasvim ide. , , pa će i sam spoznati, da ga 
najmanje oni razume, koji najbolje naš jezik znadu.. .« 

Na ova Starčevićeva opažanja odgovorio je A. T, Brlić »Poslanicom gospodinu 
Sigmi«^ naglasivši svoju vjernost fonetici »Ja volim s narodom blejati, štektati i hreati, 
nego si odpadnućem od načela izgovornog =.u Vašem sercu ili šarcu spomenik 
sagraditi«, 

Starčević se odužio Brliću svojim člankom »Odgovor na poslanicu A. T. Brlića«,® 

»U stvarima razuma niti imam koga za ugled, niti hoću, da mene ko za takov 
derži« — kaže Starčević. 

»Oni (vukovci) vele: piši kako i govoriš. Rabbi scholae veli, da se treba jezik 
učiti od govedarah i svinjarah.,. Dakle svaki učenik piše polag svoga najbližega 
svinjara ,,,« 

Polemika Brlića i Starčevića bijaše otvorena borba proti »vukovaca« na koju 
je Brlić nadovezao članak »Nekoje historičke istine«® razpravljajući ponovno o Petru 
Krešimiru. Brlić je još jednom osjetio Starčevićevo pero u članku »Nekoje historičke 
neistine od g. A, T. Brlića, polag mnenja S«,^ 


® Narodne Novine g. 1851. br. 227. str. 653—654. 

^ Narodne Novine g. 1851. br. 233. str. 670—671. 

“ Narodne Novine g. 1851. br. 239. str. 686 te br. 242. str. 694. 

8 Narodne Nevine g. 1851. br. 251. str. 716, te br. 253. str. 722, 

’ Narodne Novine^g. 1851. br 256. str. 732, te br. 260. str. 744. 

u ocjeni »Dubrovnika«® sv, 2. za god. 1850., kojega je uredio Malija Ban hvali 
Starčević sadržaj knjige, ali zamjerku čini također njegovoj jezičnoj strani. Te se 
zamjerke uglavnom odnose na izpuštanje samoglasa pred vokalnim »r« čime je naš 
jezik »pobarbario« i grieši i protiv pisca i protiv našoj klasičnosti. 

»Klasici su najveća svetinja svih narodah; u njihovo se ni jedno slovo nesmie ni 
za cieli sviet dirati. Nihil cum illis comparetur, nihil in illis mutetur!« — završava 
ovaj Starčevićev feljton. 

Razsuđujući u feljtonu »Domaće knjižtvo«* 2. svezak »Bosanskog prijatelja« te 
»Piesme Antuna Nemčića« osvrnuo se Starčević na Matičino izdanje Palmotićeve 
»Kristiade«, nazivajući je nakazom u našoj književnosti najviše stoga, što je Matica 
izpustila pred »r« Palmotićev a. Nazivajući »r« pasjim glasom predbacuje Starčević 
Matici »da nikada niko s ničim nije toliku sperdnju učinio, koliku gg. matičari s Kri- 
stiadom«. 

Ravnateljstvo »Matice ilirske« u svojem »Očitovanju«*® nastojalo je pred obćin- 
stvom opravdati svoj postupak, koji je rukovođen radi književne sloge kod Ilira. 
Starčevićev »Odgovor na očitovanje«** iznosi misao, da svaka sloga mora biti u skladu 
s razumom, pa kad je već ostalima do književne sloge neka oni prigrle samoglase, a 
ne da mi za njihovu volju naš jezik kvarimo. 

Uz ovu polemiku s »matičarima« gojio je Starčević nadu, da će na ustuk »Matici 
ilirskoj« početi djelovati »Družtvo za književnu radnju«, kojemu je on bio sigurno i 
glavni pokretač, a u svemu tome imao je i Gajevu podporu. 

Kada se je Starčevićevo pero okomilo na velikoserbsku propagandu, te je Staii 
za Gajeve odsutnosti, u Narodnim Novinama počeo sa negacijom srbstva, vrativši se 
Gaj s putovanja dao je »Izjašnjenje radi Starčevićevih članaka o Serbima i serbskom 
jeziku«,*^ Gaj je požalio, da su se »zlokobni članci« u njegovoj odsutnosti u list mo¬ 
gli uvući. 

Tako se je Starčević posvema razkrstio s Gajem, jer i Gaj kao i »matičari« radi 
sloge i »kulturnog jedinstva« nisu imali vidovitosti, pa da uoče kobnu političku stranu, 
koju su ta pitanja neminovno povlačila. U ovakovim prilikama razpalo se i »Družtvo 
za književnu radnju«, ali nije nestala misao, koju je Starčević branio. 

Starčevićev feljtonistički rad svjedočanstvo je njegovih nastojanja, da hrvat¬ 
skom jeziku dade punu cienu i da ga oslobodi od skrbničtva, ugleda i popravljanja, 
kojih mu se nuđalo u punoj mjeri. 



* Narodne Novine g. 1851. br. 230, str. 661. 
“ Narodne Novine g. 1851. br. 298. br. 299. 
Narodne Novine g. 1852. br. 18. 

Narodne Novine g. 1852. br. 24. 

Narodne Novine g. 1852. br. 253. 

JERONIM KORNER: 


MAČKA 

ZAPISCI JEDNOG ROBINZONA 

1 . 

Mačko, nezaboravna mačko! 

Ti, koja ćeš jedina ostati u mojoj uspomeni između tolikih mačaka, s kojima 
sam se upoznao u životu. Između mačaka, koje sam vidio na stubištima zapuštenih 
kuća, u kuhinjama starinskih lađa, u vrtovima i u predgrađjima, gdje si ti jedina 
igračka. - 

Ti ćeš ostati u mojoj trajnoj uspomeni. Ne zbog neke vanjske ljepote, jer ti nisi 
liepa, niti zbog naročitog izgleda, jer si ii po svojoj vanjštini, po svojoj sivoj i pe¬ 
peljastoj dlaci, najobičnija mačka na svietu. Ali ja ču se tebe sjećati po tvojoj 
unutrašnjoj ljepoti ... 

Ti nisi bila himbena kao druge mačke, niti podmukla kao tvoje drugarice. 

Tvoje su kinezke oči iskreno gledale sviet i ti si hodala uzpravno, sa čelom po¬ 
dignutim u nebo, a kada si se šuljala na svoj plien, činila si to promišljeno, bez 
sjene lukavstva. 

Često puta se sjećam tvojih dražestnih pokreta u igri s klupkom pređe i s mo¬ 
jom rukom, umornom od slikanja. 

Ni jedna plesačica svieta nije tako gibka i tako skladna u svojim kretnjama, 
kao što si bila ti u svojoj igri. 


2 . 

Čudan slučaj je htio, da sam te upoznao. 

Upoznao sam te u jednoj staroj kući, punoj tajanstvenog šuma u kasnim noći¬ 
ma, u selu, kamo sam dospio, da se izliečim od gradskog nemira. 

Govorili su mi seljaci, da su u toj kući ^»duhovi«., a ja sam im uzvraćao, da mi 
donesu jednu mačku, pa će ih nestati. I tada si, nakon tolikih besanih noći, došla ti. 

Zacielo ni jedan doček nije bio radostniji od onoga, kad sam te primio u ko¬ 
libu svoje samoće i kad sam osjetio kraj sebe dah vidljivog života. 

Prostro sam ti postelju na svoj priprosti robinzonski naslonjač, načinjen od 
običnih dasaka i ti si, osjetivši toplinu novoga ognjišta prela pjesmu zadovoljstva. 

A u noći, kad je tvoju pjesmu prekinuo jecaj -»domaćih duhova«, ti si se iz 
svoje blažene letargije, brzo poput svietla, okomila na svoj plien. 

Kako smo onda slavili slavlje nad uhvaćenim duhom, koji je možda najviše 
rušio moj noćni mir. 

Zapalio sam svjetiljku, koju sam palio samo onda, kad sam slikao zviezde, svje 
tiljku, koju sam čuvao, jer sam nerado silazio u grad, da je obnovim. 

Ti si tada s ponosom gledala svoju lovinu. Zatim si se igrala sa svojim plie- 
nom. 1 to je jedino, što ti upisujem u grieh. 

Tvoja nemilosrdna igra s pobjeđenim jedina je ljaga na tvojem savršenom ži¬ 
votinjskom liku. Nedostojno je mučiti slabije od nas, draga mačkice, koji nisu kadri 
da nam se otmu i odhrvaju. 

« 

Zašto se nisi upuštala u takvu igru s vrahcima, koji su žvrgoljili na staroj lipi 
pred našom kućom? 

Vidim te u duhu kako se penješ na stablo kao vjeverica. Tiša nego šum lahora 
u lipovim granama, lakša od najlaganijeg lista, ti si lovila dosadne pjevače i brzo 
si s njima obračunavala, jer su te plašila njihova brza krila. 

Kako je bio krasan tvoj skok! Tako krasan, da . bi ti na njemu mogao zavi¬ 
djeti i najvještiji clown. A u tvojem životu je bilo mnogo skokova. Ti si uobće ži¬ 
vjela u igri i u skokovima. 

Kad sam čitao težke, učene razprave, ti si me razveseljavala svojim poletom 
u nebo. Ti si padala na moje rame poput ptice i bila si tako lagana, da mi se či¬ 
nilo, da nosim na sebi zraku sunca. 

Zatim sam te skidao s ramena i tvoju ljubav nagrađivao milovanjem tvojih po¬ 
nosnih brkova. Ti si mi na to uzvraćala najdrpžestnijom igrom, koju sam ikad vidio 
u životu, valjajući se po svježoj travi s izpruženim, drhtavim šapama. 

* . 

Mačko, nezaboravna mačko, ti najdraža uspomeno' iz dnevnika moje samoće! 

Neprežaljena mačko, ti, koja živiš u mojoj uspomeni, iako već davno počivaš 
pod starom lipom, čiju si visinu svladala lakše od ptica, koje su te nadživjele. 

Ti živiš u mojim slikama, s pokretima, koje ni jedan slikar vidio nije i ne će 
vidjeti. 

Jer kad bih te pokazao ljudima, ovjekovječenu na platnu, oni bi se divili mojoj 
mašti. Ali u tebi treba gledati jedan znak bogatstva prirode i njenog Stvoritelja! 



VLADIMIR UDATNV; DRVARA 

Dr. J U R A J PAŠA: 


DOJMOVI UZ NAJNOVIJU KNJIGU 
Dra STJEPANA ZIMMERMANNA »KRIZA KULTURE« 

Čitanje najiLovije knjige Dra Stjepana Zimmermanna (izdala Hrvatska Akade¬ 
mija, Zagreb 1943., 280 stranai, ciena 300 Kuna, vodi nas do sliedećih suvremenih 
razmišljanja. 

Berdjajev zove naše doba apokaliptičnim. U svojim »Razmatranjima o ruskoj 
revoluciji« (Novi srednji viek) on izriekom piše; »Ruski je narod apokalliptički na¬ 
rod i zbog toga on ne može ostvarivati osrednje humanističko carstvo, nego ili 
samo bratstvo u Kristu ili pak samo drugarstvo u Antikristu«. Ruska revolucio¬ 
narnost, koja od početka ruske revolucije 1917. godine ide za svjetskom revoluci¬ 
jom, ima po Berdjajevu mišljenju »religiozno mesianištičko« obilježje. Revolucio¬ 
narna ruska inteligencija, veli on na istom mjestu, nije nikako zanesena politikom, 
već »spasenjem čovječanstva bez Boga«. Komunizam je za nju upravo nazor na 
Život i sviet, upravo »religija«. 

Događaji, koji se svakodnevno zbivaju oko naš i po cielom svietu, ne govore 
li tim istim jezikom? Nema li njihova revolucionamosif također neku apokalip- 
tičnost i neki miesianizam? Ne prelazi U ona granice tradicionalnih političkih ne¬ 
prijateljstava u svoj žestini rata, i ne stupa li putem mržnje fanatičnog mesianiz- 
ma? Ta kako se inače miogu protumačiti događaji, o kojima novine iz dana u dan 
izvješćuju, kao o sasvim razumljivim običnim stvarima, da su »ljudi pekli žive ljude, 
da su živim ljudima vadili oči, trgali jedan dio tiela za drugim, skidali kožu s gla¬ 
ve, a sve samo zato, da se naužiju ljudske muke i napiju ljudske krvi«? Šta znači 
inače, recimo samo, Katinska šuma sa stotinu drugih šuma? Ne krije li se iza svih 
tih događaja, uz obične pojave rata i političkog neprijateljstva, joiš nešto više — 
istina apokaliptičnosti mesianizma, o kojoj Berdjajev govori? 

Nema sumnje, čovječanstvo je danas razdieljeno, Taztrgano, zavađeno, kako 
to valjda još nikada u svojoj poviesti nije bilo, iako bi baš‘danas — zahvaljujući 
tehnici zrakoplova, krugovala, televizije — moralo biti ujedinjenije, nego ikada, 
Kaošto ga u stvari tehnika čini jednim malim svietom, tako bi ono uistinu i u 
duhu moralo biti jedno i jedinstveno. No ono baš to nije. Već naprotiv duh čovje¬ 
čanstva zapao je, ako se smije tako reći, u labirint kaosa, iz kojega traži Izlaz vi¬ 
še, nego stanovnici Danteova Pakla. Šta je pometnja jezika kod Kute Babilonske 
prema današnjoj pometnji duhova i načela, prema današnjoj,, toliko' puta utvrđe¬ 
noj, beznačelnosti kao načelu? Šta je seoba naroda šestoga stoljeća prema današ¬ 
njoj seobi duhova sa svim mogućim suvremenim sredštvima putovanja i promičbe? 
Sta <je to nego labirint kaosa, kad čovjek više ne bi smio biti »homo sapiens«, već 
nekakav »homo oeconoimiicus«? INije potrebno čitati Spenglera i Gasseta, da se 
istom tada pomisli na propast Zapada i na pobunu masa, nego je dosta proživ¬ 
ljavati, dnevno ili noćno svejedno, zavijanje sirena na uzbunu, da se s užasom i 
stravom na vlastitim živcima osjeti potresanje temelja ljudske civilizacije, koje 
dandanas prieti groznijom propašću, nego- je tO' nekada bilo vandalsko haranje 
i tatarsko pustošenje. 

Prema tome obstojnost krize, u koju je duh čovječanstva zapao, nedvoumno 
je. Ta je činjenica tako jednodušno priznata, da o njoj više nije potrebna nikakva 
druga razprava. Valja odrediti samo to, odakle ta kriza zapravo potječe, u čemu 
ona stoji i, koliko se slažemo u tome, da je ona bolest, kako da se napokon izlieči. 
Traži se dakle samo protumačiti njezino podrietlo, njezinu narav i način njezina 
liečenja. 

A baš eto u tome tumačenju duhovi se razilaze. Slično kao ono u dolba Ver- 
gilija i Augusta — možda bi se moglo tako reći — svi su složni samo u tome, da je 
potreban »preporod«, da je potrebno »spasenje«, naravno uz apokaliptičnost da¬ 
našnjih razmjera prema ondašnjim naravnim granicama, u kojima se ta težnja na¬ 
lazila. Svi dakle kao rješenje pitanja krize kulture predlažu koji taj svoj mesia- 
nizam, koji ne zauzima više samo na pr. okvir njemačkog idealizma, ruskog sla- 
venofilstva ili panslavizma, pa niti okvir evropskog prosvjetiteljstva, nego svojim 

totalitarizmom posiže za cieilim svietom. 

Koji je dakle mesianizam izpravan? Odgovoriti na to pitanje — u tom je eto 

sva muka i sav posao! 

Tome mučnom i napornom poslu posvetio je Dr. Zimmermann cieli svoj život. 
Plod toga njegova rada i nastojanja jest njegova najnovija, po dubini sadržaja 
naj originalni ja, a po sintetičkoj zaokružcnosti svih pogleda, koje je on prije iznio, 
životna knjiga — opus virile u podpunom smislu rieči — Kriza kulture. Da se, uz¬ 
mimo kojim nesretnim slučajem, izgube njegovi Temelji psihologije i još koja dru¬ 
ga njegova knjiga, ja sam uvjeren, da bi misao Dra Zimmermanna, zastupana 
ondje, ostala ipak žauviek sačuvana u njegovoj najnovijoj knjizi Krizi kulture. 

Knjiga Dra Zimmermanna sastoji se od četrnaest filozofijsko-socialnih eseja. 
Svaki o,d njih je samostalna cjelina, stvoren za posebnu zgodu i u posebnoj temi 
suvremenog zbivanja. Tako smo na pr, jedan^od njih Kultura i rat slušali 
kao predavanje u Pučkom sveučilištu, drugi je — Kako će filozofija kulture prosu¬ 
đivati našu sadašnjost — izrečein na sveč anoj ;sjednici Hrvatske Akademije. No 
unatoč tome svi eseji, skupljeni u knjigu služe jednoj te istoj svrsi, usmjereni su 
jednom te istom cilju — rješavanju suvremene krize kulture, koji cilj baš zbog 
raznolikosti vremena postanka i samog sadržaja pojedinih eseja biva još jarče sa 
svih strana osvietljen, što jamačno nebi bio slučaj, da je ciela knjiga pisana »na 
dušak«. Osim dvaju navedenih eseja i osim lUvodnog i Završnog razmatranja na¬ 
laze se u knjizi još ovi eseji; Pojam kulturne krize., Socioložki problem suvreme¬ 
ne krize, 0 iPlatonovoj »Državi«, Usmjerivanje života. Filozofija družtvenog ži¬ 
vota, Pitanje ćudoredno kulturnog života. Etnički problem. Religija i odgoj. Pro¬ 
blem kršćanstva i napokon Europski život. 

Tematika eseja već sama po sebi najjasmje govori o absolutnoj suvremenosti i 
važnosti ove knjige. Njezina je svrha, kako Dr Zimmermann sam veli u Uvodnom 
razmatranju, »rješavati suvremenu krizu kulture« i sudjeilovati u stvaranju buduć¬ 
nosti, koju strepnjom iščekuje današnje čovječanstvo«, a sve to s osobitim obzirom 
»na sadašnje razdoblje u životu hrvatskoga naroda«. Knjiga hoće da nas uvjeri, da 
je »optimistički pogled u pčbjedu istine najdragocjenija imovina kulturna čovjeka«. 

'Najdivnija svrha, koju pisac doista i postizava, jer svaki dobronamjerni inteli- 
genat, koji knjigu dobro (pažljivo i strpiljivo) pročita i dobro shvati a mora je 
radi važnosti njezine suvremene tematike pročitati svaki inteligenat pa i uz uvjet 
izvjestnog napora svoje misaonosti — bit će osvojen intenzivnom i neposrednom 
impresivnošću piščeva mišljenja i uvjerenja. 

Nastaje pitanje, kakva je sama unutrašnja razradba knjige ili drugim riečima 

kojim putem i načinom Dr. Zimmiermann proslieđuje sebi postavljeni cilj _ rieša 

vanje suvremene krize kulture? 


Ponajprije Dr Zimmermann pokazuje multiplicitet i razrožnost najglavnijib 
svjetskih ideologija i nazora, koji pokreću životom današnjice. U tu svrhu daje on 
uistinu presjek sveukupnog kulturnog života današnjeg čovječanstva. Svestra¬ 
nim kritičkim izpitivanjem s gledišta civilizacije i kulture kao takove, s gledišta 
filozofije, sociologije i poviesti opipava on uipravo bilo suvremenog života. Pano¬ 
ramskim pregledom, da tako kažem, razodkriva on sve njegove kutove i zakutke. 
Nijedna pojava suvremenog kulturnog života čovječjega duha ne izmiče oštrini 
njegova kritičnog prosuđivanja. Na taj način knjiga Dra Zimmermanna postaje 
compendium svjetske misli. Ona nas u neku ruku oslobađa od čitanja mnogobrojnih 
svjetskih mislilaca, jer ih nađomjiešta, sama svestrano i sigurno prikazujući njiho¬ 
ve ideologije, koje Dr. Zimmermann prikazuje s najdivnijom lakoćom. Nevjerojat¬ 
no mnogo i talenta i marljivosti morao je on potrošiti, da zavlada tim ogromnim 
poljem ljudske misaonosti i da bude uistinu suvereni njegov gospodar. Od Platona 
preko Aristotela, pa zatim preko kršćanstva, pseudokršćanstva, Sv. Augustina i 
Sv. Tome, preko Kanta, Hegela, Nietzschea, Spenglera, Gasseta, Marksa, Spanna, 
Salazara i tolikih drugih, čija imena mi ne možemo nikako izbrojiti, izpituje Dr. Zim¬ 
mermann sva strujanja, koja su se dosad pojavila u povjestnici ljudske misaonosti 

da spomenemo samo neka od njih —; subjektivizam, individualizam, skeptici¬ 
zam, realizam, idealizam, materializam, totalitarizam. Gotovo svi važniji problemi 
čovječjega duha nalaze se zastupani i svestrano osvietljeni u knjizi Dra Zimmer¬ 
manna, a sve to s jednom samo svrhom, da se dobro izpita suvreineno stanje svjet¬ 
skoga duha, da se ustanovi labirint, u koji je taj duh zalutao, da se pronađe izlaz 
iz toga labirinta i da se napokon učini kraj ludom lutanju čovječjega duha. 

Kroz sav labirint suvremene svjetske misli Dr, Zimmermann je najbolji i nai- 
izkusniji vodič. Biva očito naime, da je on sam sve bolove i muke lutanja svjet¬ 
skoga duha duboko iskreno osjetio i proživio. Čitatelj dobiva s toga uvjerenje, da 
knjiga Dra Zimmermanna najvjernije skicira plan suvremenog labirinta ljudske 
misli, da je ona najpouzdaniji putokaz snalaženja u njemu. Njegovo tumačenje 
dobiva najveću neposrednu uvjerljivost. 

Zahvaljujući svojim taj čas iztaknutim odlikama knjiga Kriza kulture ostat će 
trajni poviestni dokumenat, U pogledu sintetičkog prikazivanja svjet¬ 
ske krize duha sačuvat će ona svoju vri ednost zauviek. Točnim registriranjem 
suvremenih potresa i muka, zabilježbom tolikih strujanja ljudskog duha ona će 
biti spomenik naših dana, izgrađen jedanput zauviek. 


Posebna novost knjige jest njezina sociozofska strana. Da se uoči ta strana, 
treba pročitati osobito »socialne« eseje: Socioložki problem suvremene krize i 
Filozofija družtvenog života, Izpitujući naime uzroke suvremene krize Dr. Zimme- 
mann ne traži njezino porietlo samo na čisto racionalnom, filozofijskom polju, 
negoj ka,ko to traže suvremeni pogledi, isto tako i na polju sociologije. Za točnije 
određenje suvremene krize Dr, Zimmermann je morao konzultirati suvremene so¬ 
ciologe i upoznati se s njihovim sociologijskim sustavima. A to je on i učinio. Na 
taj način imade njegova knjiga izcrpan pregled nesamo starijih sociologa, nego i 
sociologa naših dana sa svim njihovim sustavima, S te strane možda se osobito 
zadržao na 0, Spannu izpitujući njegovu»Gesellschafts- und Gemeinschaftslehre«, 

Stupanjem Dra Zumnerimanna novim putem soćiozofije došlo je jamačno naj¬ 
više do izražaja u najaktuelnijem pitanju našega vremena, u pitanju rata. To zna¬ 
či; problem rata osvietljen je ne samo s gledišta religije, filozofije i morala, nego 
isto tako i s gledišta sociologije, (Izp. osobito str. 34.—44.). Tim putem prikaz su¬ 
vremene krize kulture biva samo još podpuniji i cjelovitiji. 

S obzirom na današnje prilike razumljivo je, da Dr. Zimmermann u svome 
studiju znatno mjesto posvećuje suvremenim oblicima i manifestacijama komuniz¬ 
ma. U ovoj njegovoj knjizi on je osvietljen sa svih strana: s religijske, filozofijske, 
sociologijske, historijske i ako je moguće još s koje druge strane. O njemu je re¬ 
čeno sve, štogod se dosad utvrdilo i težko da bi se još nešto od važnosti o toj 
temi dalo reći. U tom pogledu pruža knjiga najveću korist i daje priliku zabilježiti 
mnogu i mnogu sugestiju, potrebnu u svagdanjem razgovoru i razpravljanju. 

Uz sociozofsku stranu knjige moramo naglasiti i njezinu historiozofsku stranu. 
A što se pak te strane tiče, knjiga je kod nas absolutni novum. Ta koliko je mi¬ 
slilaca naš specifično hrvatski problem narodnog obstanka, narodne samostalnosti 
i državnosti promatralo pod vidiom filozofije? A to čini eto Dr, Zimmermann. Od¬ 
mah na prvoj stranici, u svom Uvodnom razmatranju iztiče, da' će s posebnim 
obzirom promatrati »sadašnje razdoblje u životu hrvatskog naroda«. Dosljedan to¬ 
mu 'UZ obćečo'vječansku tematiku veže on istovrem'eno našu specifično hrvatsku 
problematiku. Platonskom načelnošću zadire on u samu srž našega hrvatskog na¬ 
rodnog problema i daleko od svake pomodnosti i promičbenosti razsieca on njegove 
čvorove i pokazuje na rješenje, ne efemerne, konstelacione, nego monumentalne 
valjanosti, 

Historiozofija ili filozofija historije i ma zadaću odrediti, u čemu stoji specifična 
bit pojedine narodne kulture i što mora svaki narod — kao opravdanje za svoj 
obstanak i svoju samostalnost — dati u zajedničku riznicu čovječanstva. Svakom 
je narodu Promislom i poviešću određeno njegovo vlastito poslanje, koje ne može 
biti dano ni oduzeto od svieta. To poslanje mora narod u prvom redu izvršiti. Ono 
je ^ njegova izkaznica i opravdanje pred svesvjetskom poviešću. Ono je njegov 
raison d'ćtre. Treba zbog toga odrediti i znati, koje je specifično narodno poslanje. 

Na pameti su mi tolike studije Čaadajeva, braće Kirejevskih, Homjakova, bra- 
će Ak^kova, Dostojevskog? i drugih ruskih mislilaca, koji su uporno određivali 
specifičnu bit ruske poviesti: »preporoditi i spasiti truli Zapad svježim i svetim si- 
ama Rusije«. Taj njihov historiozofski rad odigrao je u poviesti, a možda i danas 
još odigrava, nikad dosta zapaženu ulogu. On je stvorio najprije slavenofilski me- 
sianizam, pretvorio ga kasnije u sveslavenstvo (panslavizam), a naposljedku ne 
mt^e li se i današnji svjetski mesianizam, koji hoće, da se iz Rusije razlije cielim 
svietom, nazvat logičnom posljedicom ruskih historiozofa? 

Mi Hrvati imamo množtvo povjestnica hrvatskog naroda, ali su sve one pisane 
samo s gledišta političkog i književnog. Ne positoji dosad hrvatska poviest, napi¬ 
sana po ^ vidom filozofijskog promatranja tako, da bi se u njoj prije svega izticala 
samo naša specifična narodna bit, koja daje poslanje svojstveno jedino nama i 
ni rugome. ^ A takva poviest može i mora postojati, ako hoćemo opravdati 

svoj o stanak. Nismo li mi Hrvati toliko puta prozvani »antemurale christianita- 
tis«, ^mo li mi svoj vjekovni! život provodili kao čuvari granica iztoka i zapada, 

■ ^ zapadne evropske civilizacije od bizantizma, tatarstva, mongolstva 

1 jševizma? Nemamo li dakle svoju posebnu misiju, koje nemaju drugi narodi? 

Dr. Zimmermaim, neumorni pregalac i trudbenik na poliju hrvatske misaonosti, 
ore eto prve brazde i na njivi hrvatske poviesti, promatrane s gledišta historiozo- 
fije. Njegovo filozofijsko promatranje hnratske poviesti treba sačuvati i na njemu 
dalje graditi hrvatsku poviest, 

Historiozofsko promatranje hrvatske poviesti dolazi osobito do izražaja u eseju: 
Kako će filozofija kulture prosuđivati našu sadašnjost, od kojega je napose liep i 

značajan završetak. (Str, 112], • j. • 

Nakon obavljene analize prelazi Dr, Zimmermann na sintezu, kako u pojedinim 
esejima, tako i u cieloj knjizi. A mi zavr šavajući prikaz analitičkog posla Dra Zim- 
mermanna možemo pitati, na kraju svega do kojega zaključka dolazi on u svojem 
razmišljanju? Ili drugim riečima; kako on odgovara na pitanja, odakle potječe da¬ 
našnja kriza kulture, u čemu se ona sastoji" i koji je najbolji izlaz iz nje? 

Cielo razmišljanje Dra Zimmermanna svest ćemo u jedno i kazati svojim rie¬ 
čima ovako: Kriza kulture današnjeg čovječanstva je neporeciva, a dolazi odatle, 
jer multiplicitas et diversitas sententiarum humanarum gaudet unitate mnogo¬ 
strukost i razroižnost suvremenih ideologija nemaju unutrašnjeg jedinstva, nemaju 
jedne »čvrste točke«, o koju bi se sigurno uprle. Gnosticizam i racionalizam kao 
hereze raiztrgaše ljudsku dušu. Htjelo se stvoriti uzpon čovječanstva samim razu¬ 
mom i nekim maglovitim humanizmom, te se na taj račun zabacila odgoja volje i 
»srdca«. A u cjelovitost duha — »cjeljnost duha« —, o kojoj govori Berdjajev s to¬ 
liko drugih ruskih mislilaca, počevši od Homjakova dalje, spada nesamo razum, 
nego i volja i »srdce«, t. j. ciela duša sa sve svoje tri moći. Bez cjelovitosti duše 
uzpon čovječanstva mora biti krnj i nemoguć. Današnji »čovjek mrvi svoj život 
u pojedinačna stremljenja pa i ako hoće da ih razumom poveže u jedno, to se on 
ipak isvakog časa pojavljuje kao podpuno drugi čovjek, U jednom kutu njegova srd¬ 
ca. živi relliigiozno čuvstvo... u drugom sasvim odieljeno sila razuma i nastojanja 
svagdašnjih poslova i briga« (I. Kirejevski u razpravi »0 značaju evropske prosvje¬ 
te«). Raztrganoist ljudske duše dovela je čovjeka dotle, da ju je izgubio i predao u 
robstvo materije, koja se tad okrenula protiv njega, učinila ga strojem i zavladala 
njime. Mi danas proživljujemo pretjerivanja barbarskih misli i paradoksnih politič¬ 
kih saveza nosilaca stare evropske civilizacije sa silama, koje se naprežu, da sruše 
tu civilizaciju. I nekada su barbarske sile navaljivale na civilizirani kršćanski sviet, 
ali on je tad imao svoju dušu, on je snagom njezine jedinstvenosti svladao sve 
neprijatelje svoje civilizacije. Zato danas ne treba pitati, do kada će trajati barbar¬ 
ski pritisak na evropsku civilizaciju, nego, kad će cjelovitost i jedinstvenost ljudske 
duše steći svoju nekadašnju snagu odpornosti i time samim obraniti svoju civiliza¬ 
ciju od barbarstva, koje joj prieti. Dogod se dakle ne poluči cjelovitost ljudske du¬ 


še, kriza kulture je neminovna i uzpon čovječanstva je nemoguć, 

Prvi je dakle uvjet za izlaz iz suvremene krize kitlture oslobođenje od materia- 
lizma i čistoga racionailizma, a zatim usmjerivanje put stvaranja cjelovitosti i napo¬ 
kon put theocentričnosti u vezi s Božjom Objavom. 

Koji je prvi korak nai tom putu? O .njemu knjiga Kriza kulture upravo naj¬ 
ljepše i najuvjerlljivije govori te ta strana i čini najoniginaliiiji i najvažniji dio či¬ 
tavog rada. Ta je strana najpozitivniji dio ciele knjige. 

Neprestani cetcrum ccnseo Dra Zimmermannai za izlaz iz suvremene krize 
kulture jeist: ćudoredni preporod čovjeka, koji se da uzput doda¬ 
mo— ne može postići samim prosvietljenjem razuma, nego istovremeno oplemenje- 
njem volje i srdca. Mogli bismo navesti nebrojena mjesta iz knjige, na kojima se 

sveudilj ponavlja: »Ćudoredna pobjeda čovječanstva jest posljed¬ 
nji najviši cilj svih borba, koje će u poviesti čovječanstva zadržati najdublji kul¬ 
turni smisao života« (Str, 19,) Ili: Obćenito možemo reći, da se kriza sastoji u prak¬ 
tičkoj negaciji etičkih vriednosti« (26), »Ćudoredno o p 1 e m e ni j e n i um 
treba da vlada među ljudima: (61) kao i zaključak: »Bez obzira na pobjedu oružja, 
suton kiilture je neizbježiv, ako ne prevlada istinski preporod družtveno ćudored¬ 
nog života« (144). 

Možemo zaključiti: Dr, Zimmermann je svoje stanovište podpunio jasno obraz¬ 
ložio i utvrdio. Sa svoje strane on je sve učinio, da knjiga izvrši svoju blagotvornu 
misiju. Pisana nesamo oštrinom uma, nego i toplinom srdca, imade stranica najči¬ 
stije metafizike, ali ujedno i — rekao bih upravo — pjesničkog zanosa (u potonjem, 
pogledu u ljubavi prema hrvatskom narodu, uz toliko drugih stranica, osobito se 
iztiču str, 96., 97. i 98.). Djelujući na taj način na cielu dušu čovjeka knjiga je ka¬ 
dra oduševiti i zanieti čitaoca. Zato će ona, nema sumnje, svoju ulogu častno i 
izobilno izvršiti, 

I po svom sadržaju i po svojoj metodi obradbe knjiga stoji na evropskoj vi¬ 
sini, Takva kakva jest siluži na čast nesamo hrvatskom narodu, nego bi se njom 
ponosio i svaki evropski narod, mnogo veći od hrvatskoga. Kod nas našla je ona 
zasluženo vanjsko priznanje u činjenici, da ju je izdala Hrvatska Akademija Zna¬ 
nosti i Umjetnosti, najviša naša naučna ustanova. 

Ćitatelljima Hrvatske Mladosti suvišno je knjigu preporučivati. Oni je bezuvjet¬ 
no moraju pročitati. Treba im staviti na srdce samo to, da je što više šire među 
svojim prijateljima i znancima, Namienjena je izričito hrvatskoj inteligenciji, koja 
zbog toga, jer naši nakladnici nažalost izdaju kudikamo više i kudikamo radije sa¬ 
mo liepu književnost: romane, novele i pjesme, upravo oskudieva na pravoj 
naučnoj, filozofskoj knjizi. Kriza kulture Dra Zimmermanna odgovara priekoj po¬ 
trebi hrvatske inteligencije za dubljom, ozbiljnom filozoifijskom knjigom. Kao izraz 
suvremene stvarnosti, a ipak ne utučena i ne zamračena pesimizmom »propasti 
Zapada«, već osvietljena i zanesena optimizmom ćudorednog odkupljena čovječan¬ 
stva — knjiga mora postati doživljaj intelektualca — njegov praeambulum spiri- 
tualitatis, poticaj na jači duhovni i moralni život. 






M. SLADE ŠI LOVIO: 




MOJ GRAD I JA 


Imati nebrojeno duša, 

Ko što su odsjevi sutonski mojega grada 
na mirnom U uzbibanom ogledalu mora 
u dane proljetne, burne U plačne, 
a biti uviek jedan, isti 
krotak, ponosan i čvrst 
ko njegove kule. 

Razgovarati ko glas njegovih zvona 
i s bolnim i s djetinjim srdcima, 
s tajnama grieha i čežnja, 
s patnjama, 

a opet ostati bistar i veseo 
ko zvek njihove jutarnje pjesme. 


DRVENI P 

Navještao je nova svanuća i sudbonosne dane, 
a sad gleda kroz rešetke paučine, 
kako prolazi vrieme 
bez njega. 

Na svojim krilima nosio je junačku galiju, 
kroz nepoznate pučine i šarene luke, 
a u svom ponosnom repu čuvao 
mirise i boje, čuda dalekih obala. 

Žut je sada od tinjanja ferala. 

Nieme su njegove zore. 


Lutati sa zviezdama 

i po blatnim barama i jezovitim bunarima, 
po hirovitim krivudavim potocima 
i ostati sjajan i ognjen, 
ko što su one nad zvonicima mojega grada. 

Zajedno sa jablanima pružati korienje, 
duboko kroz sokove zemlje i mora 

f 

i uspravan bih 

i srdcem svojim iznad magla i oblaka 
dosizati nebo. 


lETAO* 

S ponosnim krikom iz punog grla, 
započinjao je neustrašivi vitez bitke 
i srtao u virovitu rieku smrti, 
a' njegova kruna od purpurnog grimiza 
sjala je uviek visoko i gordo. 

Okovan mrakom i maglom trunjenja, 
sluša sada daleki šum valova 
nemoćan za pobjede. 

samo mu kruna pokrila prašinom 
stoji visoka i gorda. 


Iz zbirke »Akvareli začaranog grada« 


*) Trofej bitke kod Lepanta, kljun jedne galije. 

SALIH ALIC: 


JUTARNJA 

Na vrhu jave pjeva snena ptica. 
Modre zore ona šljem na glavi nosi. 
Glas joj nevidljivi prati bezbroj žica 
s neba darovanih i cvieću i rosi. 

Blistave joj oči, ko odsjev u mjedi, 
naivno i meko polusnene vire 
i tiho pospane, ko san u zviezdi 
zarankom ranim nade jutru šire. 

1 skoro će ogrtač je bielog dana ovit 
— težka svila neba tkana mjesečinom 
i jutarnji umor vjetrom joj poškropit 
i pospanu od lieta razstaviti sa snom. 

A zatim ću tanku košulju od sunca 
ja obući i poći novoj modroj noći 
i njoj — ptici, s nebeskog vrhunca 
u susret s druge strane svieta doći.. . 


DRAGUTIN KODAK: 


B AHRI 

• Kroz oblak propada trag svietla 
u pećine neba polutminu. 

O djevo vilinskog podrietla 
predamnom lik tvoj sinu! 

Nosnice širi miris blage ambre. 

Sjediš na sagu snova iz Bagdada 
Oh zašto nisam Maur iz Alhambre, 

— možda bi na me pomislila kada!? 

Ljepotice mala snenog Orienta, 
bez grivne na ruci i niza dukata, 
primi ovu pjesmu; dar sedmog trečenta 

— Što će tebi zlato, kad si ti od zlata! 

VLADO MILIČEVIĆ: 


SMISAO NAJDUBLJE STVARNOSTI 

BILJEŽKE UZ NOVIJE FRANCUZKO STVARANJE 
(NACRT ZA STUDIJU) 

Trebalo bi se jednoć uživiti u jednostavnu činjenicu umjetničkog stvaranja; 
umjetnost nije samo osobni pronalazak, kao što nije ni občeniti čin, čin kolektiva. 
Karakteristični razvoj umjetnosti očituje se u pravilnom ili nepravilnom pojavljiva¬ 
nju jednog i drugog. Ako bi plastično htjeli prikazati vremenski razvojnu liniju, rekli 
bi; umjetnost se razpršava u krugovima, koji su izprva možda i preširoki i preuzki, 
jer previše zahvaćaju ono što je nebitno, a premalo ono što je bitno. Ti krugovi se u 
drugo jedno, uzmimo naprednije doba, pojavljuju određeniji, jezgrovitiji, zadiru 
više u bit stvari, premda govore o istim pitanjima, koja su mučila predhodnike u 
jednoj drugoj, ranijoj epohi. Čudan je udes ljudi, da se s najnovijim vračaju ne¬ 
kadanjem; ali imade tu jedan noviji, pronicaviji, snažniji pogled na stare proble¬ 
me (Egipat je na pr. u svakom gotovo vremenu značio nešto tajanstveno i snažno za 
umjetnost, no ljudska se misao sve sviestnije razvija u odnosu prema onom bitnom 
kod piramidalnog, »strojevnog u egipatskoj arhitekturi, u čemu imade veličanstva, 
straha, čuda i mašte). Svi umjetnički pravci značili su samo postepena osvješćivanja, 
koja su mogla biti preuzka, ali koristna, u dubini povezanija i vidovitija. 

Današnje umjetničko vrjenje daleko je pokročilo u osvješćivanja te unutarnje 
jezgre. No osvieščivanja su bila toliko odjelita, a ujedno povezana, da je jedno tu¬ 
mačenje zadiralo u sva druga. Ekspresionizam obožava trenutačno, valeryanizam 
mogućnost sviestnog, nadrealizam nesvicstnog ili ultra-sviestnog, ali svaki u svoja tu¬ 
mačenja uvlači i protivnu polu. Odatle problematika različitih pravaca. Ni jedna škola 
nije bila ograničena samo na nešto, svaka je obuhvaćala pod jednim ujedno sve. 
Tako jedna škola postaje nuždno oprečna drugoj, rada se protivnost, u kojoj se 
vriednosti važu u vječitoj borbi. 

Novija književna previranja u Francuzkoj razapeta su između pole sviestnog i 
pole nesviestnog, intuitivnog, ultrasviestnog, »magične desnice« (konstruktivizam 
sviestnog) i mistične ljevice (»realite profonde« — najdublja stvarnost, problem ne- 
sviestnih i podsviestnih, nagonskih poriva). Pita se; da li magija umjetnosti uvjetuje 
otajno ili sviestno, kakav je odnos između oblika i sadržaja, ideala i stvarnosti, tie- 
la i duše, promatranja i djelovanja, mehanizma i bezgraničnog, uglavnom: između 
apolinskog (kult razumne ljepote) i dionizijevskog elementa (kult snage podsviest- 
nog). 

Na jednoj poli mistična ljevica te u svojim najizrazitijim oblicima, nadrealiz¬ 
mu i bremondizmu, sa svojim svikolikim i šarenim variacijama,- sve potiskava u 
podsviestno, intuitivno i nesviestno. Breton na pr, označuje nadrealizam kao neko 
izračunavanje količine podsviestnog pod sviestnom. Gdjekada ide i dalje, pa pod¬ 
sviestno pretapa u neku vrst sna. Samo u snu on se pusti mislima, dialog je patvo- 
renost misli, netočna stvarnost. Tek kad se stvarnost i san sliju u jedno, nastaje je¬ 
dino stvarna nadstvarnost. Ta nadstvarnost je automatizam, koji nastoji izraziti rie- 

* Misli se na škole, koje su im naličile. 

rima ili pismom istinsko funkcioniranje misli, Sviest je ograničenost ljudskog duha, 
prava duhovna domena je nesviestno. Bez sumnje, da je Freudov utjecaj sa nedo¬ 
statnim, često suvišnim, no za daljnji razvoj povoljnim tumačenjima libida, ovdje 
očit. Za njega je umjetnost dvolično oklievanje između vrhunaca i ponora, platoniz- 
ma i bestijalnog, između izraza jednog kompleksa i potiskivanja istog. Freud nije 
harmonizirao pojmove, no pokušaj novih oblikovanja neizvjestnih težnja znači ipak 
nešto. Pomičnost, gibkost, nestabilnost osvajaju sve predjele duševnog života, dava¬ 
jući svemu omamljivu vriednost mladosti i slobode. Tu se libido*- prerušava, pa kao 
takav iz nesviestnog putuje u sviestno pod incognito. Pod tim svietlom svi kompleksi 
mogu postati estetski, kada sugeriraju slied takove pomalo životinjski shvaćene na¬ 
gonske podsviesti. Neskladno je ipak, što Freud zaboravlja, da je nesviestno plod 
samo časovne duševne ignorancije. Ta ignorancija se mora razodkrivati, ali nije bit¬ 
no, da se ona uvažava tek kao ignorancija; da se ona u sviesti pojavi u osvietljenom 
stanju, kolike li koristi i dobitka! 

Nego tu imade jedno prilično pozitivno osvježenje pojma sublimacije, ne u 
čisto freudovskom, već preinačenom smislu.^ Platon govori o uzlaženju seksa u moz¬ 
govne procedure. Po Spinozi imade neka težnja bića da uztraje u svom višem biću. 
To potiskivanje prema višem tumači mnogo toga, ali ne sve, jer ljepota i seksus ne 
koincidiraju nuždno, 

Bergson se upravlja čistijoj podsviesti, koja nije zamagljena pretjeranom var¬ 
kom libida. Umjetnost je nesviestna spontanost duboke ličnosti, a razrožnost izme¬ 
đu umjetnosti i života proizlazi više manje iz prirodne opozicije mehanizma slobodi, 
sviestnog razuma, tog oblika psiholožkog mehanizma, naprama intuiciji, instinktu 
ili nesviestnom impulsu, duševnim manifestacijama prave ličnosti. Intuicija absolut- 
ne stvarnosti je nedjeljiv u principu i jedinstven čin. Svako umjetničko djelo daje 
»unutarnji život stvari«, najđirektniju viziju stvarnosti, koja zaista znači trajanje, 
spontanost raznoobraznih kakvoća u sviestnom, nagon, kojim se poistovjetujemo pri¬ 
rodi i izvanjskim bićima u zajedničtvu, u kojem možemo ući u njihovu unutarnjost. 
To je t, ZV, životni princip, »ćlan vital«, čija inteligencija imade prirodnu nerazum¬ 
ljivost. 

Brćmond se čisti u prozirno, on sve pretvara u Prisustvo, koje divno shvaća 
umjetnik, ali se ne može posvema izraziti, »Ja« djeluje unutar duše, ucrpljen, da se 
razmatra, da obnavlja svoje kineske sjene: slike, senzacije, osjećaje, ideje. Središnji 
»Ja«-»Moi« to sve sjedinjava. Za plastičnije orisavanje uzima od Lukrecija pojam 
Animusa i Animae, Duh i Duša. Metafizička razlika spolova proizlazi samo iz nad¬ 
moći, t, j. kod mužkarca iz nadmoći Duha, a kod žene iz nadmoći Duše. Po Clau- 
đelu Duša je sama lakoća, inspiracija, ruka pružena milostinji, koja pada s neba, 
dok Duh naznačuje inspiraciju kod pjesnika, koji posjeduje slabost umovanja. A 
umovanje je uviek drugotno i nevažno za poeziju, sva vriednost ostaje u bezkrajno 
srodnoj duši. To je ono »je ne sais quoi« — »ne znam što«, obasjani kraj, gdje glav¬ 
na inspiracija sve upravlja, gdje genij razbija spone procedure i gdje ograničeno 
prelazi u neograničeno, Anima nema ni elementa, ni značajke, ona imade nešto 
mnogo više: Prisustvo, puno, posvemašnje, na neki način podpuno posjedovano, 

= Freud shvaća libido kao spolnu energiju, energiju nagnuća, koja se obrazuje u toku 
dioševnog razvoja. Ona se koleba između dotičnog, koji osjeća i predmeta, za koji se slučajno 
opredjeli, ona se koleba između različitih duševnih stupnjeva, hrani spolne osjete kao spolne 
emocije višega, duševnoga reda. 

® Krivo uzimaju neupućeni, da je sublimacija Freudov pronalazak. 

upravo masivno,^ A često se događa, da se ličnost podvostručuje, »Ja« i drugi »Ja«, 
Claudel pjeva; 

Quelqu’ un qui soi en moi pliis moi-meme que moi. 

Netko, tko je u meni više »Ja«, nego ja. ’ 

Radi se o vjeri u postojanje Duše i u stalno nadlietavanje te Duše prema svim ma¬ 
nifestacijama »drugog Ja«. Kao glumac, koji utjelovljuje bol ili smieh, ona je dvo¬ 
struka, ona živi jedan drugi paralelan život, no različan u stupnju. 

Na drugoj poli za razliku od podsviestnog, sve se potiskuje u sviestno. Duh i pri¬ 
roda sporazumljuju se u monističkom redu, koji se je nametnuo razumu, Valery 
sanjari o tom jedinstvu sviestnog u raznoličnom: »Ja«, jedinstven elemenat jediiog 
te istog bića u svietu, pronalažen, opet izgubljen od njega samog, nastava vječno 
naš smisao. To duboko obilježje postojanja vlada čitavim šarenilom uvjeta i razno- 
ličnosti. »Ja« je naglo stanje, nekoordinirano s osjećajima, ličnost, koja igra ujedi- 
njujuću ulogu. 

Čistoća izraza mora prevoditi čistoću misli, kažu kubisti. Uviek se mora očito¬ 
vati ono, što je obćenito i stalno. Pošto je obćenitost nešto izvan nas, i tu se rađa 
neki pluralizam, samo u svojstvenom obliku. G. T'Este,® taj demon mogućnosti, zna¬ 
de, da ono, što nosi nepoznato u sebi, čini ga njim samim. Svako je djelo čin mnogo 
drugih stvari, nego samog autora. Nije uviek dobro biti »Ja«-sam. Treba pokušati, 
da se učini od sebe ono, što nam manjka. Dakle konstruktivno oblikovanje pri pod- 
punoj sviesti. »Jer raditi ne znači siliti se, da se razlikuješ od sebe«, kaže P. Valery 
u Filozofiji umjetničkog stvaranja. Taj sviestni pluralizam bolje karakterizira Char¬ 
les Blondel: »Od »Ja« najprije kažemo moje, zatim tielo, onda duševno »Ja«, na 
koncu »Ja«, koji spoznaje sve ostalo. Tako je široka raznoličnost moga »Ja« uvjet 
bogatstvu jedne ličnosti«. Jedan »Ja« je tekući, bjegajući, drugi je stalan i efika¬ 
san, on ujedinjuje sve duševne sastavine na određenost i pravilnost, ne intuitivno i 
pođsviestno, nego kod podpune sviesti. Jer jedino sviestno stvaranje kadro je po¬ 
moći, da čovjek nadmaši samoga sebe. Inspiracija je za njega najviši momenat paž¬ 
nje, Saznanje vodi razvrstavanju, redu, objašnjavanju. Ideal umne čistoće. 

Kubisti polaze dalje; sve se preklapa u intenzivnu geometriju. Prevladava spoz- 
znaja arhitektonskog smisla, svagdje je mjerodavan pravi ugao, poznavanje sredsta¬ 
va, izbor znakova, duh geometrije, umni kriticizam. Purizam dapače prekida sa 
svakom osjetnošću i pročišćenju plastičnog jezika. Treba stvoriti ljestvicu nuždnih i 
dovoljno izražajnih sredstava, jednom zauviek.® 

Tako se odprilike oblikuje taj čudan zapletaj paradoksa, koji muče novije stva- 
* ranje u Francuzkoj, Sve se rješava u nejednakoj borbi između oblika i nadahnuća, 
rieči i unutarnjosti. Mnogi kruže u obojem i težko je odrediti dokle zadire jedno, a 
dokle drugo... No jedno je ipak vrlo zanimljivo; obe pole se služe naizmjeničnim 
sredstvima, da prodru do prave stvarnosti. Zar trenutačne blještavosti različitih 


* Bremond u »L’ Histoire litteraire du sentiment religieux en France.« 

“ Valery: Un soir avec M. Teste. ' 

' Tu bi sugestija zaista postajala magična, ali bez veze s predmetom. Skala bi bila ugotov- 
Ijena, ali našto još pregati u slikarstvu? »Predmet se izolirao, a može li slikarstvo da bude 
stvaranje bez pol^ne točke u svietu predmeta« (T. Ujevič: Picasso, kubizam i purizam. — Sa- 
vremenik, 1937. g.). 

kubista i purista ne ovise 0 snazi unutarnj e vizije, dakle nečeg što se ne može uviek 
protumačiti? 

Ritmovi, atmosfere, lirske konstrukcije uviek su vođene unutarnjim zakonom. 
Zanimljiva je činjenica: čini se kadkada, da su škole ponajšešće neki kompromis 
između stvaraočevog unutarnjeg napona i tisuću zahtjeva, da ih se ostvari. Pravil¬ 
nost i nepravilnost, svicstno i nesviestno, zar to nisu meke, da se iznese najdublje 
»ja« u izpravnom obliku. Naglašava se često, da je ono napisano samo plan u dru¬ 
gom »ja«, Piron na pr. pjeva: 

* Messieurs les Moi... 

a Dostojevski negdje piše: »Dugo sam pomišljao, da je iskrenost suvišna zasluga, 
danas sam uvjeren, da je to mrzka manija i neka vrst vječne bludnje«. No baš u 
tom stavku Dostojevski je ličan, krvavo ličan, jer tako nevješto sakriva obraz za su- 
jet, koji imade u sebi nešto od hamletovsko tragike. Daje se krivo mirnom buržuju, 
što u časovima vizije leti bezgraničnim sferama, a samo je običan buržuj. No ne slu¬ 
timo li u tim žalobnim letenjima po grozničavom dio njega samoga u času sviesti. Tu 
imade nebrojeno mnogo variacija: jedan je liričan u časku fizične punoće, drugi u 
času udaljenja od svagdanjeg, I kojim pravom tražimo, da ovo sadanje bude njegova 
jedina najdublja stvarnost? 

Kraj elementarne istine o svagdanjosti stvarnog postoji i elementarna istina o 
pravo stvarnom, Konstruktivisti i intuicioništi, ljevičari i desničari, kriju se iza te 
kulise, jer se traže, a dohvatiti se ne mogu. Zar bi Valćrya mučila čežnja, da poruši 
čitav svemir, da malo više bude on sam, da tu nema žalovanja, što još uviek nije u 
stanju onakove stvarnosti, kakovu si zamišlja? I zar nije u tom momentu i te koliko 
senzibilan? 

Hennequinov esthopsiholožki zakon o identitetu autora, djela, života i okoliša 
pojavljuje se u drugačijem smislu. Okoliš može djelovati uviek kao protivni pol, i 
život je pravilan tek u časovima udaljenja. Iza prividne zavjese konstrukcije i laži, 
nazrievamo unutarnji razpon, a umjetnost je rađana upravo na tim razponima. Tek 
u momentu doživljavanja umjetnik grčevito zagrize u ono gorko, ili se nježno pre- 
naša u san. Umjetnik oboje hvata u najgenialnijem trenutku. 

Neki su sretnije prebrođivali moru borbe nesviestnog i sviestnog nadrealizma 
nesviestnih pojedinačnih časova suviše razpršivali, tako su se i konstruktivisti preče¬ 
sto suviše ukrućivali, Duboki oblici rilkeovske umjetničke potražnje zahtievaju neku 
dozu skladnosti između oblikovanja i unutarnje životnosti: oblik se mora uvlastiti 
u sadržaj, mora nekako iz virtualnosti rezultirati. Kao neka određena fiksacija »ja« 
prolazi kroz čitav život kao ritam samo jedne ličnosti. Pa kad umjetnik priča u 
svojim skrovitim časovima, koji su daleko od stvarnosti svagdanjeg, ali blizu jedi¬ 
noj pravoj stvarnosti, pravilnom i snažnom unutarnjem životu, kad je on identičan 
samom sebi, t. j, kad se ne opire zakonu svoje nutarnjosti, on živi istinskijim živo¬ 
tom, nego »autentični« ljudi. To je ujedno san i život, život, koji postaje san i san, 
koji postaje život. 

Ipak, sve se nastavlja u traganju i po svoj prilici ne će nikada ni prestati. Tu se 
čiste pojmovi, tu se jedni drugima približuju. no ujedno i udaljuju. Kad se čini, da 
su već na najsretnijoj stazi, sudbina umjetničkog goni ih prema oprečnim prostorima. 
Ali u tome je baš i vječnost umjetničkog stvaranja. Kada bi duh postao »slovo bez 
ostatka« (T, Ujević), a magija se razpršila u sviesti, razvoj bi se po svoj prilici za- 

Ustavio, U vječitoj borbi geometrije i obliba ša ilesviestnim i iluzornim, rađaju s6 
prodorna uronjavanja u nedohvatne dubine najdublje stvarnosti. 

Paradoksalna bi bila čežnja za izmirenjem, jer se u toj vječitoj borbi sna i jave 
rađaju najjezgrovitiji učinci, koji borbeno obojavaju svekoliki umjetnički prostor, 
Kad bi se slučilo, što je izključeno, da se te đvie oprečnosti u nekim dalekim prav¬ 
cima nađu, nastala bi bojazan, da je umjetničko stvaranje došlo do svoje konačnosti. 

Slučaj je izključen, jer čovjek za sigurno da nosi u sebi nešta od svemirskih 
zakona. Nutrina čovjekova proteže se u bezkraj, a umjetnost je objava te nutrine, 
U tom smislu u umjetničkom nema zastoja, prostori trajanja mjere se mjerilima 
tog bezkrajnog, tako, da se granice objave najdublje stvarnosti protežu u nedogleđ. 



ALEKSANDAR MARKS: CRTEŽ 

i'AUL VALĆR,Y; 


POEZIJA 

Pjesma treba da bude blagdan intelekta. Blagdan: to jest igra, ali svečana, od¬ 
ređena, značajna; slika nečega, što nije obično, gdje naponi znače prikupljene rit¬ 
move. 

U pjesniku: , . 

uho govori, 

usta slušaju; 

Inteligencija, budnost, koja stvara i sanja. 

San, koji jasno vidi. 

Odstupnost i praznina, ali stvaralačka. 

Misao treba da je sakrivena u stihovima, kao hranjiva krepkost u voću. Plod je 
hranjiv, ali pokazuje samo užitak. No prima se ipak nešto bitna. 

Poezija je stvaranje svedeno na bitnost aktivnog principa. Čisti se idolima svake 
vrste, najstvarnijim iluzijama. 

Jedni, pa i pjesnici, i to dobri pjesnici, vide u poeziji neki misaoni luksus, neku 
specialnu industriju, koja može i ne mora postojati. 

Drugi vide fenomen jedne bitne vlastitosti ili aktivnosti, duboko povezane sa po¬ 
ložajem intimnog biča. 

Dok je interes proznih stvari kao izvan samih stvaraoca i rađa se tek u izbori- 
šćavanju teksta, interes pjesama ne ostavlja ih i ne može se odalečiti od njih. 

Lirizam uviek predpostavlja glas u djelovanju, glas, koji direktno proizlazi, ili 
je izazvan od stvari, koje se vide, ili se osjećaju kao prisutne. 

Prev. V. Miličevid 

PAUL CLAUDEL : 

RAVNICA IZA MENE KAO NEKADA 

Ravnica iza mene, ko nekada, u Kini, kad a sam se uspinjao prema Kouliangu. 

Kraj ulegnut od razmaka i ta slika, gdje ne vidi se ništa večma, no putanja iznutra. 
Put, kojim treba proći sa toliko muke, od ovoga mjesta do jednog drugog mjesta. 
Toliko kilometara i godina, da ih se sada rukom prekriva. 

Sunce, prenaglom zrakom zablješti i oživi rieku, kojoj se više ni imena ne zna... 
Tamo para parobroda, koji odlazi, i vanredno svjetlucanje mora. 

Večer pada. Poželi taj novi kraj, istraživaču. 

Gore se upravljaju jedna prema drugoj u neizmjernoj pažnji. 

Treba mnogo prostora, da započne život, 

da bude dah sa pučine zaustavljen i vode da se u tom razdrljenom cirku opet saberu. 
Slušam njihov šum i uzdah ovih mjesta, podamnom, u šećeru i riži. 

Kuća, koju zauviek napustih; treba, da se vratim, da znadem tek, da još je uviek 
tamo ... 

i znadem, da davno već je svršeno i nema više povratka. 

Sa dubokim drhtajem dajem svoju dušu, u tom kraju sasvim neznanom. 

Prev. y. Miličevid 

ŠMERDEL; 


ZNAČAJKE PJESNIČTVA FRANE ALFIREVIĆA 

Mogli Tbismo kazati, da u pjesničtvu Frane Alfire- 
vića ima najviše značajki, koje stvAraju osobita estet¬ 
ska raspoloženja. Ipak, kad želimo ograničiti naše su¬ 
dove u pravcu objektivnog pjesničkog kod njega ili ko¬ 
jeg drugog pjesnika, doista je važno odrediti, koliko 
stihovi svojim slikama, ritmom, diferenciranim raspo¬ 
redom rieči, dalje svojim oblikom, te vanjskim i unu¬ 
tarnjim sadržajem, pružaju i daju mogućnosti mašti, 
koja želi u osjećaju obuhvatiti skoro doživljeni sviet. 

Prošloist izprepletena elegijskim doživljajem i obo¬ 
jena neizravnom meditativnom osamljenošću jedna je 
od značajki, koju možemo naći kod većine pjesama, 
koje predstavljaju doživljaj mediteranskih raspoloženja 
našeg užeg kraja. Ta prošlost je uokvirena u uspomenu 
kod mnogih pjesama. 

Alfirevićeva zbirka: More i daleki grado- 
V i pO‘ svom sadržaju odvaja se skoro, od mnogih drugih zbirki prvenstveno u svojoj 
mornarskoj tematici, premida kontinentalno nije u njoj isključeno'. 

Život nameće svoje, pa odatle i doživljaji i bodbe, sanje i ostvarenja u pje¬ 
snikovom djelu. 

Druga značajka mnogih pjesama iz spomenute zbirke jest, da su one u svojoj 
nadahnutoj snazi posljedak dragih sjećanja o životu, krajoliku i uobće ljudima iz 
Primorja i sa otoka. Jedinstvo, bogato uspomenama, kasnije je oživjelo u pjesni¬ 
kovoj mašti, kad se on na svaki način vratio iz svieta i iz života u taj prvobitni, 
ali zaista najdublje doživljeni sviet. Sve su, te uspomene sazrele postepeno prema 
snazi vraćanja u sviet, koji još živi ili će nestati, kao i pjesnikovo djetinjstvo, 
upravo s njegovom nemogućnošću ponovnog doživljaja izvan maštei. 

Uspomene u pjesmama su već dozreli plodovi različite hranivosti i opojnosti 
za duše čitaoca. U početku su bile većinom stvarni doživljaji, kao proljeće vedrog 
djetinjstva punog sanja i sreće. To sve nije bila mašta, već iz pjesama možemo na¬ 
slutiti najstvarniju stvarnost u pjesnikovom duhovnom životu. Duh i tielo tu se mie- 
šaju u svim mogućim inačicama svojih ljepota. Granicu im nitko ne može odrediti. 

Premda se možebitna misao, da prošloist sadrži uspomenu i obratno ne može 
iZključiti, to je ipak u Alfirevićevom pjesničtvu prošlost natopljena lizkustvenim 
lirskim doživljajima, dok je uspomena protkana lirskom vizijom svieta, koji je jed¬ 
nom postojao živ, makar i ne uviek vedar, ostvarila se u bezbrojnim oiblicima do¬ 
življaja djetinjske bajke. 

Treću značajku možemo uokviriti u izraz t. zv. tragičke ironije, koja dopunjuje 
drugu značajku, a ne izldjučuje svoja mozaična miešanja s prvom i posljednjom, 
koja je najjača. Ta ,je, da Alfirević upotrebljava, kao karakteristične pjesničke 
izraze, u svojim pjesmama, one koje imaju sadržaj oneiratičnog pojma i boje 
u vrlo raznolikim prelivima. Ako od 49 pjesama u zbirci: More i daleki 

gradovi, 33 pjesme imaju takove izraze, koji su ne samo značajni, nego i speci¬ 
fično odlučni za razumievanje pjesnikovog svieta, onda ne možemo reći, da je to 
slučajno, već dapače možemo u tome pr onaći ključ za doibro shvaćanje ciele skale 
pjesnikovog lirskog svieta, koji on đoživljuje. Što više, u vrlo mnogim pjesmama 
ova nas pojava upućuje na pravilni put estetskih vriednosti, a ove opet bjelodano 
govore o pjesnikovoj reljefnoj ličnosti. Upravo ovako nam tamni labirint pjesni¬ 
kove ličnosti postaje svjetliji, jer naslućujemo izlaz iz složenog svieta mašte i estet¬ 
ske volje, koja se želi preko pjesnikovih oblikovanih snaga svojim izrazom i izra¬ 
ziti. 

Značajka tragičke ironije prema tomu uključuje se u ovu posljediiju, koja je 
hipokoristikom tragičke snage u pjesnikoovoj duši. Vidjet ćemo, da se Alfirevićeva 
tragička ironija sjaji u odbljesku različitih inačica. Ona je uokvirena sofoklofskim kra¬ 
jolikom vrlo često i udružena s bolom, ali i taj bol dobija kroz patnju aureolu bla¬ 
gosti, smisao dubljeg razpeća ljudskog srdca. Bol je doživljena kroz ovakovu 
prizmu, pa je manje osobna, premda je lirski pjesnik ne može drugčije dati i 
ostvariti u stihovima, ali je na neki način pjesnik u svojoj stvaralačkoj osamljeno- 
sti pokazao, da je za izvornog lirika točno ono, što je bitno u pjesničtvu, ne traje u 
svojim izrazima dugo.« 

Obćenito je A. kroz svoju liriku, kao što je i slučaj kod dobrih lirika, razasuo 
uzporedno uz baladni naglasak u sjećanju izražaje gnomičnosti, a ovi su bez kalupa 
pečati metafizičnosti njegove lirske naravi. Uz ovu obćenitu značajku možemo dodati 
još pjesnikov napor, da nam konkretistički opiše svoje lirske sukobe ne sa stvar¬ 
nim uobće, nego sa stvarima, koje su, pokraj tiela, jaki ostani, da se lirično duhov¬ 
na crta pjesnika osnaži i pojača. Premda A. često bježi u čistu liričnost, on je bla¬ 
go misaon kroz preneseni stupanj svojih sanja, L a c r i m a e r e r u m su dio nas, 
pa, kao što su u slikarevim slikama tihog života (nature morte) živi bujnost nadah¬ 
nuća i ljepota kroz boje, tako i on u jednoj od svojih dobrih pjesama: Go-stba 
pokraj mora kaže: 

ta mrtva priroda stvara blagost snova. 

a u pjesni; Veliko p o d n e to dopunjuje stihovima: ] 

Ta tišina je vrhovna ravnodušnost 1 ljepota. 

Sto sam? gdje idem? i da Ii živi išta 
osim kroz moje oči, životom mog života. 

Taj mir neizraziv pretvara me u ništa. 

Rieč »neizraziv« opet se u sliedećoj strofi dopunjuje ovaJko: 

Spojen sa svime, toliko sam jedno 
s bezkrajem, što me kruži, a ipak sam daldro, 
u tuzi, što će nestat, a još će biti žedno 
srdce ljepote i onog što nisam rekfl. 

To je samo dio onoga, što želimo samo u početku naglasiti i što ćemo kasnije po¬ 
puniti, da bismo bolje osvietlili pjesnikov stav prema životu, povezan jakom unu¬ 
tarnjom snagom kroz raznobojnost i šaroliku ritmičnost vrlo mnogih pjesama. 

Tin Ujević svoju lirsku misaonost razstapa u svojim pjesmama na onaj način, 
kao što se s6 razstapa, da bi nam jelo bilo ukusno. Ova misao, koja muči i davi 
pjesnika može se samo, kao i s6, razstoplj ena u lirskoj viziji, učiniti blizka životu i 

doživljaju, koji pjesnik u sebi nosi, kao gotov izraz, Alfirević ne postupa tako. Jer 
se često kod njega, usred pjesme kontaminiraju misao i osjećaj, pa ih on refleksno 
onda nastoji u izrazu uklopiti u ritam boljih osjećaja, jer je on pjesnik svieta, 
osobito onog, koji je opisao u većoj polovini svojih pjesama ove zbirke, koji nestaje 
ili je nestao pred novim životom. Nestao je barem u nosiocima izraza života na 
moru u koliko su u pjesmama opisani ljudi i izražaji života, i ako su ljepote kra¬ 
jolika, spomenika i drugih stvari ostale. Ipak njih će kasnije, uz ostale pojave no¬ 
vog života, drugčije budući pjesnik primorskih razpoloženja doživljavati i izraziti. 
To pjesnik dobro kaže u jednom stihu pjesme: »Jedrenjaci«: 

Oni su san i vrieme izčezlo koje brodi. 

Opet to nisu samo jedrenjaci, to je život naraštaja doživljen u ostatcima pjesniko¬ 
vog intuitivnog evociranja prošlosti. Sonet: Grob na moru u drugoj strofi sa¬ 
država izraz ljepote svieta i mora, koji su začarali jednom za uviek sanjom pjesni¬ 
kovu dušu. Strofa glasi; 

Lutajuć oceanima, u snima 
ko stari moreplovci zavičaja, 
tražio mir je neznanoga kraja 
i gledo srdce u svim vrtlozima. 

I prvi stih je u mnogim inačicama doživljen lirski u drugim pjesmama. Drugi 
stih, naime rieči: moreplovci i zavičaj, dali su obilnu i plodnu hranu pjesnikovoj 
mašti. Treći pokazuje uzaludni put kroz kontinentalna blaga doživljaja i kao neko 
traženje za vraćanje u svoj sviet. Ipak izkustvena liričnost pokazala je pjesniku 
dubine srdca, vrtloge njegovih burnih osjećaja, da bi to izrazio u crti, koja nikad 
u svojoj estetskoj ritmici stiha nije mirna, jer može biti i hrapava, ali doista uviek je 
puna istinskog dubokog daha balade onog prosanjanog i pretrpljenog na trnovitom 
putu pjesnika , 

U uvodnoj pjesmi svoje zbirke:-R a d j a n i e samoće Alfirević odmah into¬ 
nira cio mozaični splet svoga mnogolikog i raznobojnog lirskog puta ovako: 

Iz dogadjaja mnogih, oblika i rieči 
samoća u nama raste neosjetno, 
i težka je, i kadkad u vjetru puste noći 
kroz usitne stisnute zaječi, 
bezkrajno sjetno. 

Prvi stih; Iz dogadjaja mnogih, oblika i rieči pokazuje tri ele¬ 
menta, koja osobito gospodare u prvoj spomenutoj značajci. Prošlost se pjesniku 
odkriva na razne načine. Ta doživljavanja su posljedak osobnih patnja u životu ili 
viđenih kroz prizmu stvarne jave, polu stvarne mašte ili čiste mašte, U pjesmi: 
Selitba, koja je sva protkana konkretističkim lirskim zamahom imamo ove 
stihove: n 

i vidim prošlost u slikama znanim, 
i tjeskoba neka u meni se penje. 

pa: 

Medju razbacanim stvarima govori zagonetno 
prošlost moja. 

u istoj pjesmi prošlost se cieni prema ostatku biedinili dana, o^na je pjesniku 
strana, kao nepoznata i draga žena, med ju stvarima ruka samo nju dodiruje, pa se 
pjesma završava: 

Ostati ovdje, jer veće je tužno kao razvaline, 
dok ruka mora po prošlosti kopati. 

Padaju časovi kao zemlja po grobnoj lopati. 


U pjesmi; Crkvice pokraj mora, one u primorskom krajoliku stare i pogu¬ 
rene, čuvaju dušu davno nestalih ljudi i toplinu srdca prošlih i neznanih godina. 
Pjesma: Split protkana je za ovu značajku liepim prelivima dozivanja prošlo¬ 
sti u šarenom životu današnjice. Dioklecijanova palača u ljepoti ruševine, koja ima 
dušu, sja u pjesnikovom oku drevnom razkoši, jer: 

ovdje se prošlost čudno sa sadašnjošću spaja. 

Slično pjesnik izražava u pjesmi: D almatinska ognjišta kad kaže, 

Ona su srdce kuća kao lik drevne bake, 
što uz večernju vatru uspomene niže 
i mirom crne haljine kao da čuva 
duh prošlosti, što hvata nas sve bliže, 
dok dimnjakom vjetar duva, 
u kuhinji punoj starinskih stvari. 

Ta prošlost, ta slabost pred tokom vremena, koje sve grize i ruši izražena je 
u strofi pjesme; Mrtvi ovako: 


Nepopravljivo nas muči i vječna Ijudsika slabost, 
prkos ili ponos prošli, rieči fino sitne, 
kad znamo, da smo mali pred vremenom, što steže 
i kazuje, da su grižnje strašno neumitne. 


Dobra pjesma; Bosna, najbolji je primjer za razjašnjenje pjesnikovog estetskog 
uronjavanja kroz krajolik u prošlosti i rcvelaciju mnogih težkih i tamnih sukoba 
kroz poviest, U predposljednjoj strofi pjesnik prije, nego li nam pruži sintezu vizije 

tragičke ironije pjeva: 

Prodjoše vjekovi prdso razpuldih zidova, 
bojevi, pokolji i ponoćni požari. 

Sad zaborav dubok kroz lišće jablanova 
diše, i prošlost spava kao barjaci stan. 


č i, 


Život lutalica uhvaćen je lirski, kao u 
Pjesnik za njih kaže: 


svjetlopisu u pjosmi! Ulični pjeva' 


Oni pjevaju i teturaju uzdignute glave, 

0 čežnji, o balkonima i svjetlom vodoskoku 
a u tom snu je prizvuk neizrecive jave 
koju, nikom znanu, nose ko smrt u oku. 


Dok ih darivaju, pjesnik ih zamišlja ovako: 

I ruka im se diže u patetičkoj gesti, 
otrcani kaput u pjevanju se klati; 
svoju prošlost skupljaju, dok posrću na cesti, 
al’ još bi nešto svietlo htjeli od sebe dati. 

Pjesma: Mora u trećoj strofi pokazuje pjesnikov stav o doživljavanju pre¬ 
tvorbi u mašti, kadgod kro'Z njegovu seinju mora prodju: 

Na povrSini bez jarbola, bez brodova i jedara 
voda bez obala nosi me u daljinu. 

Na tom putu me opaja moja duša stara, 
što je iz bezobličja bljesnula u pomrčinu. 

Peta strofa iste pjesme zaista je izpoviest, koja nam mnogo kaže; 

Isto sam što i more, jer ne znam šta sam: 
tišina ekstaze pred zagonetnim prostranstvom 
i bura, što se javi kao uzklik strastan 
u padu pred ženom, u kriku pred božanstvom. 

Sličan naglasak i timbar mašte ima stih u pjesmi: Jedrenjaci za koje 
pjesnik kaže, kako smo spomenuli, da su i san i vrieme, koje uviek dalje kreće. 

Kao što smo prije spomenuli pjesmu Bosna i natuknuli, da se u njoj pojav¬ 
ljuje više značajki, tako bismo mogli reći za pjesmu: Gostba pokraj mora, 
koja po mom sudu od svih Alfirevićevih pjesama najbolje sintetički izražava lirski 
naipoir pjesnikov, I u njoj su elementi za sve četiri značajke, U njoj je pjesnikova 
gnomska liričnost izravno doživljena i izražena u sjaju tragičke ironije. Na toj 
gostbi u jednom jedinom stihu pripravlja nas pjesnik za bol i tragički osjećaj za 
stare kapetane, koji u veselom dnižtvu vraćaju sebi mladost, te nam u stihu ovo 
kaže; 

Ruke pxme prošlosti, čašama se kucaju. 

Ova pjesma, kao i pjesma: B osna ima misaoni završetak u značajci tragičke 
ironije u dvjema posljednjim strofama. Na kraju zbirke pjesma: Dani ovako za¬ 
vršava: 

AF kad nas vrieme u ogledalu nadjača, 
i za davnim bljeskom očiju srdce žali, 
osjetimo sa suzom nikom znanog plača, 
da često bjesmo srećni, a nismo znali. 

U drugoj značajci Alfirevićeva pjesni čtva susrećemo nepregledni niz lirskih 
evokacija uspomena. One su skoro sve uklopljene u primiorski krajolik. Takova 
je ciela pjesma; Ruke starih mornara, U to nas uvjerava druga strofa. 

Te ruke košćate, tamne i navorane 

Držeći lule stare dimom krugove prave 

i u crtama oštrim kriju daleke dane, 

koji, u talasu sjećanja, spuštaju njihove glave. 

U ostalim stihovuna uspomena se elegički javlja i završava meko. Slično je i u 
pjesmi: Kapetanova smrt, koja počinje: 

, Umro je vičući zadnju zapovied, 

koju nisu čuli daleki mornari. 

Užarenim očima bolestnika 
Gledao je uspomena stvari 
i tražio pogled starog svjetionika, 

i jezivo sreo pogled izpovjednika, r 

i našao samo sred večernje sjene, 
što navaljuju u sobu, 
uplakane žene. 

Sto vode grobu. 


Spomenuta pjesma; Stvari pokazuje crescendo sjećanja, koje raste 
osobito u stihovima: 

Kao onaj, koji se čudi svemu oko sebe, 
mi gledamo stvari kroz svoje nepostojanje, 
u životu, što je izrastao neshvatljiv, 
protiv naše volje, 
iz vremena i krvi praotaca, 
i kao život naš i stvari su sanje. 

Jednakost ovog baladnog razpoloženja imamo u pjesmama; Sunčani sato¬ 
vi, Vinogradi pokraj mora. Ulice, dok u pjesmi: Mrtvi čitamo u 
sedmoj strofi *ovo: 

Na putu svagdanjem, u sobi, gdje se smije, 
skoro rodjeno diete ili mladić giadi ženu, 
mrtvi su medju nama i sve, što nismo znali, 
cdkrivaju nam mučno zatrtu uspomenu. 

a u pjesmi: Veče siromaha završetak Je u pointi, kojoj ne treba komentara: 

I nema rieči, samo svjetiljka stapa 
u jednu boju, sa stropa, lica mrka. 

Sječajuć se snova davnih, jedan starac ruke sklapa 
i molitva djetinjstva postaje žalba grka. 

Dvostih pjesme: Božici sličan jer 

Sad uspomene zanose srdce kažnjenika, 
i veće je strašno od nedostiživih slika. 

U spomenutoj pjesmi: Bosna, sve vrije od uspomena, ali u kontrastiranju za¬ 
vršetka, koji ima drugčiji tonalitet. Nabrojimo još pjesme: Stari razvratnik 
i Stara pjevačica. 

Sva ljepota izražena u pjesmi: Gospa pokraj mora i nije drugo, nego 
u hipotipozi izraženo sjećanje. Dekor starih kapetanskih kuća, mnogo sitnica me¬ 
đu stvarima, a one predstavljaju uspomene s dalekih putovanja po morima, po¬ 
kazuju stvarno pjesnikovo uživljavanje i osobno doživljavanje u valeryJevskom 
stilu uspomene na ljude i kuće i sudbine mnogih naraštaja, koji su prošli u patnji 
kroz život, ali u svojoj smirenosti i Jednostavnosti žive u pjesnikovoj mašti, kao i u 
nama u loblicima elegija kroz koje u svakom stabui u svakom slovu klija i buja 
plač. 

Treća značajka, koju smo obilježili izrazom iragička ironija razasuta Je u mno¬ 
gim stihovima pjesama. Ima završetaka pjesama, kao što su već spomenute; Bo¬ 
sna i Gostba pokraj mora u kojima to lebdi i nameće se čitaocu. Slične■ 
ugodjaje imamo u pjesmama: Kapetanova smrt. Magarci mog kraja. 
Stari fenjeri, dok Je u pjesmi: R u k e bolestnog mladića u cjelini 
provedena. Druge pjesme kao: Starosti Split, Mrtvi, Stari razvrat¬ 
nik, Ulični pjevači pokazuju samo Jedno lice ove značajke. 

Pjesma: Magarci mog kraja odkriva pjesnikov sviet u Jednom djeliću 
života u Primorju, Tragička ironija ne dolazi, kao i inače iz pjesnikovih želja tako¬ 
vog gledanja, nego tragičku ironiju naslućujemo iz života i običnih stvari o kojima 
pjesnik nastoji pjevati. 


257 


u pjesmi; - Stablo u dvorištu razasuto je mnogo slika o životu stabla u 
dvorištu okruženom zgradama. Poslije razčlanjavanja pjesničkih osobnih dojmova, 
pjesnik prelazi u ekspresionističku sintezu. 

Eazlistava se blistavo i sja u vedrom muku. 

To je čežnja sa daljinom i slobodom. 

Trepeće blago i šušti stotinu mu ruku, 
i uviiek pjeva život, sputano uzkim svodom. 


Uzporedimo li ovo sa završetkom ostalih pjesama, kao završetkom pjesme. 
Stvari: 

Tad osjećam, kako se smiju stvari, ^ 

one, robovi naši za čas, 
a ipak kruti veliki gospodari. 


onda završetkom pjesme: Seli tb a, Čem mp resi kraj mora, Mrtvi, Bo¬ 
sna, te na koncu s dvjema strofama: Gostba pokraj mora, ' 

ni pjesnikovog pobijanja ove tragične ironije, koju mu život tovari u doživljajima 
mašte. Preko ove značajke Alfirević je pojedinim stihovima izrazio u ekspresioni¬ 
stičkim naglascima misaono svoja lirska razmišljanja. U pjesmama ovako to izra¬ 
žava: 

od ljudskih pogleda sve se strašno mienja. 
i živi samo sjećanje i sanja. 

(Stari fenjeri) 


U pjesmi: Velegradske večeri imamo izražaj: 

Blago je gledati odsjeve, koji jure 
kao zmije zlatne. I tako idu ure. 

Velika je vreva. Uz gradjevine sure 
Nepoznata lica u nepoznato žure. 

Ista pjesma u anaforičkom klimaksu završava smireno u viziji bukoličkog^ raz- 

položenja. Slično je u pjesmama: Djeca, koja se nisu rodila, Sunčani 

satovi, Vinogradi pokraj mora, dok pjesma: Epitaf ima ovaj pred- 
završetak: 

I lutat i puštat se po najtamnijim valima, 

^ bez dolazka u luke, bez prilaza gradovima; 

osjetit sebe najčišćeg na osamljenim žalima, 
u snovima djetinjstva, u zrelim časovima. 


Slično je i u pjesmi: Pjesnici i žene, a sjetimo se ovdje pjesme: Spo¬ 
men na guštericu (u zbirci: R a n j e n i galeb) i pjesme: Obješeni v 
Nazorovoj antologiji: »Lirici croati«, pa,ćemo se uvjeriti, da su to izrazi, kop 
pokazuju pjesnikove lirske izpoviesti, a ove opet ne moraju imati u svojoj čistoći 
i izrazu filozofski nazor o borbi za jasnoću pitanja našeg mikrokozma. 

U dojmovima ove vrsti mi osjećamo niti i odbljeske sličnosti poimanja svieta, 
U baudelairevskom smislu premda je na mnogim mjestima svietlo bukolike u opisu 
i u uspomeni umanjeno težinom tereta misaonosti. Vedrine su krajolika pomutri, 
kao na morima magle ljepotu jedrenjaka.' Alfireviću nije nigda osobito stalo, da 
uđe u ljepotu primorskog krajolika ditirambski. Ljepotu vidjeti, pd ona neka onda 
talasa površinom naše duše i uzburka misao, to mu ostaje kao neizravna težnja. 

čudni su to osjećaji, premda ih možemo zbog jasnijeg shvaćanja pjesnikove ličnosti 
uokviriti u spomenute značajke. I razvoi 'oka ritmičnosti, kao i dužina stiha kod 
Alfirevića se zato kreće uviek u rastućem smislu, da bi opet popustila, pa narasla 
i tako dalje. Valoviti razvoj slogova u pjesmama od deveterca, pa do sedamnae- 
sterca nalik je morskom uzbibanom valovlju, U početku, kad valove promatramo 
pogled nam je uži, širinu ne vidimo, a kad pogled produžimo, podignemo, onda su 
i valovi sve širi, ritam se njihov gubi i nestaje u modrini. To je taj čudni osjećaj. 
Mnogima ova pojava može stvoriti dojam oblikovne hrapavosti, ali i ona je može¬ 
bitno uslovljena razpoloženjem pjesnika, da mu takav oblik najbolje odgovara zbog 
dubine daha i spleta u gomilanju slika u trenutcima nadahnuća. 

Značajka, koja me je pri prečitavanju Alfirevićevih pjesama osobito lirski 
uviek pokrenula, jest upotreba rieči, koje, kako sam kazao, zasiecaju u djelokrug 
oneiratskog-sanj a, snova i mnogobrojnih drugih izraza, koji izražavaju ovo 
duševno — tjelesno stanje. Rekosmo, da se ovakovi izrazi nalaze od četrdeset i 
devet pjesama u trideset i dvie pjesme. Osim toga ti su izrazi temeljni za obliko¬ 
vanje nadahnuća i plastičnosti rieči samih pjesama. Idimp po redu pjesama u zbirci, 
pa ćemo naći ove izraze: Ženama davnih sanja (8)^, Magarci sneni (13), Sjećanje i 
sanja (15), Sneni (15), Jer su ljudi od biede tako sneni (16), i djeca izpijena s 
izrazom starca spavaju (17), AV oči su sve sjajnije i sve ljepše sanje (19), Djeca, 
koja se nisu rodila žive u našim snima (23), I kao život naš i stvari su sanje (28), 
Sneno življahu (30), Snovi mladosti (30), Koliko sanja i putovanja zapliće mi se 
korak, iz sadašnje jave s onim, što sam nekad snivao (31), Kakav sviet se gubi u 
sumraku naših sanja (36), Čije rieči iz našeg sna će klijat (37), Sve biva jedno¬ 
stavno ko sjaj vode, što spava (38), Smiruju snenim bojama dušu (40), Svoj razgo¬ 
vor sneni, kao da se klanjate i sanjate (43, kaže za čemprese) Šetnje svečanih sta¬ 
bala pored obale sanja (45), Te snage, što je, kao more stvorila tolike snove (49), 
Polumrak sneni (52), Sad zvone zvona pokraj zdanja njegovih snova, te stih iz 
pjesme: Split i ovi sliedeći: 

Ovaj grad se rodio iz njegovog sna. 

Kao što netko napiše jednu divnu knjigu. 

On ie stvorio ovu palaču, 
na morUj čiju modrinu je sanjao, 
umornoga lica, 
u nemiru priestolnica. 

t 

Zatim: ognjište pruža odmor pun blagih snova (56), one razvijaju zanos mojim 
snovima (59), kad su oni tako daleko, drugčiji od nas snivaju — u pjesmi: Mrtvi 
(62), U snovima djetinjstva (64), Sjećajućse snova daljnjih (65), Obaraju glavu, u 
polusnu, bez nade (67), Sumorna misao biva zbog vidika tih doba, što ih obnavlja¬ 
mo u snima (69), Što rad ja umor sanja (69), Sad zaborav dubok kroz lišće jabla¬ 
nova diše, i prošlost spava kao barjaci stari (71), Da razočaran njima ovdje udje 

u san (73), Dok djevojke sanjaju na bjelini perja, a u tom snu je prizvuk neizre¬ 
cive jave (77), Svu čežnju za svietlom, od koje sanja pati (79), I život zalud pro- 

snivam u svietu (80), Umornim hodom širiš bezbroj snova (88), Kroz moju sanju uviek 
mora hode (90), Stisak tvoje ruke spaja me sa lietom nevidljive ptice, s kojom 
putuju snovi i dok more zapljuskuje i opaja nas sneno (93), Cvrčaka zrik me po¬ 
vlači u san — kraj ovaca uz rieku, što blista mirna i snena (95), San, što je rastao 

‘ Brojevi u zagradama označuju stranice u zbirci; More i daleki gradovi. 

sa mnom na putu kroz žita (96), More je krotko pred vrtovima sanja. More ovdje 
u težkom blistanju spava, u zalivu pred vrtovima ono spava (102), More spava, u 
vodi pred vratima sanja (103), Kao u vodu izvorsku mlad i snen (104), Lutajuč ocea¬ 
nima u snima, s glavom prema moru na hridi snije (108), Oni su san i vrieme iz 
čezlo koje brodi (109), U snu, i njihov san izmedju neba i vode, 0 kako ih osjećam, 
kad doplove sneno (110), Ta mrtva priroda stvara blagost snova (113), te konačno 
u posljednjoj pjesmi: Dani — kao susret s jednom ženom, što prešla je u san, 
aV časovi se gomilaju kao nejasni snovi (116). 

Sad na kraju, kad smo naveli ove raznolike izraze pjesnikovog lirskog razpo- 
ložeaja u ovom tipiziranju izraza, možemo kazati, da to nije nikako slučajno, nego 
da je ovakovo oblikovanje tipično za lirsku fizionomiju Alfirevićevog pjesničtva. 

Iz pjesme, koja sama ima naslov: San nisam ništa citirao, karakteristična je 
njezina prva strofa (str, 74.). Pjesma opisivanjem od osobnog prelazi u obće i za¬ 
vršava ovako: 

U starim pećinama 
Žive pradavni sni, 
i mi smo jedno s tim dubinama 
u šumu kiše, 

gdje spavamo sve umornije i sve tiše, 

^ mi, koji smo davno zaspali 

i probudit se ne ćemo više. 

Druga pjesma sličnog genrea: Žene, koje spavaju izražava u rubensov- 
skim bojama motiv, koji sliedi iz naslova, mekoputno i s uvenulom bolećivošću u 
kojoj rieči: snovi, spavaju uspavano, uživajuć u snima, spavaju, gdje strasti umi¬ 
rene snivaju upućuju na obći sklop ove značajke. 

Osim krajolika, koji su uronjeni u snove i život je, kao i životinje i biljke uro¬ 
njen u snove. Kroz te sanje u pjesmi: Magarci mog kraja (str. 13) — 

Magarci sneni povezuju svoj stoicizam s pjesnikovom vizijom ovakovog dekora. Po¬ 
četak pjesme: Stari fenjeri intoniran je stihom: 

na šetnjama noćnim po gradu uspavanom, 

da bi onda usliedio mah nadahnuća u misaonosti tragičkog dana. 

Jednaka je pojava u početku pjesme: Djeca, koja se nisu rodila; 

Djeca, koja se nisu rodila žive u našim snima: 

Ona su našeg bića nejasna produženja. 

Pjesnik u pjesmi: Stvari odrješito tvrdi: 


Kao onaj, koji se čudi svemu oko sebe. 

Mi gledamo stvari kroz svoje nepostojanje, 
u životu što je izrastao neshvatljiv, 
protiv naše volje, iz vremena i krvi praotaca, 
i kao život naš i stvari su sanje. 

Kako maštom intuira pjesnik snagu svoje ljepote i, kako tu snagu crpi iz sno¬ 
va, vidi se osobito u pjesmama: Vinogradi pokraj mora, Split, oso¬ 
bito u karakterističnim stihovima ove posljednje pjesme, U ovoj pjesmi pjesnik daje 
sanji višu duhovnu značajku doživljaja i tako ovim stihovima obilježava stvaralač- 
tvo uobće. 


260 


Ekstaza svečanog i u suncu blistavog podneva u pjesmi Veliko podne, 
premda je nekako ditirambska u svom ritmu, u njoj se ipak lomi ovakav ritmički 
tok, jer pjesnik zna: 

Opet se u meni odrazio davni dan 

iz djetinjstva, s čari tišina ponovljena; 

cvTČaka zrik me povlači u san, 

kraj ovaca uz rieku što blista mirna i snena. 

San, što je rastao sa mnom na putu kroz žita, 
kao zaborav svega ljudskog, i jedne drage žene. 

Možda bi bilo dobro, da je tu sa nrnom skrita. 

A1 ne! jer moje su oči u vječnost upravljene. 

Pjesma: Vrtovi pokraj mora izražava u svojim akvarelski nabacanim 
slikama mirnoću mora u kojoj sve tone u san, jer more u ljepoti spava. Odgonetka 
simbola naslova zbirke, kao da se može među inim naći u sonetu: Grob na mo¬ 
ru u nezapaženoj čežnji pjesnikovoj, kad kaže u početnom stihu druge strofe: 

Lutajuć oceanima, u snima ko stari moreplovci 
zavičaja, tražio mir je neznanoga kraja 
i gledo srdce i svim vrtlozima. 

Mladost je prošla s tih olujnih stlena, 
pod snagom mora, velikog stvarača, 
da mašti izraz da kroz bezbroj mnienja. 

Chateaubriand je upravo dodirom svoje mašte i mora stvorio nuioige izraze, a 
tako isto i naš pjesnik. Sanje, nastale u djetinjstvu, oživjele su u blistavoj aureoli 
tek onda, kad je pjesnik osjetio mogućnost izraza, u glavnom onda, kad je sviest- 
no ili nesviestno rekao samomu sebi; Pjesnik si i tako odkrivaj kroz uspomene 
snova nove sanje, Vriednost ovakovih metafora zaista je odlučna za poznavanje 
dulbine lirskog nadahnuća i jednakosti izražajnih snaga u Alfirevićevu pjesničtvu, 

U svietlu ovih i ovakvih značajki, dok smo ulazili u zagonetnost pjesničkog 
stvaralačtva ovoga pjesnika, mogli smo uočiti, da ima još mnogo toga, što bi se 
moglo dodati ovim značajkama, i što bi moglo dielom ili podpuno razjasniti bo¬ 
gatstvo pjesnikove mašte, a onda i odrediti njegovo mjesto u razvoju i izrazu 
suvremenog hrvatskog pjesničtva. 

Tako n, pr, njegove pjesme o moru, kojih je skoro polovica u zbirci, redom 
pokazuju osobitu smirenost u opisu. Osim smirenosti opisa pjesnik kroz krajolik, 
kroz nenaslućene daljine i cieli niz doživljenih uspomena, imaginativnim putem, 
daje opisu svoj pečat. Nazor je u svojim opisima mora i života ljudi, a osobito 
prirode uz more, izkoristio svoje poznavanje flore i faune, a Alfirević je u uspome¬ 
nama, koje su ukorienjene u njegovu prirodu izrazio ljepote mora i primorskog 
krajolika. Premda su Nazorovi opisi u vrlo nmogim pjesmama versifikatorski jaki 
kroz bljesak rieči, dotle su ipak Alfirevićevi opisi tiši, konkretni i obojeni tugom 
svieta, koji je dalek i usanjan u samog sebe, kao u bajkama. Od pjesme: Magar¬ 
ci mog kraja, u kojoj je smireni krajolik uklopljen u stoičku izdržljivost 
magarca, pa pjesme: Bunar, u kojoj su značajni stihovi; 

Sagradjen od djedova, on je slikar tišine, 
pun odjeka zvonkih, poput velikih spilja. 


te špomenuie pjesmice; Crkvice kraj mora s njenom jednostavnošću 1 za¬ 
tvorenom izražajnošću ljepota, onda: Čempresi kraj mora, do pjesme: 
Sunčani satovi, u kojoj opis dobiva svoj osobiti izraz. Od pjesme: Split 
počinju opisi dubljeg daha i šarenijih boja, da bi završili u stihovima pjesme; Mora 

Sva mora svieta pred mojim okom teku, ' 

ko sve ljepote, što ih znadoh ikad; 
samo u njinom glasu nadjoh svoju jeku, 
i samo zbog njih vedar sam kadikad. 

U pjesmi: Veliko podne opet opis krajolika blješti u ritmu, da bi u slie- 
dećim pjesmama, u kojima se opisuje primorski krajolik, došao do smirenosti u 
pjesmi; Večera pokraj, mora u kojoj je ne samo motiv izvoran, nego i 
opisi u svom konkretizmu duboko ljudski, jer ljepota i osjećaj zdravlja pobjeđuju 
sve u životu ribara, koji poslije napornog rada u kasnoj noći sjede u spilji Pjesma 
završava ovako: 

Od pjesme ječe strane i svodovi spilje. 

Osjećaj silnog zdravlja stvara miris riba, 
i čovjek je pored vina vedar ko morsko bilje. 

U malom, bielom oblaku mjesec se ziba. 

Ovo bi bile glavne značajke, koje zasiecaju u oznake značajki opisa u samim 
pjesmama, S ovim posljednjim napomenama mogli bismo kazati, da smo ipak u 
glavnim potezima ocrtali i dali profil najznačajnijih izraza i dohvata mogućnosti, 
do kojih je stvarno i doista u svom izrazu došao pjesnik izvorne mašte i izvornog 
izraza za primorski krajolik i za ljepote, koje se izražavaju, bilo kroz poviestnu 
prizmu, ili kroz pjesnikova sjećanja iz djetinjstva. Sve ove izražajne mogućnosti u 
Alfirevićevoj lirskoj izražajnosti dobile su svoj osobiti pečat i otvorile put za ra- 
zumievanje lirske vizije svieta i njegovog lirskog poslanja. 


^OMICA PENAVIĆ: 


% 


PROLJETNA VEČER 


Spušta se sunce za zelene bregove 
roneći zlatni pelud niz zelene listove ... 

Tko je taj veliki slikar, 
što ima tako čudne kistove, 
da mu se sve svečano podaje 
i sve što svojim kistom dodiruje, 
u nekome svetome zanosu miruje? 

Ko mu je dao boje tako bogate, 
i gdje je ruku i oko vježbao, 
da iz njih stvara dražest i zanose? 

Gdje mu je skrovište? ... 

Htio bih još večeras doznati. 


da kleknem pred vratima njegovim 
i da ga ponizno zamolim: 

— Slikaru veliki, veći od svih slikara, 

molim te toplo za jedan kist čudesni 

i tajnu sa kojom boje sjedinjuješ, 

da i ja uzmognem slikati 

modrinu neba, Ijubkost poljana i bregova, 

bogatstvo sunca razsuta po njima 

i život što zvoni 

ritmom gorskog potoka. 

O, Bože, kralju slikara, 

kamo da kleknem u zanosu ove večeri? 

Kraj rieke, na briegu, u šumi, 

ili u crkvi kraj tvoga tajnoga skrovišta? 

O, Bože, gdje ćeš me najviše obdariti? 


BRANKO BORANIO: 


PRODAVAČI NOVINA 


Nova Hrvatska ... 

i žar kostanjareve peči. 

Narod .., 

Nas nije života strah. 

Kostanji vrući ... / 

ali treba negdje poći 

Kupite, kupite. 

tko će nam reći moči: 

jer moramo kući. 

Kada ćemo već jednom 

Mi gazimo snieg 

veselo vikati 

s noge na nogu. 

... najnovije viesti. 

i mislimo snuždeni 

posebno izdanje ... 

na bieg 

naše su patnje prestale. 

iz ove studeni. 

svršilo je ljudsko klanje 

Mi vičemo. 

Nova Hrvatska... 

vičemo, da prodamo. 

Narod... 

i još dugo u noći 

Kostanji vrući... 

ulicama hodamo. 

Kupite, kupite. 

Nas grije 

samo našeg glasa dah 

i mi moramo kući... 

KRUNO QUIEN: 




DVIE NOĆNE PJESMICE 


/. 

Vjetar mi šumi uokol kuće 
i krši granje u očaju; čujem, 
netko mi tiho o vratnice tuče, 
al šutim šutljiv, tobož ne čujem. 

Drma se kuća, sva iz temelja, 
drveće hoće vani, da viče, 
trebat će zidar i drvodjelja, 
da sagrade nove, umjestnije priče. 

Jer zemlja trese, stupovlje strepi, 
jauče vjetar — gladan i ušljiv, 
kobna se maska o lice nam liepi, 
— a netko kuca o vrata, šutljiv. 


U. 

Dimnjaci, čujem, muklo umuju, 
obnoć, duboko, samci putuju, 
oblaci zrakom niemo luduju. 

Vampiri, s glogom, šetnju opisuju, 
u sobama se svieće uzvisuju, 
a samci, putem, sve popisuju. 

Ipak se prošlosti zaboravljaju, 
a srdca pred stup crni ustavljaju, 
na pisma točka i pečat stavljaju. 

Samo se riedka stabla jadaju, 
vojnici silni tvrdo padaju, 
a smrti samo zemljom vladaju. 

Oblaci zato zrakom luduju. 


POVRATAK 

Svrh pobjednik kula ne ćeš barjake 
vidjet, kad padnu zaklopiv se vjeđe. 
Sve su davnine u mašti još jake, 
al večer krpom preko čela prieđe. 

Drugare srest je za uglom sve rjeđe, 
s jeseni u granju pjevaju rake. 

Mrtvi su u zraku.'Ne poznaješ pređe, 
al tište te samca nevidljive zrake. 

Uz pobjedne kule nema barake 
za odslužena, puštena vojnika. 

Sela su pusta, uz prijazne mlake, 
jesenje vode. Ne čeka dika. 

Z V O N K o S A B L J A K : 


IZ PROŠLOSTI HRVATSKOG SJEVERA 


Između Mure i Drave prostrla se kićena ravnica malo i pitomo Međumurje. 
»med dvema vođami, med dvema gorami«. 

Na prielazu između šestog i sedmog stoljeća spuštaju se Hrvati sa sjevera na 
jug i naseljuju i Međumurje. Kroz 13. vjekova žive i umiru u toj ravnici »falat 
zemle štera ima dušu« Hrvati. Za dolazka Mađara u Alfold osobito 896. godine 
imali su Hrvati dobro uređenu Dalmatinsku i Panonsku Hrvatsku, a Međumurje je 
bilo sastavni dio Panonske Hrvatske. Mađari nemaju svoje države sve do kneza 
Gejze i njegovog sina Sent Ištvana, naprotiv Hrvati imaju već tada 75. godina svoje 
kraljevstvo sa svojom državnom, političkom i kulturnom tradicijom. Kada je La- 
dislavov namjestnik Almoš osnovao 1094. u Zagrebu biskupiju, došlo je i Među¬ 
murje pod nju što je opet jedan dokaz, da je ono bilo hrvatsko. 

Kad je Hrvatska sklopila 1102. »pacta conventa« s Mađarima, zamjenjivao je 
kralja u Hrvatskoj ban, koji je imao kraljevske ovlasti. Međumurje je bilo pod 
vlašću hrvatskog bana, a južne Ugarske županije, zaladska, šomodska te baranjska 
bile su istot pod vlašću hrvatškog bana. Za vrieme barbi s Turcima usjelo je Ma¬ 
đarima mađarizirati te krajeve, a sve do turske provale bili su oni izključivo pod 
vlašću hrvatskog bana. Crkvena jurisdikcija nam je najljepši primjer za hrvatstvo 
Međumurja, jer kad bi Međumurje prije osnutka zagrebačke biskupije pripadalo 
Ugarskoj, moralo bi u crkvenom pogledu biti pod biskupijom Vesprinskom ili pe- 
čujskom, a Ugarska je 1093. bila u državnom pogledu odieljena od sjeverne Hrvat¬ 
ske, pa ne bi imali razloga ni Ladislav ni Almoš kidati Međumlurje od vesprinske 
ili pečujske biskupije, pa da ga stavljaju pod upravu zagrebačke biskupije, koja je 
i onako prostorom veoma velika. 

Najstarije viesti o zaladskoj županiji potječu iz godine 1200., o šomodsko; 
1205., uglavnom iz 12. stoljeća. Inače o Međumurju nema mnogo poviestnih podata¬ 
ka. Naprotiv iz 13. stoljeća za vladanja ugarsko-hrvatskih kraljeva Andrije II,, 
Bele III, i IV,, Stjepana VI,, Ladislava Kumanca i Andrije Mletčanina sačuvano je 
dosta pisanih listina u kojima se spominju neka međumurska sela; Nedelišće, Pfe- 
log, Subotica, Belica, Palinovac, Šenkovec, Buzovec, Zebanec, Sveti Križ i Goričan, 
Najstarija povelja, koja govori o Međumurju, napisana je godine 1226. u Zagrebu 
Ova se listina čuva u pismohrani zagrebačkog kaptola, U toj listini se pripovieda 
o vlastelinu Mutimiru Mutimiroviću, koji je posjedovao imanje Otok kod Preloga i 
-Bistricu na potoku Bistrica između Kotoribe, Dubrave i Vidovca, Radi svađe sa 
nekim plemićem Pavlom, morao je konačno iza mnogih razprava Mutimir predati 
Otok i Bistricu biskupu Stjepanu, tako je zagrebački biskup Stjepan 1226. postao 
zakonitim gospodarom jugoiztočnog Međumurja. Ova nam najstarija listina opet 
dokazuje, da je Međumurje 1225. i 1226. pripadalo Hrvatskoj, a ne'Uj^arskoj. Kroz 
čitavo vrieme personalne unije sa Mađarima Međumurje je u posebničko-pravnom 
pogledu vlastničtvo grofova i biskupa, kojih se je izmienilo mnogo, a bilo ih je 
mnogo, koji su posjedom kupovali bansku čast, jer ban je mogao biti samo onaj * koji 
je posjedovao u Hrvatskoj posjed. Tako su Tristani, Lankreti, Gisingi, Celjski, Er- 
nušti stoljećima kupovali i proda,vali Međumurje, a mnogi se za njeg parničili i 

klali. Za vrieme turskih provala Mcđumurje dolazi u posjed obitelji Zrinski. Kral) 
Ferdinand darovao ga jc Zrinjskom umjesto 200.000 forinti) što mu je bio dužan za 
uzdržavanje vojske. Zrinjski su bili vlastnici Međumurja za ogromnog turskog car¬ 
stva. Mura je bila granica između Turske i Hrvatske. Mnogo je Međumuraca palo 
u turskim ratovima, a mnogi su bili zarobljeni, ali Međumurje nije nikada došlo 
pod tursku vlast. Još danas postoji liepa narodna pjesma iz Dolnjeg Međumurja 
»Turski robe« čiji je sadržaj uzet iz borbi protiv Turaka. Za vrieme kada je Me-, 
đumurje bilo vlastničtvo Zrinjskih, osobito se iztakao Nikola praunuk sigetskog ju¬ 
naka, a brat Petra, koji nije bio samo junak na maču, već i na peru. Napisao je ep 
o padu Sigeta. Mađari svojataju Nikolu Zrinjskog, kao svog velikana, valjda radi 
izpjevanog epa koji je tiskan na mađarskom jeziku. Najveći dokaz o njegovom 
hrvatskom osjećanju je njegovo pismo zagrebačkom podžupanu Ivanu Ružiću. 
»Sviestan sam, da sam neodrođeni Hrvat«. Propašću Zrinjskih i Frankopana, po¬ 
staje Međumurje kraljevim vlastničtvom. S njime upravlja carska komora u Grazu. 
G. 1605. proda ga kralj markizu de Prije, koji nije imao dosta novaca, te ga vraća 
kralju, a ovaj 1715,, dade u zakup grofu Čikulinu. Godine 1719, je kralj Karlo VI, 
darovao Međumurje za zasluge mađarskom grofu Mihajlu Althanu za sva vremena. 
Kroz čitavo vrieme 1100 godina sačuvalo je Međumurje svoj hrvatski politički zna¬ 
čaj tek kad je podpalo pod Ugarsku, tada počinje sustavna mađarizacija preko 
učitelja, činovnika i mađarskih oružnika. U borbi između ugarskih i hrvatskih Pav¬ 
lina najjasnije se vidi hrvatstvo Međumurja. Hrvatski su se Pavlini htjeli odieliti od 
ugarskih i osnovati svoju državu, te da im se pripoji i pavlinski samostan u sv, He¬ 
leni, To pitanje sada rješava Rim. Povodom toga izdana je izjava međumurskih žup¬ 
nika koja glasi: »Mi pođpisani ravnatelji župnih crkava na čitavom otoku, koji se 
nalazi među riekama Murom i Dravom, na svećeničku našu vjeru očitujemo, svje¬ 
dočimo i potvrđujemo, da je u cielom kotaru spomenutog otoka dravsko-murskoga 
jedini hrvatski jezik materinski i obćenit,koliko jezik javne uprave, toliko sakra¬ 
menta pokore i ženitbe i jezik naših propovjedi.« Osim ove zajedničke izjave dao 
je još svaki župnik svoju vlastitu. Međumurski dekan i župnik u Čakovcu Stjepan 
Tatarić izjavljuje 14. XH, 1701,: 

»Svi župnici Međumurja hrvatskim jezikom podjeljuju sakramente i propovje- 
daju, osim legradskog, koji ima župu i preko Mure, pa radi svojih župljana s onu 
stranu rieke, kadkada podjeljuje i propovjeda mađarski. U mojoj župi nema ni 
jednoga Mađara i ja sam Hrvat.« 

Župnik u sv. Jurju u Trnju Mađar Daniel Legyel veli u svojoj izjavi slieđeće: 

»Svjedočim da u mojoj župi nema ni jednoga Mađara, pa jedino hrvatskim je¬ 
zikom obavljam sakramente izpoviedi i vjenčanja, ja sam pak Mađar.« 

Tako ,je pavlinski samostan u Čakovcu podpao pod hrvatsku redodržavu, a si¬ 
gurno je da su Mađari imali protudokaze, oni bi podvrgli pod svoju vlast pavlinski 
samostan. Geografi koncem XVH. vieka Danton i Federicus dc Vit, pa povjestni- 
čari Martin Meyer, Farllatti, Valvasor, Vitezović i drugi savremenici smatraju Me¬ 
đumurje dielom Hrvatske, Iz ovo nekoliko poviestnih crtica, koje sižu u daleku pro¬ 
šlost hrvatskog sjevera, možemo mimo, razborito i triezno zaključiti, da je učite¬ 
ljica života pokazala svima, da je »Falat zemle štera ima dušu, zemlja kaj sakoga 
sina prima, šakom srdeu svoje srdee otpira, i sakog kak svoga roda ima, Međumurje 
malo« samo hrvatsko i ničije više, a sva mitologija o kruni sv, Stjepana čiji je sa¬ 
stavni dio Međumurje, tek puka priželjklvanja, bajke ili bolje reći gatke čiji je pi- 

sac prof. Bela Balint koji se u svom domoljubnom žaru tako zanio u .»Nemzeti Uj- 
sagu« od 4, VIII. 1943., da je Međumurce prozvao vendima i još je dodao »da se 
radi o Ijubopitnom znanstvenom odkriću, koje iziskuje mnogo strpljenja, ali pruža 
duševni užitak«. Uistinu to je veliki užitak samo za koga, a strpljenje će biti naše i 
dalje, ali doći će dan kad će se onaj mali otok med Murom i Dravom vratiti maj¬ 
ci Hrvatskoj, po pravdi Boga i naroda. 




M1,IA VKKI.JAN: 


DJEVOJČICA 


V 

K 


i 


I 

i 


i 


MJi.ItINKA SLAVUJEVlć; 


TEBI PROSJAČE! 

Svakim danom susrećem tebe >— dragi prosjače i uviek 
sa jednako izpruženom rukom. Ti nikada ništa ne govoriš, 
gled više kaže, nego sve najtužnije rieči 

Večeras, — da večeras, umara me savjest radi tebe, jer 
Bilo mi je težko skinuti rukavicu, izvaditi novac i tebi ga pružiti. Žao mi je i t>/e- 
ruj mi — dragi prosjače, da se to više ne če dogoditi, jer bi time pomutila mir 
svoje duše. 

Čudno zar ne? Što ja ovako danas osjećam — samo se pitam, šta osjećaju oni, 
koji nikada ništa ne udjele?! 


3 . PAUPER, uč. VIII. razr. gimn., Široki Brieg: 


te gledam, kako stojiš 
ali tvoj nevidljivi pa¬ 
ti nisam ništa udielila. 


SAMOĆA 

Samoća je miris procvjetalih grana, 
vječiti govornik najdubljih spoznanja, 
najsvetije mjesto bolnih pokajanja, 
zacjelenje težkih i krvavih rana. 

Samoća je otok u nemirnoj vodi, 
jedna tiha staza put sunčanih sirana 
tajinstvenim svietlom čudno obasjana, 
što u nebo vodi... 



268 


i' 


ZLATA EISENSTAdTER, uč. VIII. razr, gimn., Zagreb: 


MOLITVA MARIJI 


Marijo, u ovoj pretihoj noćnoj samoći 
Molim ti se skrušeno izplakane sklapajuć oči. 

Moje su usne spremne, da poljube tvoje skute. 

Moje su misli, Marijo, sasvim tebi uzdignute. 

Patimo, Majko, jadni smo bez duše. 

Naši se ideali tako često spotiču i ruše. 

U ovoj tužnoj dolini suza i grieha , 

Ima tako mnogo zluradoga smieha. 

Presušili su izvori ufanja naših u Boga. 

Prečesto bludi stranputicom naša hranjena noga. 

Ne znamo. Majko, ništa ne znamo, a sve bismo htjeli znati, 

I zato pred svojom vlastitom nemoći razočarani moramo stati 
Bole nas bolovi naši i naših suputnika, 

1 naši su snovi kaos tmurnih slika. 

O daj se, Marijo, nad svojom djecom ražali! 

Ublaži svakom ranu, koja ga najviše pali! 

Molim ti se noćas puna tihe nade: 

Ta tvoje srdce. Majko, samo ljubiti znade. 

I zato ti se skrušeno molim izplakane sklapajuć oči. 

Jer znam, da ćeš me čuti u ovoj pretihoj samotnoj noći, 

Znam, da će nam tvoja milost pružiti svjetlosti mnogo, 

I da će posvećen biti, tko bude ljubiti mogo. 

Zato te molim, Majko, da nam usne tvoje blage. 

Izmole od Boga ljubavi, puno ljubavi i trpljenja snage. 


MIRKO L A U Š , ■ uč III. razr. Učit. škole, Križevci: 


NOTTURNO SV. KRIŽA 


Na mjesečini vrh vitkog zvonika 
vizijom glasi vieća romgne, 
mačevi, slušaj, i kacige zvone 
i smrtna je, zatim, začula se vika. 

Sulice i koplja prodiru u grudi 
i proklinje netko Sigismunda kralja — 
šum... krv se vruća sabornicom valja, 
u srebrnoj sjeni Lacković se budi. 

Ah ne — nije borba; težki uzdah vrije; 
to sjećanja kipe, srebren mjesec sada 
mjesto krvi vruće svoje srebro lije. 

I sred drevnog križevačkog grada 
tamna sjena sveti spomen krije — 
sabornicom mrtvom Sveti Križ to vlada. 


ZVONIMIR GOLO B, Zagreb: 

SJEĆANJE 

u mojem je selu danas tako tužno . . . 
U njem nema više veselja ni pjesme, 
ne čuje se više zvonki žubor česme, 
u mojem je selu danas tako ružno . .. 

Utihli su puti, sve me sjeća na Te! 
Sve je tako tiho ništa se ne čuje, 
samo male pčele oko cvieća zuje, 
utihli su puti, a ja molim za Te. 


MATU A MARCINKO, uč. VIII. razr. gimn., Hrvatski Karlovci; 


ZANOS JUTRA 


Divim se jutru zanosom rose, 
što na cvietu stiiva neđosnivan san. 
(Jutarnjih magla razmrsuje kose 
pokret nasmijan). 

Sada glas svaki može da me gane 
ko suza, ko stih. 

O, nek ovo jutro s mene mučan pane 
teret briga svih. 


Nek budem malo, sasvim malo čedo, 
što porodi ga slučaj i — strasti plam. 

Zašto da imam lice uviek bliedo 
i sred množtva ljudi budem vječno sam? 

Na čistom suncu baklju ču zapalit 
i nosit ča je kroz života krug. 

Znam: mnoge ču noći gorkim suzam zalit 
i pratit će me mojih stopa rug. 


LJUBORIBARIĆ, Zagreb; 

NOĆ UZ RIEKU 

Vrbe na obali tiho 
Objesiše grane nad vodu. 

Sve je mirno i liepo, 

A voda polagano milji 


1 male valove nosi. 

Samo je jedna riba 
Pomutila noćnu tišinu. 


BRANKO FERDEEBER, uč. VII. razr. gimn., Zagreb; 

LUTANJE 

/ tako lutamo zajedno 

ja i moj drug, 

V a vani je tiha i sjetna večer. 

Na cesti tuguju mrtva jesenska stabla, 

Njihove klonule glave na naše tople dlanove 
Njihove turobne sjene s nama u noć. 

Sneno se propinju već pozaspale sutonske tišine 
i mi im radostno dovikujemo. 

Meko se uvija mračan sjenovit put, 
a mi pokriveni sjenama lutamo u hladnu 

jesensku noć. 

Vjetar mlako lelija klonulim krošnjama, 
a mi pokriveni sjetama pjevamo u hladnu 

jesensku noć ... 

SALIH ZVIZDIĆ, uč. III. razr. Učit. šk., Zagreb: 

* 

PISMO MRTVOM OTCU 

Otče, Ti mlad truneš 
na malom seoskom groblju, 
u sjeni stare džamije. 

Žile plavog jorgovana 
Obvijaju ti tielo. 

Žalfija te pokriva. 

Otče! Je li Ti tamo dobro? 

Jedanput ču nasloniti glavu. 

Na tvoj travom obrastao mezar, 

A Tvoja duša dobri otče 
Neka mi sve izpriča. 

Moj dobri otče! 

Kuća je naša grobnica pusta 
Kako nas Ti ostavi. 

Niema su naša usta 
Svi smo ko kamen ledeni. 

Jedino mali brat Sead, 

Kad svud tišina vlada 
ime Ti spomene nekad. 

Zove Te, da mu doneseš igrački. 

Tad nama suze zablješte u oku, 

1 trošno grlo jedva šapće meko 
»Tvoj tata je, sine, daleko, daleko.« 

Kad proljećem jorgovan izcvjeta 
1 veliki mu budu cvjetovi plavi 
Nabrat ću ih jednu kitu. 

Pa staviti na naš prozor stari. 

Iz mirisa cvieta 
Tvoj ću govor čuti. 

Mama će suzama 
Jutrom ga zalivat, 

A ja ču uzet jedan struk njegov 
Što sja ko pram zlata 
/ reći bratu malom Seadu 
Da mu to šalje naš dobri tata. 



ALIJA BEJTIC: 


NAJSTARIJA DŽAMIJA U HRVATSKOJ 

Baš na osamdeset i trećem kilometru, iztočna željeznička pruga Sarajevo—Vi- 
šegrad izbija u Ustipraču i kotlinu vijugave rieke Drine, odakle jedan njezin krak 
vodi za Višegrad, Priboj i Rudo, a drugi uz samo korito rieke Drine prema Goraždu 
i Foči, Ovaj drugi krak probijajući se čas kroz krševit kraj, čas kroz plodna polja i 
česte voćnjake, ostavlja i s jedne i s druge strane česta sela s gusto načičkanim ku¬ 
ćama. Na dvadeset i trećem kilometru dopire u pitomo mjestance Ustikolinu, koje 
se usred gustih voćnjaka smjestilo pri ušću riečice Kolune u Drinu, po čemu je i do¬ 
bilo ime (Ušće-Usti-Koluna). Danas je to pusto i pogorjelo mjestance, dok prije 
bješe živahno naselje s preko dvie stotine stanovnika. Ustikolina je poznato voćar¬ 
sko mjesto u Podrinju, još poznatije po izvrstnom drinskom duhanu, koji sjajno 
uspieva u ovom kraju. 

Ustikolina i njena okolina bili su i u prošlosti znameniti. Tu su već Rimljani 
imali naseobine, a u kasnijim vremenima Ustikolina postaje poznatim patarenskim 
naseljem. To nam potvrđuju česti kameni spomenici svuda okolo Ustikolinc, Pata- 
rensko (bogumilsko) groblje na Presjeci, podrug sata sjeverno od Ustikoline, je jed¬ 
no od najpoznatijih u našim krajevima, U srednjem vieku Ustikolina bješe prometno 
trgovačko mjesto na »dubrovačkom drumu«, koji je preko ovog mjesta spajao ja¬ 
dransku obalu s unutrašnjošću Balkanskog poluotoka. Tada bijaše u Ustikolini i ciela 
kolonija dubrovačkih trgovaca, a 1413, godine spominje se tu i carinarnica za robu, 
koju su trgovci ovuda prenašali. 

Još krajem 14, st. upoznaju se s ovim krajem turske čete — akindžije — i često 
krstare uzduž i poprieko po jugoiztočnoj IBosni, a negdje u prvoj polovici 15 st, 
Ustikolina s okolinom stalno dolazi u sastav Zapadnih strana — posebnog upravnog 
područja turske carevine, kojim je upravljao krajišnik sa sjedištem u Foči, U 
danima prodora turske vojske u Bosnu, gornje Podrinje s Ustikolinom bilo je prva 
navalna točka, pa nema sumnje, da su se oko Ustikoline vodile i znatnije borbe, U 
obližnjoj Jošanici je mnogo starih muslimanskih grobova iz doba Fetha (svi izreda 
mužki), na kojima su urezane sablje, buzdovani i striele, a to nam najbolje potvr¬ 
đuje gornju tvrdnju, 0 tim borbama i o dolazku samog osvajača Bosne Fatiha pri- 
povieđaju se u tim krajevima mnoge priče. 

Ustikolina je zbog svog prirodnog bogatstva u zemaljskim proizvodima bila i u 
tursko doba naseljena i prometno mjesto. Njena okolina rano je razdicljena u timare 
ziamete (lena) pojedinim u boju iztaknutim ljudima, a polovicom 17, st, carinu i de¬ 
setinu u Ustikolini ubirao je fočanski muftija, Porano je u tursko doba procvao u 
Ustikolini i kujunđžijski obrt, na koji i danas sjeća prezime obitelji Kujundžića kod 
Ustikoline, 

Polovicom 17. st. Ustikolina bješe Hepo razviena kasaba. Tada je bilo ovdje 
više dućana, tekija (derviški samostan), haman (javno kupalište), han i dvie dža¬ 
mije, Bilo je još spomenika, koji su se tokom turske vladavine Podigli u ovom 
mjestu, ali je od svih najznačajniji i najveći ustikolinska džamija sa svojom kamenom 
munarom, koja daje ovom mjestancu obilježje prave muslimanske kasabice. Uz to, 
ona je jedini od svih tih spomenika, koja je doprla i do naših dana. 

Ustikolinska džamija svojom prilično prostranom zgradom ne odaje ništa oso^ 
bita u arhitekturi. U lukovima njenih prozora opaža se motiv arabske arhitekture, ali 
njena vitka i visoka munara pokazuje, da je ovdje nekad radio graditelj koji je imao 
umjetničkog smisla u iztočnjačkoj arhitekturi. Umjetničku izradu munare još više 
poljepšavaju krasni kameni stalaktiti izpod šerefeta munare — poput onih na Kara- 
djozbcgovoj džamiji u Mostaru. Kako sama zgrada prema munari ne predstavlja 
skoro nikakve umjetničke vriednosti, nema sumnje da je prvobitna njena zgrada 
imala mnogo bolji izgled i da je stajala u uzkoj umjetničkoj vezi sa munarom. Ta 
Prvobitna zgrada je tokom vremena oslabila, te su majstori koji, bez sumnje pri¬ 
padaju kasnom epigonu graditelja, napravili današnju zgradu, koja munari čini 
silan arhitektonski paradoks. Konstrukcija i vrlo usklađeni građevni srazmjeri ove 
munare kazuju nam da je ustikolinska džamija nastala u doba kada je turska arhi¬ 
tektura bila u punom zamahu. , , 

Ustikolinska džamija čuvena je po svoj Bosni i Hercegovini, ali ne samo po 
umjetničkoj izradi svoje munare, već po tome što se jednoglasno misli da je to prva 
i najstarija džamija koju su podigli Turci u našim krajevima. To je zabilježeno u raz¬ 
ličitim našim novinskim publikacijama, pa čak i u naučnoj literaturi, ali se, nažalost, 
još ne nađe pouzdan poviestni dokumenat za tu tvrdnju. No, tu tvrdnju ipak ne 
smiemo zabaciti kao nemoguću, dapače nam mnoge okolnosti daju dosta vjerojatnosti 
zato, ali eto zasada tek niesmo u mogućnosti potvrditi to kao poviestni fakat. Po¬ 
znata je činjenica, da je na mnogo prije službenog osvojenja Bosne kraj oko gornjeg 
toka Drine došao pod osmanlijsku vlast, a već 1435. godine turske čete se stalno udo- 
maćuju u Hodiđedu i Vrhbosni. Iz svega toga kao posve sigurno proizlazi da je 
Ustikolina rano postala turskom kasabom, pa je posve vjerovatno da je tu, dmah po 
prielazu Drine, načinjena i prva džamija u ovim krajevima. To možemo predpostav- 
Ijati tim više, kada imamo na umu činjenicu da su Turci u novoosvojenim-mjestima 
običavali podići ponajprije džamiju, pak onda druge vjersko-prosvjetne i socialne 
ustanove. 

Narodna predaja znade i ime osnivača ove džamije. To je turski vojskovođa 
Turbani Emin, koji je, kako narod tvrdi, sahranjen na Presjeci. Tu je množtvo starih 
muslimanskih nišana iz doba Fetha, i razprostranjeni su po čitavoj jednoj kosi. Na 
jednom od njih, i to najvećem, bio je tarib — kronogram — od kojeg su se prije 
petdesetak godina mogle pročitati tek ove rieči: »Kad intekale el-merhumu , . , . 
ibnu .... emiri livai Herceg ..... seneten tis’a ve sittinešto u prievodu 

znači: »Preselio se oprostom obasuti.... sin. zapovjednik live (pokrajine) 

Hercegovine , , , . godine.,, šezdeset i devete«. Tekst toga nadpisa donesen je 
prema putničkim zabilježbama Mirona viteza Zarzycki-a, koje je on načinio ne¬ 
gdje pred 1891. god. i objelodanio ih u Glasniku zemaljskog muzeja u Sarajevu u 
godištu iz spomenute godine. Negdje polovicom prošlog stoljeća posljednji put bio 
je kod nišana i čitao tarih na njemu rahmetli Muhamedbeg Cengić, pa je svojevre¬ 
meno pričao spomenutom Mironu vitezu Zarzycki-u, da je na tome nišanu pisalo 
ime Turban i Emin, a godina je glasila 869. Prema tome to bi uistinu bio grob Turbani 
Emina, koji je prema tome umro 869. po Hidžri, a 1469. po gregorianskom kalen¬ 
daru. Koliko je to točno, nije poznato Nego ako je točno da na tome nišanu stoji 
rečenica »emiri livao Herceg, eto nam dokaza da je tu sahranjen jedan od krajišnika, 
koji je upravljao Hercegovinom i sjedio u Foči, a ako je to Turbani Emin, eto nam 
još jednog dosada nepoznatog krajišnika i zapovjednika Hercegovine, koji je poput 

mnogih turskih državnika, ostavio u ovim krajevima i jednu zadužbinu — čuvenu 
ustikolinsku džamiju. Samo se postavlja pitanje kad je Turbani Emin mogao uprav¬ 
ljati Hercegovinom ( tu se razumiju one zemlje u gornjem Podrinju koje su spadale 
pod vlast Hercega Stjepana, dakle u Hercegovinu), kad je lista hercegovačkih 
krajišnika od 1464. pa nadalje podpuno poznata i utvrđena. Mogao je, dakle, biti 
zapovjednikom prije 1464., a te je godine skinut s toga položaja ili je dodieljen na 
drugo mjesto. No buduća iztraživanja će nam tek moči unieti nešto više svietla u 
ovaj t amn i zakutak naše prošlosti, a time ujedno i u poviest ustikolinske džamije. 

Ova je džamija stoljećima bila vjersko-prosvjetno središte muslimana tamošnjeg 
kraja, a pored njenih zidova sahranjivali su se mahom članovi uglednijih porodica 
iz Ustikoline, a naročito članovi poznate muslimanske plemićke porodice Čengića, 
čija se postojbina nalazi u Odžaku, četvrt sata od Ustikoline. Tako je na lievoj stra¬ 
ni džamije u neuglednom kamenom turbetu — mauzoleju — prije kojih 200 godina 
sahranjen Kadri Alajbeg Čengić. To je bio lenski vitez (zaim) a ujedno i zapovjednik 
lenske konjice u tome kraju, koja je pod njegovom zastavom morala uviek biti 
spremna, da na mig bosanskog vezira pođe u boj. Njegov »odžak« — sjedište Alaj¬ 
bega — bilo je u današnjem Odžaku kod Ustikoline, po čemu je ovo selo, kao i 
mnoga druga s istim imenom u našim krajevima, i dobilo svoje ime. 

Ustikolinska džamija godinama je resila izgled kasabice Ustikoline i vickovima 
je prkosila svima vremenima i nepogodama, dok ne nastupiše prije dvie godine one 
burne i krvave prilike u koje zapadoše sela i naselja u iztočnoj Bosni. U tim kobnim 
danima, kada je isa stotine domova i imetaka uništeno, ni ustikolinska džamija nije 
ostala pošteđena. Zahvatio fu je plamen neprijateljskog ognja, i danas je ciela dža- 
mijska zgrada pusto zgarište ruševina. Tek je munara ostala uzpravno, da budućim 
pokoljenjima pokazuje na nekadanji kulturni uzpon ovih krajeva, a i na dane mutnih 
i krvavih prilika u iztočnoj Bosni, 

JAKOV IVAšTINOVie: 




PREGRŠT SRDCA 


Pružaju majke na raci zebnju 
za sutra. 

Mole smilovanje neznane sile 
uzalud. ' 


Jedni nose punu pregršt srdca 
drugi ih lupe po šaci štapom 
i prospu sve srdce a blato 
gaženo topotom bojno opremljenih konja. 


BI jesti se krvi kaplja na suncu 
još neosušena. 

Nakostrušena 

žena plače za sinom 

razbijenim negdje od granate 

negdje 

negdje. 

Smirenja grizu ružno 
viesti 

razbijene u komadiće slučajeva 

sitnih 

turobnih. 


Žene iztežu tielo nadom 
na rubovima pustih razkršća 
pod razpelima. 

Smilovanja presušena strše golo 

u suzama 

razočarnim. 

Svaki pojedinac bezkoristno nosi 
i traži 

panu pregršt srdca. 

Pauci smrtne mreže predu 
oko praznih pregršti 
oko odbačenih srdaca. 


VLASTA URšie, Zagreb : 


OBRANE 

Kak pozablena draga 
ste obrane, 
pozablene gorice. 

Megla vas je v belinu zavila, 
da ne bu tuga tak žmehka. 

Trasi se tiho, list je, 
žuto črleno. 

Polamano trsje čist se zvilo, 
zgaženi, pozableni puteki. 


GORICE 

a zemla mehka, listje k sebi prima. 
Znenada je sunce došlo, 
kak dragi 

prek vas je zlato presijal. 

Al listje je jače požutelo, 
trsje žalostno se svilo. 

Kaj i vas gorice pozablene, 
kaj i vas za srdce bol prijela? 

VATEOStAV MUBVAR; 

BOKA KOTORSKA HRVATSKOJ KULTURI 

^ Boka je osobito čaroban kutić liepe 

^ ''S''",'. ^ v hrvatske zemlje. Ruka je Stvoriteljeva 

’" bila silno darežljiva u tome malenom pro- 
'■ " storu. Netko je negdje napisao, da se 

^'"I'", ovdje nebo nasmjehnulo zemlji u stvara¬ 

lačkom aktu. I uistinu na svakom koraku, 
pri svakom udarcu vesla o more, u svakom 
časku tihog klizanja barke po plavom 
ogledalu pružaju se novi vidici toliko istin¬ 
ski liepi, da nam zastaje dah. Odraz obla¬ 
ka i visokih sivih vrhova, igra svietla s bo¬ 
jama blizkih kamenih masiva u moru je 
svakim časom zamamnija, blistavija i šare- 
nija. Jedan film najljepših prirodnih boja, 
kome nema kraja i u kome nema lica. A tek kad mjesečina razlije svoj sjaj nad 
tihim, bielim gradićima i morskim jezerima Boke, onda je to zaista srebrena pau¬ 
čina, koja je prekrila cieli kraj, to je onda realizacija fantastične priče o začaranom, 
zaspalom životu. Druga komponenta neobičnog sjaja bdieljskih perspektiva jest 
silno umjetničko bogatstvo nagomilano stoljećima, Švi, koji su barem malo zavirili 
u ovaj zaboravljeni kraj, frapirani su čudesnim skladom prirode i poviesti, ljepote 
i umjetnosti, Pierre Loti, putnik dalekih iztočnih strana, pisac najekstravagantni)ih 
putopisnih romana, bijaše u Boki uzhićen. 

Svugdje u Boki noga zapinje o ostatke dalekih kultura, Šenoa je u svojim skica¬ 
ma nabacio ideju romana o kraljici Teuti, koja je stolovala u Boki, u Risnu. Sva 
stvaranja timjetnička i kulturna u Boki po dolazku Hrvata na Jadran jesu izrazito 
hrvatska, pečaćena spontanim izrazima hrvatskog duha, a vrlo često i hrvatskog 
imena. Tu je ključao neobično razvijen i intenzivan tipično hrvatski život. Nekada 
sastavni dio hrvatskog kraljevstva, pa kasnije osamostaljene Crvene Hrvatske pod 
drugom vladarskom kućom kraljeva hrvatske krvi, proživljavala je Boka težku sud¬ 
binu zapuštene i zaboravljene hrvatske periferije padajući u različite tuđinske ruke, 
U doba Turaka i Boka je bila osobito dragocjena komponenta graničarske značajke 
hrvatstva, noseći veliki dio tereta borbe na sebi, Perast, također nekada grad 
velike pomorske slave, srodan Dubrovniku, krcat velikim duhovima tipično hrvat¬ 
skih osobina, danas je prava poezija tišine i prošlosti, S osobitom pobožnošću me¬ 
đu ostalim hrvatskim relikvijama, Perast čuva mač, dar Bana Hrvatske, mučenika 
Petra Zrinskog, koji ga počasti svojim pohodom prigodom pobjede šačice peraštan- 
skih Hrvata nad velikom snagom Turske. Sanjali su kako će im ipak jedanput doći 
živi Zrinski i opasati ovaj mač, njihovu najdražu svetinju. 

Težko je sve bogatstvo Boke nabaciti u nekoliko redaka, U doba obćeg feudal¬ 
nog sustava srednjeg vieka i posvudašnje pravne nesigurnosti čitavih stoljeća. Bo¬ 
ka se poput Dubrovnika, odlikuje visokim, po shvaćanju suvremenim, ustanovama 
socialne pomoći, zadružne organizacije u najvećim razmjerima za sve slojeve pu¬ 
čanstva. Dok se još i danas odredbe i zapisnici crkvenih sabora svugdje pišu latin- 

skim jezikom, po nalogu nadbiskupa iz peraškog roda Zmajevića u 17, stoljeću 
odredbe crkvenog sabora u Spiču (najjužnije točke hrvatskog etničkog i danas dr¬ 
žavnog područja), pišu se hrvatskim jezikom, Uobće ovaj rod Zmajevića (dvojica 
od njih nadbiskupi, jedan veliki admiral i osnivač ruske mornarice) djeluju u svim 
pravcima čisto hrvatski, rodoljubljem i nacionalizmom suvremenog doba. Dopisuju 
se s hrvatskim književnicima u Dubrovniku, Njima posvećuju svoje knjige, skuplja¬ 
ju hrvatske narodne pjesme, sami pišu pjesme, ljetopise i propovjedi na hrvatskom 
jeziku, podižu spomenike pisane čistim hrvatskim književnim jezikom, što je sve u 
ono doba gospodstva latinskog i drugog, kao jezika inteligencije i književnosti, ne 
samo neobično, nego čudesno. Njihovi filozofski i književni nazori su isti kao u Gun- 
dulića, Hektorovića i Zadranina Zoranića, 

Od najrazličitijih i neizbrojivih umjetničkih spomenika Boke Kotorske, spome¬ 
nut ćemo onaj, koji smatraju i nazivaju hrvatskom Sikstinskom kapelom, umjetni 
otočić Gospa od Škrpjela, 15, kolovoza svake godine razvija se na tom malenom pro¬ 
storu veličanstveno hrvatsko slavlje, na koje dolaze tisuće naroda iz Boke, Konavla, 
dubrovačkih otoka i Dubrovnika, pa čak iz daljega, da u starom pomorskom za¬ 
vjetnom svetištu izmole milost za izgradnju i očuvanje Zvonimirove lađe. 

Otočić, na kojem stoji zavjetno svetište je izgrađen pođpuno umjetno kao za¬ 
vjet pomoraca Boke u dubokom zalivu, U 15, stoljeću peraška bbćina je stvorila 
zakon, da svaki brod u izvjesnim prigodama mora određene količine kamenja nasuti 
kraj jednog grebena, na kojem je po legendi nađena čudotvorna slika Gospina, Pe¬ 
rast je tada imao moćnu mornaricu,,, Crkva na tom umjetnom otočiću dobila je 
svoj današnji izgled oko god, 1630,, a neke nadogradnje i kupola izvršavane su 
kasnije,* Osobita znamenitost arhitekture ove crkvice jest neobično prijatan i ukusan 
zvonik okrugla oblika s kupolom na osam stupova. Unutrašnjost je majstorski orga¬ 
nizirana obzirom na efekat osvietljenja. Natrpana je bezbrojem darova pobožnih po¬ 
moraca, koji proživiše katastrofe na morima cieloga svieta daleko od domovine, pa tim da¬ 
rovima izvršavaju svoja obećanja. Krcata je značajnim radovima stranih umjetnika, 
tako mramorni oltar i glasovita slika na cedrovoj daski, oko koje je izpletena le¬ 
genda, To je slika izvanredne ljepote, rad nepoznatog umjetnika. Umjetnički obra¬ 
zovan u Veneciji, neobično talentirani domaći sin Tripo Kokoljić ili Kokolja (1661, 
—1713,) pod duhovnim vodstvom nadbiskupa Andrije Zmajevića prikazao je u toj 
crkvi na umjetnom otočiću u jedinstvenom sklopu ideju Marijina života i slave u 68 
većih i manjih slika na platnu, visoke umjetničke vriednosti. Sve slike zajedno daju 
nezaboravan utisak sklada, ljepote i religioznoga ugođaja. Takav umjetnički doživ¬ 
ljaj i tako realiziran, na platnu uhvaćenu i zadržanu ljepotu i u dateljima i u sklad¬ 
noj zamisli jedinstvenog ogromnog djela uistinu ne ćemo susresti na cieloj ljepotom 
i skladom bogatoj hrvatskoj obali plavog Jadrana. Naročito elegancija renesanse i 
ženska draž nekih Kokoljićevih ženskih likova divno je uspjela, kao izrazi smire¬ 
nosti, mudrosti i odlučnosti muževa. Sve to frapira gledaoca da se on zbunjeno pita, 
kako se to moglo dogoditi, da je to hrvatsko remek djelo nama samima toliko malo 
poznato. Smatra se, da je Kokoljić u nekim licima ovjekovječio i lik svoga mecene 
Andrije Zmajevića i svoj lik. Međutim postoji i pravi Kokoljićev autoportret u dvo¬ 
rani obćinskog doma u Perastu, Na dekoraciji Gospe od Škrpjela radio je Kokoljić 
punih dvadeset godina, U Perastu se nalaze još neke slike ovog velikog hrvatskog 
.umjetnika, a ima ih i na Korčuli, gdje je i umro. U crkvici sv. Ane, na brdu poviše 
Perasta ima Kokoljićev rad, na kojem se umjetnik hrvatski pođpisao: »U molitvach 
tvoiech spomeni se i od mene gresnica Tripo Cocoglia pittur molim«. 

Davno je pisao Ivan Kukuljević o ovom umjetniku rieči, koje i danas, nakon 
skoro stotinu godina, možemo bez izpravka ponoviti: »Život njegov i radnje njegove 
ne opisa nitko od savremenikah, te ćeš ga zahman, tražiti u raznojezičnih slovnicih 
umjetnikah, u kojih nalaziš inače ime mnogih neznatnih slikara, ako su samo po 
sreći bili Talijani, Niemci, Niderlandezi, Španjolci, Englezi i t. d., pa ako su se za 
koje vrieme bavili u komgodj velikom gradu.« 

Da, uzrok Kokoljićeve nepoznatosti leži samo u činjenici, što on bijaše Hrvat, 
Jer Hrvati već poslovično ne vode računa o svome duhovnom blagu. 



SA PROŠLOŠĆU 


£>UŠK:€) KBjeKBMBT; 


SUSRET 

Jučer sam bio u Remetama 
poslije mnogo mnogo mjeseci 
gradskog zaborava, 

Tamo sam lani čitavu godinu proveo 
na polju. 

Po danu sam_ orao i kopao, 
a uveče pjesme pisao. 

Činilo mi se, da se sad vraćam kao izagnanih. 

Dočekao me Grom veselo lajući 
i blatno gazdinsko dvorište. 

Radnici su zabijali kolje u vinogradu, 
tužili se što ove zime nema sniega 
i pitali me zašto nikad do njih se ne svratim. 
(Oni misle da sam se u gradu pogospodio 
i da mi ne prija više kruh seljački). 

Rekoh im da mnogo učim i radim 
i da nikad nemam vremena, 
a i sunce sad rano zalazi. 

Ali oni kao da baš nisu sve vjerovali... 
i dalje su nastavili zabijati stupove. 

Kad podjoh zgradama sretnem »kneza«, 
gdje kola tjera iz grada, 
kamo je jutros mlieka odnio. 

Ja povikah izdaleka 
ugledavši njegova šubani; 

— Zdravo »kneže«, 

što mi je kod vas novoga? 

A on zamahne bičem na Riđku i Sivku, 
koje poletješe, 

i u očima mu zaigra priprosto veselje: 

— Dobro nam došli, Duško, 
davno vas već ne vidjesmo. 

Zar ste zaboravili da ste s nama orali 
i s nama palentu večerali? 

»Knez« ga ja prozvah još odavna. 

Kočijaš je bio, 

ali mi najmiliji od sviju, 

i najviše me volio. 


Vodili su me po stajama i hambarima 
i pokazivali mi što ima novoga 
kroz ovo pola godine: 

Tri se krmače mlade oprasile 
i sada ih ima preko dvadeset, 
a krava Šara će se skoro teliti. 

— Peradi imamo dvaput više od lani, 
samo nam je nešto lisica odniela, 
a i dva zeca nam je Grom raztrgao. 

Ali morate vidjeti i nova kola 
koja smo dobili iz grada 
sa dva sjedala na divnim federima 
i sa crnim lakiranim fenjerom. 

Pa i silosi su nam puni ove godine, 
iako je posvuda bieda i nevolja. 

Čak mislimo i još jednu kravu kupiti. 

Tako sam se s njima posvuda šetao, 
a onda sam sjeo u kuhinju 
i popio lonac mlieka sa kruhom domaćim 

Do večeri smo u toploj kuhinji 
sjedili 

i pričali o svemu i svačemu. 

Doznah 

da moje Štmunčice ne dolaze više na posao 

i sada Remetinke kopaju, 

jer da su se one previše pogospodile. 

Pitahu me što ima u grada novoga 
i šfa se priča kada če rat svršiti 
i ima li nade skoro kakove. 

I učini mi se, 

da se nikad nisatn u grad vraćao, 
i kao da se ova zimska večer 
s onima prošlima spojila ... 

1 teško mi bje kad moradoh otići. 

Kudravo me pseto do vratiju dvorišta 
ispratilo, 

1 ja podjoh blatnom cestom put Zagreba. 
Kad prolažah kroz selo 
zvonila je Zdrava Marija. 

ZEMLJOPIS HRVATSKE 

Jubilarno izdanje o stotoj godišnjici Matice 
Hrvatske. »Zemljopis Hrvatske«. Obći dio. Sve¬ 
zak I. i II. Uredio dr. Zvonimir Dugački. 

Zagreb 1942. 

Da se može zavoljeti svoja domovina po¬ 
trebno je u prvome redu, da ju se upozna. 
Jedan od najpouzdanijih načina upoznavanja 
prirodnih ljepota zemalja, ljudi i običaja, jeste 
stručni zemljopisni prikaz dotičnog kraja. On 
nam daje uvid u davnu zemljinu prošlost, 
zemljin smještaj, geopolitičko značenje dotič¬ 
noga kraja, a va to i sve ostale potazdane geo¬ 
fizičke i antropogeografske podatke opisivano¬ 
ga područja. Pruža nam cjelovitu sliku bogat 
stva dotične zemlje, duševnu razinu njenih 
stanovnika, kao i međusobnu povezanost te 
grude sa čovjekom i njegovim pregnućem i 
borbom sa prirodnim silama od davnine do 
naše sadašnjice u kojoj djeluje, te pod kojim 
uvjetima i da li stvara uslove za prosperitet 
budućim naraštajima? Dobar zemljopis, uz 
takvu obširnu spoznaju mora razplamsati iskru 
zanosa kod pripadnika prikazivane zemlje, jer 
i najoskudniji predjeli svieta imaju svoju na¬ 
ročitu draž, vriednost, značenje, važnost ili 
druge odlike, kojima se iztiču od ostalih kra¬ 
jeva. Zato su mnogi narodi posvećivali naročitu 
pažnju zemljopisnim knjigama o svojoj zemlji. 
Mnogi su narodi, a naročito veliki, stvorili 
mnoga uzorna obširna zemljopisna djela svog 
etničkog prostora, a i čitavoga svieta. Takvim 
djelima su se odgajali i zanosili njihovi suna¬ 
rodnjaci, no ujedno se u takvim prikazima 
znalo više puta davati i smjernice za koji na¬ 
rodni imperijalizam i gospodarsko presizanje. 
Cesto puta znade biti na oko koje strogo na¬ 
učno zemljopisno djelo preteča planskom dr¬ 
žavnom zavladanju na proširenom životnom 
prostoru. 

Kod nas je do sada napisano više zemljo¬ 
pisnih opisa hrvatskih zemalja. No da se izpuni 
manjak za obšimim suvremenim »Zemljopisom 
Hrvatske«, koje se osjetilo u našoj javnosti, 
osobito poslie uzpostave obnovljene hrvatske 
države, izdala ga je zaslužna Matica Hrvatska, 
kao treće djelo svojih jubilarnih izdanja pri¬ 
godom svoje stogodišnjice. Do sada su izašla 
dva obsežna svezka na ukupno 700 stranica, 
koja obuhvaćaju tek obći dio, a uredio ih je 
dr. Zvonimir Dugački. Posebni politički dio- biti 
će prikazan u daljnjim svezcima, a uredit će 
ih također dr. Zvonimir Dugački. U prvome 
djelu prvoga svezka ovoga zemljopisa donieta 
je na uvodnom mjestu razprava o zemljopis¬ 
nom i geopolitičkom položaju Hrvatske iz pera 
Filipa Lukasa. Geologijsku i tektonsku izgrad¬ 
nju napisao je dr, Josip Poljak. O obličju po¬ 
vršine pisao je dr. Oto Oppitz. Poslie toga sliedi 
obSiran prikaz o klimi, kojega su napisali dr. 


Stjepan Skreb i njegovi suradnici. Hidrogra¬ 
fiju prikazao je Zvonimir Rosandić, a zasebni 
prikaz o Jadranskom moru napisao je sam 
urednik ovoga zemljopisa dr. Zvonimir Dugač¬ 
ki. Kao posljednja razprava prvoga svezka 
ovoga zemljopisa jest obširan prikaz tla, ko¬ 
jega je napisao dr. Mihovil Gračanin. Prva raz¬ 
prava u drugome svezku jest o biljnome svie- 
tu, koji je prikazao Ivo Horvat, a životinjski 
sviet prikazao je dr. Krunoslav Babić. Sliedi 
razprava o poljodjelstvu od dra Pavla Kvakana. 
Zatim od drugih privrednih grana opisuje dr. 
Tonko Soljan morsko ribarstvo, dr. Milan Anić 
šume, dr. Nikola Peršić rudarstvo i industriju, 
te dr. Zvonimir Dugački sve grane prometa. 
Nakon toga sliedi osvrt na naselja, koja su 
prikazali dr. Zvonimir Dugački i dr. Milan Se- 
noa. Demografijske i narodne prilike prikazao 
je dr. Zvonimir Dugački i na kraju, kao zadnji 
sastav, doniet je prikaz hrvatskog etnografij- 
skog sastava, kojega je napisao dr. Milovan 
Gavazzi. 

To je Sumarni sadržaj obiju svezaka, u ko¬ 
jima je 20 najpoznatijih stručnjaka objeloda¬ 
nilo obšime izvorne radove, koje bi svaki za 
sebe zavriedili osvrt i prikaz pojedinog struč¬ 
njaka za dotičnu struku. Za procjenjivanje 
većine radova ovoga zemljopisa nije dovoljno, 
da to prikaže geograf, već su neki prilozi tako 
obsežni, kao primjerice prikaz biljnoga svieta, 
kojega je napisao dr Ivo Horvat na punih sto¬ 
tinu stranica, a crta nam tako obšimo i potanje 
čitavu hrvatsku floru, da je za pravu procjenu 
ovakove radnje potreban u prvome redu sud 
stručnjaka za pojedinu granu, a u ovom slu¬ 
čaju prirodoslovca botaničara. Isti je takav 
slučaj sa većinom ostalih radova u Zemljopisu. 
To je odlika, a ujedno i prigovor Zemljopisu, 
jer na taj način to veliko djelo nema geografski 
obradjeno dotični problem. Kada sam već spo¬ 
menuo prikaz biljnoga svieta, koji je tako 

obsežno prikazan, čudno je, da prikaz životinj¬ 
skoga svieta zauzima znatno manji obseg (dva¬ 
deset stranica). To je tek manji prigovor ured- 

ničtvu, da naime nije biljnom i životinjskom 

svietu posvetio barem približno jednaki pro¬ 
stor, jer imadu i približno jednaku važnost. 
Uzput spominjemo, da prikaz životinjskoga 

svieta imade svoje značajno upodpunjenje u 
Zborniku »Naša Domovina«, gdje je opet tome 
posvećena mnogo veća pažnja. Tamo je Zlatko 
Milković po prvi puta donio čak sustavni pre¬ 
gled sviju životinjskih vrsta, koje su zastupane 
na našem državnom području. 

Uz te mnogobrojne spomenute vriedne pri¬ 
loge donieto je u oba svezka mnogo slika u 
tekstu i izvan teksta, kao i više grafičkih crteža 
i karata, a u prilogu dodana je fizička zemljo- 
vidna karta Nezavisne Države Hrvatske u 
omjeru 1:1,250.000. Zatim je tu pregledna geor 
logijska karta, koju j« »astavio dr. Josip Po- 



ljak i karta biljno geografijskih područja Hr¬ 
vatske i pograničnih krajeva, koju je sastavio 
dr. Ivo Horvat. Horvatova karta imade vried- 
nost u tome, što nam prikazuje Hrvatsku i 
preko državnih granica, tako da obuhvaća novo 
pripojene dielove. Kazalo imena obećaje ured¬ 
ništvo objelodaniti na kraju čitkvoga djela. 

»Zemljopis Hrvatske« rađen je po principi¬ 
ma suvremene zemljopisne nauke. U njem je 
objelodanjeno mnogo novih podataka, koji će 
biti od koristi i za strane naučenjake. Iz njega 
će se moći izpraviti netočnosti, koje postoje u 
geografiji o našim zemljama. To je reprezenta¬ 
tivno djelo, s kojim se možemo ponositi i s ka¬ 
kovim se ne mogu podičiti i mnogo veći narodi 
od našega. Ovaj Zemljopis je najobsežnije i 
najnaučnije geografskoi djelo, koje je do sada 
napisano o našoj domovini. Geografija kao 
nauka, koja je najviše vezana sa zemljom i 
ljudima, te prema tome najbliža stvarnome ži¬ 
votu prikazuje nam u ovom »Zemljopisu Hr¬ 
vatske« našu domovinu, našu političku stvar¬ 
nost, Nezavisnu Državu Hrvatsku. Ni jedno nam 
djelo ne prikazuje našu državu tako sustavno, 
tako' temeljito, kao »Zemljopis Hrvatske«. 
Možda bi netko mogao prigovoriti, da taj Zem¬ 
ljopis i zemljopisne karte, koje su u prilogu 
dodane, nema više svoje vriednosti, jer Hrvat- 
.ska danas imade drugačije i mnogo pravednije 
političke granice, nego što je to prikazano u 
ovome djelu. S kapitulacijom Italije naša 
je država dobila svoje prirodne granice na 
moru sa cielom Dalmacijom, ali stanje do 9. 
rujna 1943. jeste politička činjenica i ono pred¬ 
stavlja poviestnu stvarnost. Radi te činjenice 
imade svaka zemljopisna karta toga Zemljopisa, 
kao poviestna karta, a isto tako' i oni brojni 
grafički crteži u tekstu svoju trajnu vriednost. 
Isto to vriedi za sve radove ovoga Zemljopisa, 
a pogotovo stoga, jer on prikazuje tek bći dio, 
a na sreću nije još obuhvatio politički dio. 

U uvodnom razmatranju prikazao je prof. 
Filip Lukas povezanost hrvatske zemlje, nje¬ 
zinih balkanskih i panonskih dielova, koji čine 
geopolitičku cjelinu. Uz njegovu radnju do- 
nieta je zanimljiva poviestna karta Europe u 
doba križarskih ratova, na kojoj je prikazana 
stara Hrvatska. Ovdje je ta karta prvi puta 
objelodanjena, a nastala je 1730. god. u Milanu, 
Njena osobita vriednost sastoji se baš u tome, 
da je tiskana u Italiji, te da je Hrvatska pri¬ 
kazana u sastavu čitavog svog etnografskog 
prostora, a odvojeno od Ugarske. Takvim i 
drugim jasnim argumentima prikazuje prof. 
I.ukas naš geopolitički prostor i smještaj. PrvO' 
je prikazao panonski prostor, a zatim dinarski, 
koji obuhvaća Bosnu i Hercegovdnu, jugoza¬ 
padni dio banske Hrvatske i Dalmaciju. Bosnu 
je prikazao kao središnji dio Hrvatske, a Drina 
je čisto diobena granična rieka, koja čini pri¬ 
rodnu granicu između naše države i Srbije. U 
pogledu našega etnografskoga sastava iztiče 
Lukas velike prornjene, koje su se na. našem 
prostoru događale pa kaže, da su se »skupine 
Srba, Cincara, Vlaha i drugih uselile na taj 
prostor na osnovi ratnoga prava, jer one nisu 
bile pobjednice na prvašnjim hrvatskim stanov¬ 
ništvom, već su došle u pratnji Turaka, vršeći 
za njih niže službe«. (Str. 22.). Hrvatska država. 


kaže dalje Lukas, »ma koliko geografijski po- 
dieljena u dva različita područja, panonsko i 
balkansko, a ovo drugo opet u dinarsko kon¬ 
tinentalno i dinarsko jadransko', čini uza sve 
to na ovom prostoru svojim smještajem na 
rubu kontinenta posebnu veću cjelinu između 
zapada i iztoka. Srednje i Jugoiztočne Europe, 
a posebno ona je prelazno i neobilazno' pod¬ 
ručje izmedju Panonskoga bazena i Jadransko¬ 
ga mora«, (str. 31). Pisac naglasuje, da na tom 
prostoru živi narod, koji se je pred 1300 godina 
ovamo doselio, krvno se s njime stopio i sa 
domiinantom dinarske rase među europskim 
rasama istakao se sa odlikama borbenosti, umne 
darovitosti i neslomive isamosvlesti. Pisac na 
kraju zaključuje svoja razlaganja ovako: 
»Osnivanje Nezavisnosti Države Hrvatske nije 
bilo posljedica sile i osvajanja tuđih zemalja, 
već posljedica pravde, slobode i narodnosnog 
principa. Hrvatski narod je izgradio' svoju dr¬ 
žavu na prostoru, koji je od početka bio* nje¬ 
gov i na tome je već u srednjem vieku orga¬ 
nizirao svoju državu i stvorio svoju kulturu, i 
na komu se u kontinuitetu ukorienio' i živi do 
danas«, (str. 35). 

Pretežni dio drugih radova u Zemljopisu su 
kako smO' već spomenuli značajni i važni pri¬ 
kazi za svakoga geografa, te većina tih radova 
zasieca u različita područja i nisu od obćega za¬ 
nimanja. Kod obširnog i stručnog prikaza klime, 
koja je radnja, kao i većina njih u ovom Zem¬ 
ljopisu, podpuno nova i izvorna, kako još do 
sada to područje nije nigdje prikazano, pa je 
stoga potrebno, da se barem poimence spomenu 
zaslužni suradnici dra Stjepana Škreba, od 
kojih je svaki za sebe obradio po neko poglav¬ 
lje. U cjelini to j'O najobsežniji prikaz hrvatske 
klime, koji je do sada objelodanjen, a sura- 
djivali su uz spomenutoga urednika dra Škreba 
nadalje i Ante Obuljen, Milan Kovačević, Her- 
menigildo Juričić, J. Letnik i Franjo Margetić. 

Kao posljednji rad u Zemljopisu doniet je 
etnografijski sastav, kojega je, kako smo već 
spomenuli, napisao dr. Milovan Gavazzi. Svo¬ 
jim poznatim izlaganjima pridodao je sveuč. 
prof. dr. M. Gavazzi i rezultate svojih najno¬ 
vijih naučnih iztraživanja, dajući tako' zaokru¬ 
ženu i cjelovitu sliku hrvatskoga etnografskoga 
sastava. Pisac podpuno izpravno iztiče, la nas 
sadržaj kulture hrvatskoga sela može izpimiti 
sa ponosom. »Može se bez sustezanja i bez 
opasnosti rodoljubnoga pretjerivanja naglasiti,, 
da uistinu ni jedan europski seljački narod, 
jednak hrvatskome, po veličini svoga etničkoga 
područja ili po broju pripadnika, ne premašuje 
u ovoj^mnogovrstnosti naše selo, pa ni oni, koji 
su inače već poznati kao narodi etnografijski 
jače diferencirani, a uz to i bolje sačuvani«, 
(str. 670). 

»Zemljopis Hrvatske« u sretnoj redakciji 
dra Zvonimira Dugačkog, prikazuje nam sve 
momente hrvatskoga naroda, koji su u vezi s 
tlom i krajem, te to Matičino djelo ostaje traj¬ 
na svojina hrvatskoga naroda i njime se može 
dobro upoznati naša zemlja i narod. Poželjno bi 
bilo da što prije ugledaju svietlo i ostali svezci. 

Mladen Bošnjak 


HRVATSKA MISAO 

Mjesečnik Pododbora Matice Hrvatske u Sa¬ 
rajevu. Uređuju: Mehmed Muradhegović, Dr 
Dragutin Kamber i Alija Nametak 

Svaki pošteni Hrvat mora od srdca pozdra¬ 
viti osnutak pododbora Matice Hrvatske u Sa¬ 
rajevu, drugom gradu po veličini u Nezavisnoj 
Državi Hrvatskoj. Matica Hrvatska je i do sada 
činila mnogo za cielj hrvatski narod diljem svih 
naših zemalja Hrvatske, pa tako i za Herceg- 
Bosnu. Mnogi njeni iztaknuti kulturni radnici 
predstavili su se hrvatskome narodu djelima 
preko Matice Hrvatske. Sarajevo j danas ima 
vrlo liepi broj kulturnih stvaralaca, pjesnika, 
dramatičara, novelista, publicista, ima svoje kuh 
turne ustanove na zamjemoj visini. Osjećala se 
je samio potreba skupiti sve te snage i • mogućiti, 
da okupljeni zajedničkim pregalačtvom progo¬ 
varaju. To je uspjelo sada Matici Hrvatskoj, 
a sarajevski pododbor Matice pokrenuo je od¬ 
mah svoj mjesečnik »Hrvatska Misao« na 32 
stranice. Urednici su Ahmed Muradbegović, dr. 
Dragutin Kamber i Alija Nametak. Od srdca po¬ 
zdravljamo i radujemo se. Neka naše hrvatske 
vatre ne tinjaju već neka plamsaju diljem Hr¬ 
vatske. Da bi Bog dao, da bi hrvatski intelektu¬ 
alci i u drugim većim gradovima Hrvatske, 
ugledali se i tražili mogućnosti udruživanja i 
zajedničkog nastupa u radu, borbi za hrvatski 
narod i hrvatsku državu, bez koje nema narodu 
života. Značenje misli, ideje i značenje elite duha 
osobito je liepo naglasio u svojem uvodnom 
članku ovog dvobroja dr Dragutin Kamber. Na- 
vadjamo samo jedan odlomak: »Ako je hrvatski 
narod dobio svoju državu, znači, da hrvatska 
misao treba tu državu organizirati i izgraditi. 
Ona treba da stvor} i pametan narod i jaku elitu, 
knezova duha i znanja. Za život naroda duhovno 
je siromačtvo opasno kao i zločinačko djelova¬ 
nje. Ona treba dai najviše spoznaje pretvori u 
obće narodno svietlo. naša stoljetna izkustva 
u formule i putokaze, naše osjećaje u pjesme, 
našu duhovnu ljepotu u oblike, naš polet u pla¬ 
nove, naš idealizam u konkretne ideje, našu 
hrabrost u strategiju, naš ponos u izdržljivost, 
našu društvenost da usavrši organizacijom, a 
našu čovjekoljubivost finim vladanjem«, ili »Hr¬ 
vatska treba da obiluje jakim mislima i mnogim 
dobrim misliocima. Naše nairodnno i državno 
tielo mora da ima jaku i solidnu glavu. To traži 
poteškoće, koje je poviest nagomilala, to traže 
svi zadatci budućnosti. Nije slučaj nego organ¬ 
sko neprijateljstvo, kad svaki kaos , mrak ubija 
najprije intelektualce, jače mozgove. .ler gdje 
ima velikih mislilaca i velikih misli, tamo ne 
rhože biti mraka n} kaosa. Misao je majka reda 
i svjetlosti i plodno tlo života«. Pored uvodnog 
programatskog članka dra Kambera vriedno je 
osvrnuti se pa makar najkraće, jer nam tako 
nalaže razpoloživi prostor, na sve radove. Ah¬ 
med Muradbegović piše o prabiću Bosne i iztiče 
posebnost duševne fizionomije hrvatskog čovjeka 
iz Bosne, te divne zemlje, prirodnih krasota, u 
kojima je oblikovana duša našega čovjeka, koja 
u sebi nosi nešto iskonskoga i dalekoga na koju 
su nadograđivani različiti momenti iztočne i za¬ 
padne kulture, utjecaja bogumilstva, islama i 
katolicizma, ali osnov, bošnjaninove duše ostao 
je specifičan kraju i čovjeku tih divnih planina 
i dolova. 


Ekonomsku snagu Bosne i Hercegovine prika¬ 
zao je Semsudin Sarajlić u svojem članku »Bos¬ 
na je kičma Hrvatske Države«. Problemom po¬ 
pulacije bavi se dr Dragutin Kamber u svojem 
članku »Hrvatska i radjanje«. Poznati kulturni 
radnik i nacionalni borac Ivan Milićević piše 
o životu i radu nedavno preminuloga povjestni- 
čara Marka Perojevića. Dr Jozo Petrović, rav¬ 
natelj sarajevskih muzeja piše o razvitku mu¬ 
zeja u Hrvatskoj, daje obšimiji prikaz o raz¬ 
vitku, stanju i prilikama sarajevskih muzeja, kao 
i o radu u ovih par posljednjih burnih godina. 
Prof. Vladimir Jmčić priložio je vrlo liepu raz- 
pravu o književnom izrazu Bosne, upozorujući 
na neke važne činbenike, koji su utjecali na for¬ 
miranje duše Bošnjaka, a koja se odražava u 
umjetničkom oblikovanju. Tako najprije upozo¬ 
rava na prošlost Bosne i Hercegovine, zatim 
kultumo-povjestnim i vjerskim utjecajima po¬ 
sebno je građeno biće Bosne, utjecaj bogatstva 
prirodnih oblika- na ljepotu i sposobnost izražaja 
i nenadmašive vriednote narodne lirike. Iza toga 
daje letimičan pregled razvoja književnih stva¬ 
ralaca u Bosni od Edhema Mulabdića do Ismeta 
Žunića i Safveta Kafedžića. Književnnik Enver 
Colaković piše o razvoju, životu i radu hrvat¬ 
skog državnog kazališta u Sarajevu, dr. Ivan 
Jablanović piše o velikom državniku Jiirju Uti- 
šeniću. koji nije jedini hrvatski velikan kojeg 
je Hrvatska svietu dala. Vladislav Kušan dao 
je umjetnički portret priznatog slikara Omera 
Mujadžića. Moram iskreno reći, da sam se mnogo 
više nadao književnih priloga. Ima Bosna dobrih 
prozaista i trebalo bi ih donositi što više, jer 
bogatstvo ljepota kojima je obasuta duša Boš¬ 
njaka i zemlja Bosna zaokuplja i osvaja. Knji¬ 
ževnik Alija Nametak je dao pripoviest »Trava 
zaiboravka«. Pročita se na dušak. Pjesmama su 
zastupanni Stipe Barišić »Dobrj Bošnjaci«, En¬ 
ver Colaković »Bosanska rapsodija«, Mladen 
Petrinić »Seher«, Zdenka Jušić Seunik lirskom 
prozorom »Odkupljenje«, Vladimir Jurčić »Tre- 
bevića sjaj« i Ahmed Muradbegović »Česma«. 
U podlistku je D. K. prikazao u glavnim potezima 
stogodišnji rad Matice Hrvatske. E. C. piše o pet 
premiera novog kazalištnog godišta i (js) piše o 
kultumo-prosvjetnoj djelatnosti državne kru- 
govalne postaje Sarajevo. U rubrici književni 
Život piše H. D. »Knjige i književni život u Sa¬ 
rajevu«, dr Ante Livajušić »Naša sarajevska 
štampa«, Vladimir Jurčić »Ivša Bošnjak Dra- 
govački, H. D. »Pjesme Stjepana Jakševca, x. y. 
»Smrt Kasima Gujića«, K. »Hrvatska Mladost«, 
Ademaga Mešić » O osnutku pododbora Matice 
Hrvatske i izdavanja »Hrvatske Misli«, zatim 
notica »Matica Hrvatska« čestita hrv. književ¬ 
niku Ivši Bošnjaku. Kako vidimo ovaj dvobroj 
Hrvatske Misli sadržajno je vrlo bogat, osobito 
člancima i razpravama. Literarnim prilozima je 
oskudniji. Tehnički zaostaje za sadržajem, ali 
prilike koje je donio totalni i građanski rat ne 
omogućuju bolje. Ali hvala Bogu, da se ide nap- 
ried i da Hrvatska Misao okuplja sada i u bu¬ 
dućnosti sve što. je sviestno, vriedno, pošteno, 
sposobno, za dobro našeg izpaćenog naroda. 

Grgo Pejnović 

VINKO NIKOLIC: »OSLOBOĐENI ŽALI« 

»Oslobođeni žali« je četvrta knjiga pjesama, 
što ih je spjevao i izdao Vinko Nikolić. U toj 
knjizi je jedna trećina pjesama do sada ne- 

tiskanih, a ostala su iz njegovih, ranijih, zbirki 
pjesama. 

U ovoj zbirki ima petdeset pjesama svoje 
štokavske lirike, a petdeset čakavske. Ovdje se 
moram osvrnuti na njegovu čakavsku poeziju i 
regionalnu poeziju uobće. 

Kad govorimo o hrvatskoj regionalnoj lirici, 
onda ćeftio opaziti, da je taj regionalizam, iako 
bez sumnje dao izvrstnih pjesama, u nas po¬ 
nešto pretjeran. Za korist obće nacionalne stvari 
s njim bi trebalo već jednom obračunati. U jed¬ 
nom narodu, čija brojčana snaga nije toliko 
zavidna, da bi sebi mogla dozvoliti jezične knji¬ 
ževne izlete, jer smo i bez toga bili razdieljeni 
po vjeri, po pismu, po izgovoru, po narječju, po 
pokrajinama, pa nije ni koristno ni razumno, 
da se još u nas podržava i taj regionalni duh, 
koga sretamo na svakom koraku, a smeta nam 
na svakom mjestu. 

Od Matoševa Hrastovečkog nokturna, preko 
velikog broja stihova Domjanića, Paviča, Galo- 
vića, Prpića do Krležinih stihova u Petrici Ke- 
rempuhu, dolaze nam u obilnoj mjeri preko Na-- 
zorove Galijatove pesni, Ujevićevog »Oproštaja« 
još i čakavska ne malobrojna lirika Ljubica, 
Gervaisa, Balote i V. Nikolića. 

Od svih tih regionalaca jedini je Domjanić 
uspio preći uži krug svoje kajkavske sredine, 
ali ne radi toga, što bi njegova poezija po svojoj 
objektivnoj vriednosti to zaslužila, nego zahva¬ 
ljujući euritmiji svoga izraza, koji je našao 
svojih tumača u hrvatskih skladatelja, pa je 
preko muzike Domjaničeva lirika prodrla naj¬ 
prije u stanovite uže društvene slojeve i mjesta, 
a onda se odatle razširila preko svih hrvatskih 
krajeva. 

Ono, što bismo dozvolili romanu i pripovied- 
ki, jer im regionalni jezični izraz daje umjetni¬ 
čki kolorit, dekor i karakteristiku, da na nas 
djeluje intenzivnije, jače, kao kod slav. pisaca 
Ive Kozarca, Joze Ivakića, pa romana M. Bu¬ 
daka Ognjište, drame I. Vojnovića Dubrov. tri¬ 
logija, za liriku nema mjesta i to radi toga, što 
svaki književnik želi bar da bude poznat i pri¬ 
znat u svom narodu, ako mu skromnost ne ide 
dalje izvan granica svoje domovine. Biti priznat 
i poznat svojim radom bilo koje vrste samo u 
svom užem zavičaju, mislim da nije težnja ni¬ 
jednog umjetnika, ni jednog stvaraoca. 

Pokušajmo prevesti svaku, pa i najbolju ča¬ 
kavsku ili bilo koju kajkavsku pjesmu na što¬ 
kavski odnosno na hrvatski jezik, pak ćemo 
vidjeti, kako pjesma gubi živost gubi snagu, 
gubi na impresiji. Istina za intimna osjećanja 
pjesnikova to je svakako važno, da će pjesnik 
svoje vruće srdce i nadahnuće naći najbolje iz- 
življeno u svojoj sredini, u svom kraju, u svom 
zavičaju i najbolje će se izraziti jezikom svoje 
majke, pogotovo, ako je sa sela. U ostalom taj 
je regionalizam najviše svojstven baš nama 
Hrvatima. 

Ima naših književnika, koji su živjeli u raz¬ 
nim krajevima naše domovine, pa i izvan nje 
pokušavali zahvatiti i rješavati probleme tih 
sredina, u koju su bačeni, a u kojoj nisu odra¬ 
sli, pa su im djela iz tog područja promašila i 
zaostaju za onim, što su vezana uz njegov rodni 
kraj (Budak). 

Istina, pjesnik pristupa obradi teme iz svog 
kraja najiskrenije, najtoplije i s najtanjim i 
najpodpunijim razumievanjem, a to su svojstva. 


koja primarno mora imati, uz ostale umjetničke 
kvalitete i umieće, svaki umjetnik i muzičar i 
slikar i kipar i liričar. Ako budemo s te strane 
prosuđivali bujnu cvast hrvatskog umjetničkog 
izraza bilo koje vrste, o tomu ćemo se nepobit¬ 
no uvjeriti, ali treba težiti obćem hrvatskom 
umjetničkom izrazu. 

Ovo, što napomenuh odnosi se na svu našu 
regionalnu liriku, a na Nikolićevu čakavsku 
pogotovo. 

Čakavsko je narječje od svih naših narječja 
najšarolikije, najdiferenciranije, pa mnogi izrazi 
i smisao istih rieči U dva susjedna mjesta pa i 
ulice imaju različito značenje. Pokušavajmo 
pročitati s jednim Bodulom Rječnik za pjesme 
o narječju V. Nikolića, koji je dodan na kraju 
knjige, pa ćemo se o tom uvjeriti. 

Ne poričem umjetničku vriednost, intiman 
o.sjećaj i iskren ton regionalnoj poeziji, čak na¬ 
protiv, ali lirske pjesme ne treba pisati, da ih 
moramo komentirati, secirati, tumačiti, jer time 
smo pjesmu stavili na Prokrustovu postelju. I 
Nikolićeve čakavske pjesme dišu iskrenom to¬ 
plinom, da čovjek suosjeća s tim njegovim 
sitnim ljudima, njihovim brigama, njihovim na¬ 
dama. To su žarki tonovi boja našeg kraja, 
»gdi, a vihor friški ne puše . »gdi su čoviku po¬ 
jačali pismu«. 

»glasovi nabrekli snagom žarkog vrilog sunca, 
a meni se moje more, sa svojim modrim blagon 
pritajilo podno vrhunca!« 

Ili ona iskrena poanta rustikalca: 
o moj dobri gospodine, 

neka ne mislin neprestano uvik i bez pristanka 
da sam rođen u težačkoj kući, prije već mnoge 
godine i da sam težački sin, da sam izaSa iz 
opanka. 

Sve te brige i brižice našeg »čovika«, sav taj 
iskreni srh našao je mjesta u kutiću vrelog Ni- 
kolićevog srdca. 

Nikolićeva štokavska lirika našla je, iako 
još ne podpuno, svoj izraz, svoj siže. On je pre¬ 
nio i u štokavsku liriku svoje toplo optimističko 
osjećanje i mladenačko sanjarenje. 

Treba samo pročitati pjesmu »Na žalima 
mojega mora«, »Proljetna svitanja«, »Osunčani 
grozdovi«. »Tužaljka vinograda na mjesečini, 
koja podsjeća ponešto na Galovićevu »Crn-bel«, 
pa ćemo u njima odkriti iste motive, kao i u 
čakavskoj njegovoj lirici. 

Nada sve odišu toplinom pjesmice namienje- 
ne majci, kojoj Nikolić kao veliko diete veze 
iskrene stihove. 

Dubokih misli, težkih problema, životnih pi¬ 
tanja ne riešava Nikolićeva poezija, ona ostaje 
njegova intimna iskrena izpovied, odjevena u 
vedre strofe, koje ne teže izcizeliranoj tehničkoj 
majstoriji. Ako su mu dobre one će naći svojih 
poštovalaca, a u mlađih svojih podržavalaca kao 
i svaka dobra lirika, ako toga ne bude imala, 
on će ostati jedno prolazno ime, napisano na 
četiri pretenciozne knjige. 

Osim knjiga lirika, kojima osnovni ton daju 
već sami naslovi »Proljetna svitanja«, »Svietli 
putovi (Zagreb 1938.)«, »Moja grad« i naprieđ 
spomenuta zbirka, Nikolić je vrlo aktivan i vrie- 
dan kulturni radnik, koji je uredio dvie antolo¬ 
gije, jednu zajedno sa S. Košutić »Hrvatska 
majka u pjesmi« (1941.), a drugu »Hrvatska do- 

movina«, god. 1942., zatim antologijsku zbirku 
»Izmedju dva rata« i zbirku patriotske lirike pod 
nazivom »Lovori«. 

U pripremi za tisak ima zbirku svojih raz- 
prava i eseja »Književnost i odgoj«, koje če¬ 
kaju svoje skoro objelodanjenje. Dakle kroz 
nepunih deset godina svakako jedan primjeran 
rezultat solidnog truda. 

Tempo, kojim stvara V. Nikolić, životni elan 
i optimizam, što nosi u sebi, daju nam podpuno 
pravo vjerovati, da ćemo od njega dobiti još 
mnogo koristnih radova za - naš hrvatski knji¬ 
ževni izraz i njegovu umjetničku afirmaciju. 

Josip Dujmović. 

»NASMIJANI UDESI« 

Franjo Horvat-Kiš: Sabrana djela, I. i II. dio. 

Uredio Stanko Gašparović, Zagreb 1943. 

Skoro cieli književni opus Franje Horvata- 
Kiša mogao bi se nazvati »Nasmijani udesi«, 
zbog toga, jer skoro sve pripoviedke imaju onu 
laku ironiju na gorki mukotrpni život našeg 
čovjeka, da bi se čitajući više tome nasmijali 
nego zaplakali. I zbilja onaj ciklus najgorčih 
sudbina naziva i sam autor »Nasmijani udesi«. 
Njegov suvremeni kritičar Dragutin Prohaska 
kaže o tome: »Nasmijani udesi« od Horvata-Kiša 
jesu jedno remek-djelo hrvatske psihologije i 
asocialnosti. U njemu se proživljuje kmetstvo 
u novoj formi s istim onim fatalizmom trplje¬ 
nja... Od samoga autora ne tražimo izticanje 
te oštrice, koju napisasmo u njegovu djelu, on 
ju je skrivao, ali ne od drugoga razloga, već od 
umjetničkoga. Da je umjetnik, da umije izazvati 
ogorčenje, to ćete vidjeti pročitate li mu te gorke 
»Nasmijane udese«. I u njima je autor »Ženika« 
i pripoviesti »Zašto?« sebi postavio trajni spo¬ 
menik. Baš sebi, jer je on sam osobno naplaćen 
za gorčinu života što ju je ovdje nazvao »nasmi¬ 
janim udesima«. 

Krešimir Kovačić kaže u svom prikazu o 
Horvatu-Kišu među ostalim ovo; »Kiš Iznosi u 
svojim pripoviestima čitav martirij jednog na¬ 
šeg kraja. Ne znam zašto je svoju knjigu okr¬ 
stio »Nasmijani udesi«, dok je to knjiga bola i 
čemera. Ove su priče gorke kao suza i žuč i peku 
kao rana. Kiš je opisao križni put našeg zdra¬ 
vog, odpornog seljačkog djeteta, koje žeđa za 
znanjem i prosvjetom, koje se tuče kroz škole 
s podporom svoga otca od tri forinta na godinu 
i milošću »illustrissimusa« mecene, koji mu do¬ 
pušta da oglaba kosti u njegovoj kuhinji«. 

Njegova sabrana djela izašla su sada prvi 
put sva tiskana u dvie knjige. U prvu knjigu 
stavio je urednik prof. Stanko Gašparović, kao 
uvod i to Kišovu autobiografiju, zatim pripo¬ 
viedke i crtice. Kao prvi ciklus tiskani su »Ze¬ 
nici«. Drugi i najdulji, a kako već spomenuh i 
najkaraterističniji ciklus, nos naslov »Nasm- 
jani udesi«. U njemu imade najviše raznoliko¬ 
sti, pripoviesti se događaju u selu ili u gradiću, 
ovjekovječeni su prerazni tipovi, doduše često 
samo u onom odnosu, koji je piscu taj čas po¬ 
treban. Sliede zatim još »Tržne romance«. Sva 
je ta njegova kraća proza puna duhovitih za¬ 
pažanja, tu dolazi do izražaja ona njegova lir¬ 
ska blagost, ne preoštra ironija, rezignacija, koji- 
put pasivnost glavnih lica. 

U drugoj knjizi poredani su putopisi, članci 
i neobjavljeni rukopisi. »Viđeno i neviđeno« je 
putopis preko Slavonije 1 Srbije do Bugarske i 


Carigrada. Kao i u pripoviedkama i ovdje izbi ja 
njegov smisao za svaki detalj, kojeg on bilježi 
na zanimljiv način i ne žaca se spomenuti naj¬ 
manju sitnicu, posjetiti nas nečeg, naučiti što¬ 
god, govoriti o poviesti i inim znamenitostima 
grada. Drugi putopisi su obširniji i nose naslov 
»Istarski puti« (prvi put i nakon dvie godine 
drugi put). U drugom dielu se osjeća znatan 
napredak od prvog putovanja. Zapažanja su mu 
dublja, rečenice punije, slike zaobljenije i opip- 
Ijivije. I baš zbog te njegove točnosti opisa imaju 
ti putopisi još jedan drugi čar. Danas, kad se 
putuje u stranu zemlju avionima, ekspresnim 
vlakovima ili komotnim autobusima, kada je 
sve uređeno da putničari budu što zadovoljniji 
i da im put bude što udobniji, neobično je i 
zgodno malo zaviriti u prilike, kako se putovalo 
po Balkanu i našim susjednim krajevima još 
prije prvog Svjetskog rata. Kiš se vozio po Istri 
ili seljačkim kolima ili je pješačio, spavao gdje 
je dospio. Sve je bilo primitivno, drugačije, a 
ipak slikovito i zanimljivo. Svaka je zemlja 
pružala više promjena i raznolikosti. Njegovi 
najčitaniji putopisi su oni iz Istre, koje je kako 
kaže sam autor u predgovoru, sam sebi pričao. 
(Tiskani su 1919. kao njegova posljednja knjiga). 
Njegov se nametljivi nacionalizam iztiče naro¬ 
čito u tim putopisima odtrgnute zemlje Istre. 
Tu su refleksije s puno osjećaja, noseći svoje 
srdce na dlanovima, on voli i osjeća hrvatskog 
seljaka, on ga hvaU i traži. Na groblju u Pazinu 
»srdcu Istre«, piše on: »Sve smo bako i majko, 
vjerne ognjištu našemu. Djeca naša već se groze 
dušmaninu«. No njegovi suvremenici možda pre¬ 
više uzdižu te putopise uzpoređujući ga sa Go- 
goljem, Turgenjevom, Daudetom, Kozarcem, 
Hugoom... Sliede zatim mali članci i neobjav¬ 
ljeni rukopisi. I u tim svojim pedagoškim član¬ 
cima odgaja on rodoljublje i hrabrost. On kaže: 
»Život naš neka je udešen tako, da uviek mo¬ 
žemo obračunati sami sa sobom, i mirno se raz- 
stati s ovim svietom«. Njegova lirika dolazi po¬ 
sebno do izražaja u lirskoj prozi »Pjesma zvo- 
nova«, gdje se osjeća zrela, zarobljena cjelina, 
a prati ju lirski zvuk seoske zvonjave. Gorke 
spoznaje u lirskoj formi ima i u crtici »Moji 
prijatelji«. 

Franjo Horvat-Kiš rođen je 23. rujna 1876. u 
Loboru (Hrvatskom Zagorju), od seljačkih ro¬ 
ditelja. Školovao se u Varaždinu i Zagrebu. Prvi 
njegovi književni pokušaji padaju oko 1893. 
dakle u četvrtom razredu gimnazije. 1900. polaže 
izpit zrelosti na mužkoj učiteljskoj školi u 
Osieku. Postaje učiteljem u Zagorskim selima. 
1902. izdaje prvu zbirku novela »Zenici« u vlas¬ 
titoj nakladi. Učiteljevao je na više mjesta i 
konačno u Karlovcu. Kasnije 1919. dodieljen 
kao tajnik dekanatu liečničkog fakulteta sve¬ 
učilišta u Zagrebu. Umro je 2. lipnja 1924. Ostao 
je neoženjen. 

Horvat je pisac malog svieta, malograđana, 
seljaka, poluinteligenata i seoskih učitelja, onih 
koji proživotare u uzkom krugu svojih na oko 
sitnih, suhoparnih briga i zbivanja. Cesto ta¬ 
kovi pojedini detalji nisu naročito značajni, ali 
sve zajedno gledano djeluje zamašno, veliko, 
obćeljudski. To su uostalom ponajviše autobio¬ 
grafske crte i zato su majstorski dane i proživ¬ 
ljene. Inače Horvat nema velikog zamaha i ši¬ 
rokih koncepcija. On je pisac detalja, malih 
ljudi i drobnih doživljaja. Skroman u svojim 
malim pričicama i crticama, on zabavlja čitaoca, 

iznosi pred njega svakidašnje brige i radosti, 
uviek s nekim blagim žalcem sitne ironije i tu¬ 
galjivog, žalobnog humora. On nije mnogo pu¬ 
tovao i vjerojatno mnogo čitao, zato on ostaje 
u uzkom krugu. Njegov genre nisu velike, bez- 
krajne tragedije, koje nas potresu duboko i traj¬ 
no. lako su i njegovi sadržaji gorka sudbina 
ljudi, ona je dana tako, da se čovjek samo nad 
tim sažalno nasmije, malo naruga često i sa¬ 
mom sebi i svojoj sudbini, malo zaplače i ide 
dalje. Osjeća se neka intimna atmosfera, nepre- 
tendiozni stil. Sve je jednostavno. On je majstor 
seoskih novosti, sitnih briga i uobće one atmo¬ 
sfere seoske gospode: učitelja, učiteljica, žup¬ 
nika i načelnika, ili priprostog svieta, samih se¬ 
ljaka, sobarica i malograđana. 

On je realist i humorist u malom, a iza svega 
toga izbija bolna lirska crta. Riečnik mu nije 
škrt, nego dapače čini se, kao da donosi nove 
rieči, kovanice, za ono vrieme svakako svježe 
i riedke. Kiš ima zapažanje za sitne detalje, koji 
su protkani lirikom. Danas te sitne detalje i 
mali građanski sviet doživljuje u lirsko bolnoj 
ironiji Ante Dean, dajući majstorski taj ambie- 
nat. 

Horvat-Kiš nije naš suvremenik, književna je 
»moda« i »tehnika« krenula dalje, stoga neke 
nedostatke i neobičnosti ne smijemo cieniti da¬ 
našnjim očima. No svojevremeno je dao kriti¬ 
čar Dragutin Prohaska karakteristiku pisca: »I 
ono što je Cehovu jedka ironija, u našeg je 
zagorskog kmetskog sina sentimentalni humor. 
On se dobrodušno nasmije obrisavši suze, što 
su čas prije ronile niz čovječji mu obraz«. 

I tako je pod uredničkim nadzorom, marlji¬ 
vim radom i savjestnim skupljanjem razasute 
građe sabrao Stanko Gašparović sva tiskaria 
i natiskana, poznata i nepoznata djela, te po¬ 
novo oživio skoro zaboravljenog i malo pozna¬ 
tog književnika Franju Horvata-Kiša, kojem 
ove godine pada dvadeseta godišnjica smrti. Hor¬ 
vat-Kiš nije naročito poznat, a niti plodan pisac, 
sav se, njegov životni rad može sabrati u svega 
sedam stotina stranica, no zaslužuje, da ga se 
izda, kako ta djela ne bi propala. Treba naro¬ 
čito ovom prilikom naglasiti, kako su nam po¬ 
trebna ovakova kritička izdanja i drugih zabo¬ 
ravljenih, a i većih autora. Važno je osim toga 
iztaknuti, da iza svake knjige dolaze tiskani po¬ 
sebni važni dio, a to su »Napomene i bilježke«, 
koje su savjestno i bbširno učinjene. Sastoje se 
od prikaza pojedinih zbirki od Kišovih suvre¬ 
menih kritičara, te bilježke iz života i o životu 
samog pisca i njegove obitelji, podatci o njego¬ 
vom službovanju i bolesti, bibliografija djela 
i t. d., te svjetlopisi i druge značajne zanim¬ 
ljivosti. Nada Kesterčamek 

KNJIŽEVNI RAD JURE TURICA 

Povodom njegove smrti 8. II. 

Za posljednje Ogrizovićeve »hrvatske pripo¬ 
vjedače« Josipa Draženovića i Janka Leskovara, 
kao da nije vriedila poslovična hrvatska smrt, 
jer isti, iako; hrvatski književnici, doživješe viso¬ 
ku starost. 

Početkom 1942. g. umro je u 79 godini života 
zaboravljeni hrvatski književnik Josip Draže- 
nović, dvie godine kasnije, podielio je istu sud¬ 
binu njegov zemljak Jure Turić u svojoj 83. go¬ 
dini, dok je još na životu posljednji, a ujedno i 


zadnji u Ogrizovićevoj knjizi, Janko Leskovar, 
također starac od 83 godine. 

Stara lička obitelj Turića iz Kaniže kraj 
Gospića dala je hrvatskoj književnosti tri imena, 
ilirskog pjesnika Franju Turića Ličanina, nje¬ 
gova sinovca Mirka, također pjesnika, te Juru 
Turića hrvatskog pripovjedača. 

Najmlađi od njih Jure Turić ostavio je na 
našoj književnoj njivi najdublje tragove svoga 
pera, te spada u red hrvatskih novelista, koji su 
80-ih godina dali znatne doprinose hrvatskoj 
književnosti. 

Zajedno s Vjenceslavom Novakom, kao uče¬ 
nik gospićke realke, doživio je razvojačenje voj¬ 
ne Krajine i vraćanje civilne uprave, te je pratio 
buđenje narodne sviesti, koja je razgonila suro¬ 
vost krajiškog života i kidala uokvirenost 
tadanjeg vojničkog sustava, nastalog pod su¬ 
hom vojničkom komandom. 

Kao stipendista krajiške školske zaklade po¬ 
lazi Turić učiteljsku školu u Petrinji, ulazi u 
prve đačke borbe, gdje se već među đacima osje¬ 
ćaju prvi valovi »starčevićanstva«. 

Prva Turićeva učiteljska mjesta su velebit¬ 
ska sela Tmovac i Smlljan, gdje zajedno služi 
s učiteljem Ivanom, Stipcem (BogdEinom Krčma- 
rićem) poznatim pravaškim književnikom, želja 
za naukom goni mladog učitelja Turića u sviet, 
te u Jeni uči filozofiju, pedagogiju, te 1891. go¬ 
dine postaje i doktorom. 

Kao profesor učiteljske škole služio je Turić 
još u Sarajevu, Petrinji i Zagrebu, Istaknuvši se 
svojim pedagoškim radom i matodama na kojem 
nam je polju ostavio više stručnih radova i pri¬ 
mjer ogromne radne izdržljivosti i energije. 

čitavo Turićevo književno djelovanje Išlo je 
u dva smjera: čistim književnim pripovjedačkim 
smjerom, te stručnim pedagoškim smjerom. Ali 
i u književnom radu ostaje Turić samo pedagog, 
jer svaka njegova radnja otvoreno poučava tako, 
da ta pouka nije prekrlta osobitim umjetničkim 
radom, a to umanjuje i umjetničku vriednost 
Turićeva djela. Već kao mladi učitelj gledao je 
Turić otvorenih očiju na priprosti i strpljivi gra¬ 
ničarski sviet, gledao njihove sudbine, i pod nje¬ 
govim perom nastojale su njegove novele, od 
kojih je svaka za sebe kratka poviest bezimenog 
malog čovjeka, njegova stradanja i tapkanja u 
m.raku života, u kojem ne zna, da se snađe. Ta 
životna stanja graničarskog svieta, lomove nje¬ 
gove duše i mnoštvo pitanja, koje je za sobom 
neminovno povuklo razvojačenje Krajine, glavni 
su predmeti Turićevog pripovjedačkog priholož- 
kog i socialnog razčlanjivanja. 

Spomenut ćemo neke Turićeve pripcviedke, 
koje se većinom nalaze razbacanei po različitim 
našim književnim listovima. Prva mu je novela 
»Na selu« izišla u Viencu 1880. pod imenom nje¬ 
gova brata Mirka, jer se Turić tada bojao oštrog 
suda urednika šenoe. Iza toga sliedile su u Hr¬ 
vatskoj Vili g. 1884.: »Pod kabanicom«, »Sni 
bogojavljenja«, »U mraku«, »Zašto bez uzroka 
padaju?«, u »Balkanu« g. 1886. »Kuda to vodi?«, 
»Interes«, »Ponikvarska šuma«, zatim u »Vien¬ 
cu«: »Na ovrhi« (1886.), »Četiri dana« (1883.), 
»Turski sud« (1888.), »Hajduk Ivan« (1888.), 
»Supetarsko šetalište« (1893.), »Tko je kriv?« 
(1897.). U »Domu i svietu«: »Darovi svieta« 
(1889.), u Suvremeniku: »Prosci« (1908.), »Mu¬ 
čenica sadašnjosti« (1909.) te još mnogo drugih 
novela po »Prosvjeti«, »Lovoru«, »Nadi« (Sara- 

jevo). Brojne su mu dječje i omladinske priče 
po različitim godištima »Smilja«. 

Kao posebne knjige izišle su; »Znameniti Hr¬ 
vati« Zagreb 1897., »Darovi svieta« u nakladi 
Kugli-a »Igra životom« sabrane pripoviestl D. 

H. K. Zagreb 1909. te knjiga za mladež »Priče«, 
koju je 1909. izdao Hrvatski pedagožko-knji- 
ževni zbor. 

Tako je Turič u svojem književnom djelova¬ 
nju bio pravi tumač života ljudi svoga kraja, te 
prvi obrađivač, socialnih problema u našoj nove- 
Ustici. Slike života krajišnika iz doba razvoja¬ 
čenja, te doba hajdukovanja, koje nije podno¬ 
silo tuđe samovolje, ostat če trajno svjedočan¬ 
stvo Turičeva književnog pera, koje mu je osi¬ 
guralo mjesto u poviesti hrvatske književnosti. 

Nikola Matijević. 

KNJIŽEVNE NAGRADE »OBCINE GRADA 
ZAGREBA« 

Povodom 100-gođišnjice Zlatne bule. 

Na spomen 700-godlšnjice, kako je grad Za¬ 
greb ria temelju »Zlatne bule« proglašen kra¬ 
ljevskim slobodnim gradom, nagrađivat če Grad¬ 
ska občina svake godine na dan 16. studenoga 
(dan spomenute obljetnice) najbolja književna 
i muzička djela, koja za dotičnu godinu nisu 
nagrađena. 

Za 1943. godinu podielio je posebni odbor, 
koji se je sastojao od predstavnika gradskog 
magistrata, predstavnika gradskih prosvjetnih 
ustanova, te po jednog izaslanika Matice Hrvat¬ 
ske, Družtva sv. Jeronima te Družtva hrvatskih 
književnika, nagrade za prozna, pjesnička i na¬ 
učna djela. 

Nagrade su podieljene sliedečim književnicima: 

Zdenki Jušić-Seunik za roman »Jedna žena« 

I. dio u iznosu od 10.000 Kuna. 

Dru Velimlru Dežellču, za roman »Divlji 
oganj« s iznosom od 10.000 Kuna. 

Marinu Bego, za dramsko djelo »Djeca ulice« 
u iznosu od 10.000 Kuna. 

Branko Klarić, za lirsku prozu »Srebrni kov¬ 
čeg« nagrađen je nagradom od 10.000 Kuna. 

Stjepan. Jakševac, za knjigu pjesama pod na¬ 
slovom »Pjesme« iznosom od 10.000 Kuna. 

Dr. Stjepan Zimmermann za filozofsko djelo 
»Kriza kulture« nagradom u iznosu od 20.000 
Kuna. ’ j 

Dr. Ovite Piskovlć za »Gotička drvena plasti¬ 
ka u Trogiru« nagradom oci 10.000 Kuna. 

Tako je i Gradska občina uz dosadanje dr¬ 
žavne nagrade Aritunovsku, te Demetrovu na¬ 
gradu i sa svoje strane uvela stalne godišnje 
nagrade, kojima je počastila jednu svietlu ob¬ 
ljetnicu iz drevne prošlosti grada Zagreba, a 
prema hrvatskim književnim radnicima pokazala 
svoju kulturnu pažnju. Zapotočanin. 

VELIKO SRDCE FRANJE DOMOVIĆA 

Kad god pomislim na Domovića, uviek vi¬ 
dim malog čovjeka kako se napinje, te izvija 
u jednu kraljevsku gestu. Ima u tome smješ- 
nosti kroz suze, kao što u njegovim pjesmama 
često nailazimo na suzu kroz topli ljudski 
osmieh. Priproste, kakve jesu, njegove pjesme 
kadkad ostavljaju dojam šarenog cvietka ili 
geometrijskog lika sa seljačke rezbarije. Pre¬ 
smiono bi bilo podcrtavati neki pučki ekspresio¬ 
nizam u pjesničtvu Franje Domovića, jer on 


već dugo živi u gradu družeći se s vrhovima 
i dnima naše boheme, pa je odtuda štošta po- 
skorupio. Ponajprije ono razapinjanje sebe u 
prometejskoj pozi, što se čudno doimlje kod 
Domovića, pjesnika malih ljudi. Čudno, ali i 
bolno, u srazmjeru s oskudnim njegovim pje¬ 
sničkim sredstvima. Među ovima ima jedna 
rječca, pridjev mali, koji u svim rodovima i 
padežima uviek sjaje Iz njegovih stihova po¬ 
sebnim sjajem blagosti i dobrote, skoro aureo¬ 
le — rekao' bih malog čovjeka: 
jedan život razapeti, 
jednu malu tragediju. 

(Uzburkano jezero, str. 10.) 
Ovaj najviše opetovani epiteton Domović upo¬ 
trebljava s uspjehom kao malo koji naš pjesnik, 
stavljajući ga na papir nekako osobito, »na 
svoj način.« To je njegov pridjev. On je jedina 
Ijubkost ove opore i trpke lirike. Ima i drugih, 
bombastičnih, a i po neki pomodni iz vremena 
neposredno poslije naše Moderne, te djeluje 
kao pretenciozni šeširić na malokrvnoj glavici 
kakve gospođice iz predgrađa. Ne želimo 
ovdje Domoviću tražiti uzore ni uzpoređivati 
ga, jer njegovo pjesništvo i nije takovo, da bi 
moglo podnieti pedantnu kritiku i jer bi smo 
nanizavši sve te stvari, koje se nabrajaju, kad 
se ne uspieva ući u bit jedne poezije, ipak za¬ 
ključili, da je Domović najsličniji Domoviću. 

Siromašan znanjem, on nije razmaknuo 
granice našeg lirskog izraza nitj osvojio nove 
prostore našim jezičnim mogućnostima. »Pri¬ 
ređuje veće stvari«, a već godinama i godina¬ 
ma ostao je isti, ili bolje: na istom, pa ima tu 
sreću — da je suvišno govoriti o artizmu kod 
Domovića. Ipak, na nekim stranicama, njegovi 
stihovi kao da ne padaju baš onako bezazleno 
i sebeneznalo na papir; čini se kadšto, da po¬ 
znaje vriednost rieči; 

Ja lebdim liznad sebe. — Preko srdca moga 
prolazi željezni duh našeg vremena — 
a nemam oko sebe nikog pravog svoga. 
Olovne misli 

leže duboko u dnu mog tjemena. 

(Uzburkano jezero, str. 29.) 

Skoro prešućen, Domović ima pjesama, koje 
bi mogle stajati na vrhu jedne antologije, ako ne 
izmedju dva, a ono svakako za vrieme ovoga 
raita. Navest ćemo jednu, odmjerenu u ritmu, 
dobro zaokruženu i uokvirenu, koja nije bez 
dojma: 

Noćas urla vjetar jezivi, 
lomi crne grane ponoći. 

Drhće žuta lampa ulična. 

Ja po cesti lutam samotan, 
u tjeskobu svoju zamotan. 

Noćas urla vjetar jezivi 
prostorima hladnim, bezkrajnim. 

Noćas urla vjetar jezivi 
drhće žuta lampa ulična, 
brenči malo zvono posmrtno, 
cvili neko pseto prognano, 
cvili, u noć omu zavija ... 

(lb.. Uzdrmana noć, str. 15.) 

Nisu to nikakve stilske novosti u hrvatskom 
pjesništvu. Domovićeve su styari više govorene 
Sivagđašnjim govorom onako, kako se on dne- 
vice jada svojim plačidruzima. Pa zašto i Do- 
mović ne bi mogao biti en vogue, danas, toaj 
tolikog zahtjevanja iskrenosti u liepoj knjizi? 
»Pjesma majci« sirovom snagom nadilazi sve 
druge, a mogla bi služiti na šast mnogo stari¬ 
jem, umrlom, već klasičnom pjesniku; 

Majko, majko! Ti si meni dala, 
sve, što jedan mali čovjek treba: 
dušu, punu krasnih ideala, 
vedri kutič izpod vječnog^ neba, 
al mi nisi dala, što nisi imala: 
sreću, koju svaki čovjek treba. 

Sve drugo mi daše moji dragi ljudi, — 
i patnju, da me kroz sav život prati, 
i krvave grudi, 
moja draga mati. 

(Uzburkano jezero, str. 17.) 

Prepisat ću još četiri stiha zbog njihovog 
sadržaja, a na radost svim našim tragaocima 
za »etičkim momentom« u književnosti. 

A čuje se pjesma 
još ljepša od ljepote; 

Kad si toliko izgubio 
živi za ljude sirote! 

(lb., str. 15.) 

To ljepše od Ljepote bila bi Dobrota. Veliko 
je srdce u Pranje Domovića, jer on, bez igdje 
išta i ikoga, ima žarku želju živjeti za druge. 

Njegov na oko gorki humor, tu i tamo 
skoro sarkastičan, ipak je u dnu svome dobro¬ 
ćudan, te znači plemenito svladavanje ogorče¬ 
nja na život. 

Kad čitam njegove stihove, uviek ga čujem 
kako ih izgovara, onako, bez ritma, u izpre- 
kidanim rečenicama, glasom raztrganim od 
težka života. 

Kruno Quien 

ERNEST RADETIC: ISKRE POD PEPELOM, 

Zbirka istarskih priča i crtica za mladež. Na¬ 
klada knjižara Mite Miloradovića. Strana 11-1. 
Naslovnu stranu i ilustracije u tekstu izradio je 
Božko Kocmut. Ciena knjizi je 200 Kuna. 

Po svojem kulturnom, poviestnom i narod¬ 
nosti: om značenju Istra je izključivo hrvatska 


statuti, odlomci starih rukopisa govore o staroj 
hrvatskoj kulturi, koja se je razvijala u Istri, 
Kvarneru i duž ciele iztočne obale Jadrana, a 
■izgrađivao ju je hrvatski narod, koji izpunja 
zemlju između Drave, Dimava i Jadranskog 
Mora. Imena Dobrila, Spinčič, Laginja, braća 
Baštijan, Kalec, Ronjgov, Kumičić, Car-Emin, 
Katalinić-Jeretov i mlađih kulturnih stvarate¬ 
lja dokazuju, da je Istra dušom i srdcem uviek 
bila povezana sa cielim hrvatskim narodom i 
izgrađivala hrvatsku kulturnu zgradu. Poslije 
svjetskoga rata, hrvatski narod je zadesila ve¬ 
lika tragedija. Svojim većim dielom pripada 
Hrvatska pod srbsku despociju, a Istra pod 
rimskim imperializmom opijenu Italiju. Italija 
je zemlja kukavica, spletkara, šovinista i na 
slabijim' od sebe sadističkim nagnućima obsjed- 
nutih tipova. Takovi su bili u Istri kroz više od 
20 godina. Takovi su bili i u zaposjednutim die- 
lovima Hrvatske od 1941. do 1943. godine, kada 
su susta-vno i postojano, svim sredstvima, lo¬ 
mili kičmu hrvatskoga naroda, jer su ga bioložki 
1 moralno i*ništavali tamo gdje je uviek duševno 
i fizički najodporniji, gdje je najprije organizi¬ 
rao svoju državu i razvijao svoju kulturu. Božja 
pravda redom grede« veli naša narodna poslo¬ 
vica, pa je došla i na Talijane, i hrvatska ognji¬ 
šta u Istri gore i čekaju zagrljaj s majkom Hr¬ 
vatskom. Učka, Velebit, Dinara, Mosor, Bioko- 
vo.i Orjen neka rađaju uskoke i ustaše, koji će 
čuvati ognjišta, da ih neprijatelj više nikad ne 
bi dirao i gazio svete hrvatske vatre. Istarske 
priče Ernesta Radetića prožete su tužnim i mrač¬ 
nim udesom istarskih Hrvata. Pisane ,su za dje¬ 
cu. Trebamo ovakvog štiva za naše najmlađe, 
da već zarana saznaju što je patnja i robstvo. 
Neka se naši najmlađi uživljavaju u sudbjnu 
maloga Zvanića, malog izseljenika. Ivice, tete 
Zvane i Jive. Neka nikad ne zaborave častno 
ime Vlade Gortana, koji preli svoju krv na oltar 
hrvatstva. Neka spoznaju što znači mržnja tu- 
đinca i da Hrvatima nema sreće bez sloge, 
ljubavi i ujedinjene Hrvatske u slobodi i suve¬ 
renosti, znači u svojoj državi. Sve su priče pro- 
dahnute istinskim osjećajem i dušom, koja je 
duboko proživljavala sudbinu poharanih ognji¬ 
šta s kojim je vezana najčvršćim vezom maj¬ 
činske ljubavi i toplinom vatre rođenog ognji¬ 
šta. I šume su nam bile opustile i materinska 
rieč prigušena i mnoga ognjišta ostala prazna, 
ali ipak Istra je još budna, jer naše hrvatske 
vatre gore. Ova zbirka pripoviedaka neka uđe 
u svaku hrvatsku kuću diljem velike i ujedi 


zemlja. Bašćanska ploča, veprinački i kastavski njene Hrvatske. 

